

**Akcijski načrt za zmanjševanje energetske revščine**

|  |  |
| --- | --- |
|  | **Ljubljana, november 2023** |

Vsebina

[Povzetek 4](#_Toc151148773)

[Uvod 9](#_Toc151148774)

[1 Izhodišča 12](#_Toc151148775)

[1.1 Pravne podlage in usklajenost z razvojnimi dokumenti 12](#_Toc151148776)

[1.2 Stanje energetske revščine, izvajanja veljavnih ukrepov in financiranja 13](#_Toc151148777)

[1.3 Strokovne podlage in sodelovanje z deležniki 15](#_Toc151148778)

[2 Cilji na področju zmanjševanja energetske revščine 16](#_Toc151148779)

[2.1 Cilji do leta 2030 16](#_Toc151148780)

[2.2 Cilji do leta 2026 18](#_Toc151148781)

[3 Vzpostavitev sheme za zmanjševanje energetske revščine 19](#_Toc151148782)

[3.1 Izbira pilotne regije 20](#_Toc151148783)

[3.1.1 Merila za izbiro pilotne regije 20](#_Toc151148784)

[3.1.2 Postopek izbire pilotne regije in rezultati 21](#_Toc151148785)

[3.2 Vzpostavitev strukture za delovanje sheme za energetsko revščino 22](#_Toc151148786)

[3.2.1 Projektna pisarna z regionalnimi svetovalnimi točkami za blaženje energetske revščine 22](#_Toc151148787)

[3.2.2 Neformalna mreža za informiranje in ozaveščanje 26](#_Toc151148788)

[3.2.3 Sosvet za energetsko revščino 28](#_Toc151148789)

[4 Glavni ukrepi sheme za zmanjševanje energetske revščine 31](#_Toc151148790)

[4.1 Investicijske spodbude za ukrepe URE in rabe OVE za energetsko revne 31](#_Toc151148791)

[4.2 Energetsko svetovanje za energetsko revne 34](#_Toc151148792)

[4.3 Stalno informiranje članov neformalne mreže za informiranje in ozaveščanje na regionalni ravni 36](#_Toc151148793)

[4.4 Informiranje in ozaveščanje energetsko revnih 37](#_Toc151148794)

[5 Drugi ukrepi za zmanjševanje energetske revščine 39](#_Toc151148795)

[5.1 Drugi ukrepi za zmanjševanje energetske revščine 39](#_Toc151148796)

[5.1.1 Sodelovanje v energetskih skupnostih 39](#_Toc151148797)

[5.1.2 Denarna pomoč CSD pri ukrepih URE in rabe OVE 41](#_Toc151148798)

[5.1.3 Sprememba *Uredbe o merilih za opredelitev in ocenjevanje števila energetsko revnih gospodinjstev* 42](#_Toc151148799)

[5.1.4 Vodenje in spremljanje izvajanja ter posodabljanje akcijskega načrta 42](#_Toc151148800)

[5.1.5 Zaščita pred odklopom in nujna oskrba 44](#_Toc151148801)

[5.1.6 Vključevanje energetske revščine v lokalne energetske koncepte 45](#_Toc151148802)

[5.1.7 Energetsko opismenjevanje energetsko revnih 46](#_Toc151148803)

[5.2 Ukrepi, priporočeni za naslednji akcijski načrt 48](#_Toc151148804)

[6 Ukrepi za blaženje energetske revščine 49](#_Toc151148805)

[6.1 Denarna pomoč CSD pri plačilu stroškov energije 49](#_Toc151148806)

[6.2 Dodatek za blaženje energetske revščine, tudi draginjski dodatek 50](#_Toc151148807)

[7 Potrebna sredstva in viri za financiranje akcijskega načrta 52](#_Toc151148808)

[8 Organiziranost za izvajanje 55](#_Toc151148809)

[8.1 Organiziranost za izvajanje po obdobjih 55](#_Toc151148810)

[8.2 Organiziranost za izvajanje po organizacijskih enotah 56](#_Toc151148811)

[9 Oznake, slike, tabele 59](#_Toc151148812)

[9.1 Seznam oznak in kratic 59](#_Toc151148813)

[9.2 Seznam slik 60](#_Toc151148814)

[9.3 Seznam tabel 60](#_Toc151148815)

[Priloga 1: Metodologija za izbor pilotnih regij - 1 -](#_Toc151148816)

# Povzetek

**Pravna podlaga** za pripravo akcijskega načrta za zmanjševanje energetske revščine je *Uredba o merilih za opredelitev in ocenjevanje števila energetsko revnih gospodinjstev*, ki je bila sprejeta oktobra 2022. Predlog za pripravo akcijskega načrta vključuje bistvene ukrepe za blaženje energetske revščine, vključno z oceno sredstev, potrebnih za njihovo izvedbo.

**Cilji na področju zmanjševanja energetske revščine do leta 2030.** Za leto 2030 so na področju zmanjševanja energetske revščine zastavljeni **trije cilji**. Dva od njih sta že usklajena z osnutkom predloga posodobitve *Celovitega nacionalnega energetskega in podnebnega načrta (NEPN)*, tretji pa izhaja iz 8. člena nove *Direktive o energetski učinkovitosti (EED)* in bo dokončno oblikovan in vključen v končno verzijo posodobitve NEPN. Vsi cilji bodo lahko doseženi samo ob vzpostavljenih ustreznih razmerah za izvajanje ukrepov iz tega in naslednjih akcijskih načrtov za zmanjševanje energetske revščine (zagotovljena sredstva, kadri za vzpostavitev in delovanje načrtovane sheme za zmanjševanje energetske revščine in tako dalje). Za doseganje krovnega cilja je poleg tega treba zagotoviti tudi dejavno zmanjševanje in preprečevanje energetske revščine v okviru razvojne, plačne, zaposlitvene, davčne, stanovanjske, socialne in drugih pomembnih politik.

**1. Krovni cilj za zmanjševanje energetske revščine**

Krovni cilj na področju energetske revščine do leta 2030 je zmanjšanje deleža energetsko revnih gospodinjstev do vrednosti največ med 3,8 in 4,6 odstotka.

**2. Število energetsko revnih gospodinjstev z izvedenimi naložbami za zmanjševanje energetske revščine**

Drugi cilj na področju energetske revščine do leta 2030 je izvedba naložb na področju učinkovite rabe energije (URE) in rabe obnovljivih virov energije (OVE) v najmanj 8000 energetsko revnih gospodinjstvih.

**3. Kumulativni prihranek energije z izvedbo ukrepov v energetsko revnih gospodinjstvih**

Tretji cilj je določen na podlagi 8. člena EED. Po preliminarnih izračunih znaša ciljni kumulativni prihranek energije v energetsko revnih gospodinjstvih v obdobju 2021–2030 573 GWh. Navedeni cilj bo dokončno oblikovan in vključen v končno verzijo posodobitve NEPN.

**Cilji na področju zmanjševanja energetske revščine do leta 2026.** Glavni cilj v obdobju 2024–2026 je nadgradnja obstoječe skupine, ki deluje na področju izvajanja ukrepov za zmanjševanje energetske revščine pri Eko skladu, **z vzpostavitvijo in delovanjem sheme za zmanjševanje energetske revščine v pilotnem obsegu**. S tem bodo zagotovljene možnosti za dodeljevanje spodbud energetsko revnim v povečanem obsegu in podprto doseganje ciljev do leta 2030. V pilotnih in drugih regijah je do konca leta 2026 načrtovana izvedba naložb na področju URE in rabe OVE pri energetsko revnih gospodinjstvih, vključno z naložbami za vgradnjo novih kurilnih naprav na lesno biomaso, naložb v skupne ukrepe pri energetski prenovi večstanovanjskih stavb in naložb za vključevanje energetsko revnih v energetske skupnosti. Tudi za doseganje teh ciljev morajo biti **vzpostavljene ustrezne razmere za izvajanje ukrepov iz tega akcijskega načrta**.

**Uspešnost izvajanja ukrepov iz akcijskega načrta.** Izvajanje ukrepov iz akcijskega načrta ni pomembno samo zaradi doseganja zastavljenih ciljev, ampak je ključno tako zaradi **zagotavljanja pravičnega prehoda v nizkoogljično družbo za vse** kot tudi za **uspešno upravljanje sredstev**, ki so za zmanjševanje energetske revščine že na voljo v Skladu za podnebne spremembe in Evropskem skladu za regionalni razvoj. V prihodnosti bodo sredstva v večjem obsegu na voljo tudi v Socialnem skladu za podnebje na ravni Evropske unije (EU). Za njihovo črpanje morajo Slovenija in druge države članice najpozneje do junija 2025 pripraviti **socialne načrte za podnebje**. Zagotoviti je treba, da bo Slovenija v ta načrt **ustrezno vključila tudi zmanjševanje energetske revščine**. Zmanjševanju energetske revščine se na ravni EU na splošno namenja vedno večja pozornost. Nova **Direktiva o energetski učinkovitosti opolnomočenje in zaščito ranljivih odjemalcev ter zmanjševanje energetske revščine zajema v posebnem členu**. Ta spodbuja tako izvajanje ukrepov učinkovite rabe energije kot tudi sodelovanje strokovnjakov z različnih področij pri podpori oblikovanju strategij za zmanjševanje energetske revščine na državni in lokalni ravni, vzpostavitev svetovanja in podpore ranljivim skupinam po principu »vse na enem mestu« ter njihovo vključevanje v energetske skupnosti. Oktobra 2023 je Evropska komisija objavila tudi priporočilo o energetski revščini. Ob energetski revščini se vedno bolj poudarja tudi problematika mobilnostne revščine. Ta se, v grobem, nanaša na pomanjkanje ustreznega prevoza za dostop do storitev splošnega pomena in delovnega mesta ali na nezmožnost za plačilo takšnega prevoza in ni predmet tega akcijskega načrta.

**Ukrepi akcijskega načrta in glavni deležniki.** V predlog ukrepov akcijskega načrta (tabela 1) so vključeni **ukrepi za zmanjševanje energetske revščine** – to so prednostno ukrepi energetske učinkovitosti, s katerimi se zmanjšujejo raba energije in emisije toplogrednih plinov ter izboljšujejo bivalne razmere (nosilec: **Ministrstvo za okolje, podnebje in energijo Republike Slovenije**), in **ukrepi za začasno blaženje energetske revščine** – to so ukrepi, ki so usmerjeni v trenutno razbremenitev energetsko revnih, običajno s finančno pomočjo pri plačilu stroškov energije (nosilec: **Ministrstvo za delo, družino, socialne zadeve in enake možnosti Republike Slovenije**). Poleg navedenih ministrstev je glavni deležnik še **Eko sklad**, kot glavni izvajalec ukrepov za zmanjševanje energetske revščine. Dejavno medsebojno sodelovanje glavnih deležnikov in njihovo vključevanje v dejavnosti za zmanjševanje energetske revščine sta ključna za učinkovito in uspešno reševanje problematike energetske revščine.

**Ukrepi** v predlogu akcijskega načrta **so zastavljeni dolgoročno**, s poudarkom na njihovi kratkoročni izvedbi v obdobju 2024–2026. Z njihovo uveljavitvijo se daje **večji pomen regionalnim deležnikom**, še zlasti na področjih **energetskega svetovanja** energetsko revnim ter **njihovega informiranja in ozaveščanja**. Regionalne svetovalne točke so s svojimi dejavnostmi glavna podpora projektni pisarni na državni ravni pri dodeljevanju investicijskih spodbud za zmanjševanje energetske revščine.

**Shema za zmanjševanje energetske revščine**

Shema za zmanjševanje energetske revščine zajema **ključni sklop ukrepov za zmanjševanje energetske revščine**, ki se izvajajo sočasno in se medsebojno podpirajo, saj lahko na sistemski ravni le tako dolgoročno zagotovijo celostno zmanjševanje energetske revščine. Gradi na že obstoječih ukrepih (na primer program ZERO500, projekt ZERO in tako dalje) in dozdajšnjih izkušnjah. Vanjo so vključeni ukrepi:

* ***investicijske spodbude za ukrepe URE in rabe OVE za energetsko revne***, ki so osrednji finančni ukrepi za zmanjševanje energetske revščine;
* ***energetsko svetovanje za energetsko revne***, kjer gre za celostno podporo tej ciljni skupini pri izvedbi ukrepov URE in rabe OVE, in sicer tudi za reševanje težav, ki niso nujno tehnične narave;
* informiranje energetsko revnih prek akterjev v ***neformalni mreži za informiranje in ozaveščanje na regionalni ravni***;
* ***projektna pisarna z regionalnimi svetovalnimi točkami za blaženje energetske revščine***, ki zagotavlja celostno multidisciplinarno pomoč (tehnična, socialna in osebna pomoč) za energetsko revne na enem mestu.

**Časovni načrt izvajanja ukrepov iz akcijskega načrta.** Z akcijskim načrtom je predvidena naslednja dinamika izvajanja ukrepov:

* **Izvajanje veljavnih ukrepov se bo v letu 2024 nadaljevalo** (na primer spodbude Eko sklada za skupne ukrepe pri energetski prenovi večstanovanjskih stavb, svetovanje mreže ENSVET energetsko revnim v okviru projekta ZERO, ki se bo z letom 2024 v tej obliki predvidoma iztekel, izredna denarna pomoč za plačilo stroškov energije, ki jo lahko dodelijo centri za socialno delo, in tako dalje) **brez večjih sprememb organiziranosti za izvajanje**. Eko sklad pripravlja in bo predvidoma do konca leta 2023 objavil **nov poziv za** **nepovratne finančne spodbude socialno šibkim občanom (višina upravičenosti do bodoče pomoči se določi upoštevajoč razpoložljivi oz. prilagojeni razpoložljivi dohodek gospodinjstva) za investicije v ukrepe URE in rabe OVE**, vključno z vgradnjo novih kurilnih naprav na lesno biomaso in energetskim svetovanjem kot sestavnim delom postopka za dodeljevanje spodbud. Za leto 2024 sta načrtovana tudi **začetek delovanja sosveta za energetsko revščino**, ki sicer ni izvajalsko telo, in pa prvi poziv za dodeljevanje sredstev iz Kohezijskega sklada.
* **Leta 2025 se bo vzpostavila shema za zmanjševanje energetske revščine** v pilotnem obsegu. Shema vključuje oblikovanje **projektne pisarne za energetsko revščino pri Eko skladu in regionalnih svetovalnih točk ter neformalnih mrež za informiranje in ozaveščanje v dveh pilotnih regijah**. V okviru pilotnega projekta se najprej testirata tako nov način izvedbe ukrepov večje energetske učinkovitosti z izbiro izvajalcev kot tudi prenos svetovanja in komunikacije z energetsko revnimi, izvajalci ukrepov in deležniki, ki lahko podprejo informativno-ozaveščevalne dejavnosti, na regionalni ravni. **V vseh drugih regijah, ki niso del pilotnega projekta, se izvajanje ukrepov nadaljuje na že uveljavljen način. Do junija 2025 je treba pripraviti tudi socialni načrt za podnebje, ki upošteva razvojne, plačne, zaposlitvene, davčne, stanovanjske, socialne in druge relevantne politike,** in vanj ustrezno vključiti tudi zmanjševanje energetske revščine.
* **Od vključno leta 2027 dalje je načrtovano, da bo v primeru pozitivnih izidov v dveh pilotnih regijah shema za zmanjševanje energetske revščine delovala v polnem obsegu**, kar pomeni dodatno kadrovsko okrepitev projektne pisarne in vzpostavitev regionalnih svetovalnih točk in neformalnih mrež za informiranje in ozaveščanje v vseh regijah, z možnostjo povezovanja manjših oziroma podobnih regij.

**Financiranje ukrepov iz akcijskega načrta.** Za izvajanje ukrepov iz akcijskega načrta v obdobju 2024–2026 je treba zagotoviti **33,8 milijona evrov**, od tega 27,0 milijona evrov za investicijske ukrepe URE in rabe OVE, 5 milijonov evrov za vključevanje energetsko revnih v energetske skupnosti in 1,8 milijona evrov za delovanje projektne pisarne z regionalnimi svetovalnimi točkami ter neformalno mrežo za informiranje in ozaveščanje. Do konca leta 2026 sta glavna vira sredstev **Sklad za podnebne spremembe** in **Evropski sklad za regionalni razvoj**. Stroški izvajanja programa so usklajeni z zagotovljenimi sredstvi. Za nekatere ukrepe (npr.: za blaženje energetske revšine) pa je predivdeno financiranje iz državnega proračuna.

**Spremljanje izvajanja akcijskega načrta.** Za uspešno izvajanje akcijskega načrta je treba zagotoviti **redno vodenje, spremljanje in vrednotenje izvajanja** akcijskega načrta ter po potrebi **kratkoročno prilagajanje, spreminjanje in nadgrajevanje izvajanja** načrtovanih ukrepov. Vlado Republike Slovenije je treba v skladu z uredbo seznaniti z izvajanjem ukrepov vsako leto najpozneje do 30. maja. Obenem je treba zagotoviti tudi, da se bo akcijski načrt, ki naj bi se pripravljal za triletna obdobja, **redno in pravočasno posodabljal in nadgrajeval**.

Tabela 1: Ukrepi akcijskega načrta za zmanjševanje energetske revščine[[1]](#footnote-1)

| **Oznaka ukrepa** | **Ime ukrepa** | **Status ukrepa** | **Vrsta ukrepa** | **Odgovornost** |
| --- | --- | --- | --- | --- |
| **SHEMA ZA ZMANJŠEVANJE ENERGETSKE REVŠČINE** |
| **ER\_Shema-01** | [Investicijske spodbude za ukrepe URE in rabe OVE za energetsko revne](#_Investicijske_spodbude_za) | veljavni ukrepi z nadgradnjo | ekonomski (finančne spodbude) | Eko sklad |
| **ER\_Shema-02** | [Projektna pisarna z regionalnimi svetovalnimi točkami za energetsko revščino](#_Projektna_pisarna_z) | nov ukrep | organizacijski | MOPE, Eko sklad |
| **ER\_Shema-03** | [Neformalna mreža za informiranje in ozaveščanje](#_Neformalna_mreža_za) | nov ukrep | organizacijski | MOPE, Eko sklad |
| **ER\_Shema-04** | [Energetsko svetovanje za energetsko revne](#_Energetsko_svetovanje_za) | veljaven ukrep z nadgradnjo | svetovanje, usposabljanje | Eko sklad |
| **ER\_Shema-05** | [Stalno informiranje članov neformalne mreže za informiranje in ozaveščanje na regionalni ravni](#_Informiranje_članov_neformalne) | nov ukrep | informiranje, ozaveščanje, usposabljanje | Eko sklad |
| **ER\_Shema-06** | [Informiranje in ozaveščanje energetsko revnih](#_Informiranje_in_ozaveščanje) | nov ukrep | informiranje, ozaveščanje | Eko sklad |
| **ER\_Shema-07** | [Sosvet za energetsko revščino](#_Sosvet_za_energetsko) | nov ukrep | organizacijski | MOPE v sodelovanju z MDDSZ |
| **DRUGI FINANČNI UKREPI ZA ZMANJŠEVANJE ENERGETSKE REVŠČINE** |
| **ER\_Fin-01** | [Sodelovanje v energetskih skupnostih](#_Sodelovanje_v_energetskih_1) | nov ukrep | sklop ukrepov (ekonomski, predpisi, pilotni projekt) | MOPE |
| **ER\_Fin-02** | [Denarna pomoč CSD pri ukrepih URE in rabe OVE](#_Denarna_pomoč_CSD_3) | veljaven ukrep z nadgradnjo | ekonomski | MDDSZ |
| **DRUGI NEFINANČNI UKREPI ZA ZMANJŠEVANJE ENERGETSKE REVŠČINE** |
| **ER\_NeFin-01** | [Sprememba Uredbe o merilih za opredelitev in ocenjevanje števila energetsko revnih gospodinjstev](#_Sprememba_Uredbe_o) | veljaven ukrep z nadgradnjo | predpis | MOPE |
| **ER\_NeFin-02** | [Vodenje izvajanja, spremljanje izvajanja in posodabljanje akcijskega načrta](#_Vodenje_izvajanja,_spremljanje) | veljaven ukrep z nadgradnjo | predpis | MOPE |
| **ER\_NeFin-03** | [Zaščita pred odklopom in nujna oskrba](#_Zaščita_pred_odklopom) | veljaven ukrep z nadgradnjo | sklop ukrepov (predpis, informiranje in ozaveščanje) | MOPE, Agencija za energijo |
| **ER\_NeFin-04** | [Vključevanje energetske revščine v lokalne energetske koncepte](#_Vključevanje_energetske_revščine) | nov ukrep | načrtovanje | MOPE, občine |
| **ER\_NeFin-05** | [Energetsko opismenjevanje energetsko revnih](#_Energetsko_opismenjevanje_energetsk) | nov ukrep | izobraževanje, usposabljanje | Eko sklad (projektna pisarna) |
| **UKREPI ZA BLAŽENJE ENERGETSKE REVŠČINE** |
| **ER\_Blž-01** | [Denarna pomoč CSD pri plačilu stroškov energije](#_Denarna_pomoč_CSD_2)  | veljaven ukrep z nadgradnjo | ekonomski | MDDSZ |
| **ER\_Blž-02** | [Dodatek za blaženje energetske revščine, tudi draginjski dodatek](#_Dodatek_za_blaženje)  | izredni ukrep | ekonomski | MDDSZ |

# Uvod

Poročilo, ki je bilo pripravljeno v okviru projekta *Preučitev in strokovne podlage za razvoj ukrepov za boj proti energetski revščini*,[[2]](#footnote-2) je ključna **strokovna podlaga za pripravo akcijskega načrta za zmanjševanje energetske revščine**.

**Pravna podlaga** za pripravo tega akcijskega načrta je *Uredba o merilih za opredelitev in ocenjevanje števila energetsko revnih gospodinjstev*, ki je bila sprejeta oktobra 2022. Uredba opredeljuje tudi vsebino in postopek sprejemanja akcijskega načrta. Ta mora biti usklajen tudi z drugimi razvojnimi dokumenti, ki vključujejo področje energetske revščine (glej poglavje 1). Poglavje z izhodišči vključuje tudi **pregled trenutnega stanja energetske revščine, izvajanja veljavnih ukrepov in razpoložljivih virov za financiranje ukrepov** za zmanjševanje energetske revščine v prihodnje. Navedene so tudi strokovne podlage za pripravo tega poročila in opisan je **proces sodelovanja deležnikov** pri oblikovanju ukrepov za zmanjševanje energetske revščine.

Za zmanjševanje energetske revščine so **za leto 2030 zastavljeni trije cilji**. Dva od njih sta že usklajena s predlogom posodobitve *Celovitega nacionalnega energetskega in podnebnega načrta*, tretji pa izhaja iz 8. člena nove *Direktive o energetski učinkovitosti* in bo dokončno oblikovan in vključen v končno verzijo posodobitve NEPN. Cilji temeljijo na domnevi, da bodo **za njihovo doseganje vzpostavljene ustrezne razmere za izvajanje ukrepov iz akcijskega načrta** (zagotovljena sredstva, kadri za vzpostavitev in delovanje načrtovane sheme za zmanjševanje energetske revščine in tako dalje). Za doseganje krovnega cilja bo poleg tega treba zagotoviti tudi dejavno zmanjševanje in preprečevanje energetske revščine v okviru razvojne, plačne, zaposlitvene, davčne, stanovanjske, socialne in drugih pomembnih politik. Opredeljeni so tudi **glavni cilji do leta 2026**, ki se navezujejo na dodeljevanje spodbud energetsko revnim v povečanem obsegu.

**Za zmanjševanje energetske revščine se prednostno izvajajo ukrepi energetske učinkovitosti**, s katerimi se zmanjšujejo raba energije in emisije toplogrednih plinov ter izboljšujejo bivalne razmere. S tem se sledi tudi evropski smernici *energetska učinkovitost na prvem mestu* (energy efficiency first). Akcijski načrt ohranja že veljavne ukrepe (na primer spodbude Eko sklada za skupne ukrepe pri energetski prenovi večstanovanjskih stavb in investicije v ukrepe URE in rabe OVE, vključno z vgradnjo novih kurilnih naprav na lesno biomaso (KNLB), svetovanje mreže ENSVET energetsko revnim in tako dalje) in jih nadgrajuje s **shemo za zmanjševanje energetske revščine** (glej poglavji 3 in 4). Ta zajema ključni sklop ukrepov tega akcijskega načrta in povezuje stalno razpoložljivost finančnih spodbud za izvajanje ukrepov URE in rabe OVE za energetsko revne z vzpostavitvijo **projektne pisarne z regionalnimi svetovalnimi točkami**, ki bo energetsko revnim poleg spodbud zagotavljala celostno multidisciplinarno pomoč (tehnična, socialna in osebna pomoč) na enem mestu, vključno z energetskim svetovanjem in informiranjem. Slednje bo na regionalni ravni potekalo prek **neformalnih mrež za informiranje in ozaveščanje**. Del nalog projektne pisarne je tudi stalno informiranje članov teh mrež, ki naj bi bile oblikovane z namenom čim bolj ciljno usmerjenega in učinkovitega informiranja energetsko revnih.

**Konec leta 2023** bo objavljen nov poziv Eko sklada za nepovratne finančne spodbude socialno šibkim občanom za investicije v ukrepe URE in rabe OVE, ki se financira iz sredstev Sklada za podnebne spremembe, drugače pa bo izvajanje veljavnih ukrepov do konca leta 2024 potekalo brez večjih sprememb. **V obdobju 2025–2026 je nato načrtovana postopna vzpostavitev sheme za zmanjševanje energetske revščine**, kot pilotni projekt z regionalnimi svetovalnimi točkami ter neformalno mrežo za informiranje in ozaveščanje v dveh regijah, izbranih v skladu s postopkom za **izbiro pilotnih regij** (glej poglavje 3.1). Hkrati bo izvajanje vseh veljavnih ukrepov v vseh drugih regijah še naprej potekalo na enak način kot do zdaj. **Od vključno leta 2027 dalje je delovanje sheme predvideno v primeru pozitivnih izkušenj v pilotnih regijah v polnem obsegu**, torej v vseh regijah, s čimer se bo na državni ravni razbremenila projektna pisarna, energetsko revnim pa se bodo omogočili informiranje, svetovanje in podpora bližje domu.

Krovni organizacijski ukrep je **sosvet za energetsko revščino**, posvetovalno in usmerjevalno telo, ki celostno spremlja in obravnava energetsko revščino in ima tako pomembno vlogo pri zagotavljanju pravičnega prehoda v nizkoogljično družbo za vse. V prvi fazi delovanja, do leta 2026, je cilj sosveta zlasti podpora izvajanju ukrepov s področja energetske revščine, pa tudi spodbujanje drugih ministrstev pri razvoju načinov zmanjševanja in preprečevanja energetske revščine v okviru razvojne, plačne, zaposlitvene, davčne, stanovanjske, socialne in drugih pomembnih politik ter podpora drugim ministrstvom pri tem.

Akcijski načrt nadaljuje **druge ukrepe za zmanjševanje energetske revščine** (glej poglavje 5) in **ukrepe za blaženje energetske revščine** – to so ukrepi, ki so usmerjeni v trenutno razbremenitev energetsko revnih, običajno s finančno pomočjo pri plačilu stroškov energije (glej poglavje 6).

Pripravljena je bila tudi **okvirna ocena sredstev, potrebnih za izvedbo ukrepov, in opredeljeni so bili viri za njihovo zagotovitev**, med katerimi izstopata Sklad za podnebne spremembe in Evropski sklad za regonalni razvoj, od leta 2026 dalje pa tudi Socialni sklad za podnebje na ravni EU (glej poglavje 7). Zagotoviti je treba, da bo Slovenija **zmanjševanje energetske revščine** **ustrezno vključila v socialni načrt za podnebje**; ta mora biti pripravljen najpozneje do junija 2025, kar je prvi pogoj za črpanje sredstev iz tega sklada. Poleg **sredstev za investicijske spodbude** so v oceno sredstev, potrebnih za izvedbo ukrepov, vključena še **sredstva za vključevanje energetsko revnih v energetske skupnosti** in **sredstva za delovanje projektne pisarne z regionalnimi svetovalnimi točkami ter neformalno mrežo za informiranje in ozaveščanje**.

Akcijski načrt v nadaljevanju predstavlja organiziranosti za izvajanje, in sicer po obdobjih in organizacijskih enotah (glej poglavje 8). **Oblikovanje ustrezne organizacijske strukture**, projektne pisarne z regionalnimi svetovalnimi točkami, neformalne mreže za informiranje in ozaveščanje in sosveta za energetsko revščino **je ključno za stabilno in sistemsko podprto izvajanje ukrepov** za zmanjševanje energetske revščine. Obenem je ustrezna organizacijska struktura **pomembna tudi za dodeljevanje večjega obsega sredstev**, ki bodo v prihodnosti za ta namen na voljo tudi iz Socialnega sklada za podnebje na ravni EU. Eko sklad je ob trenutni kadrovski zasedbi in organizaciji dela letno izvedel naložbe na področju URE in rabe OVE v 200 do 250 energetsko revnih gospodinjstvih (program ZERO500), poleg tega pa še naložbe pri okoli 200 socialno šibkih občanih v okviru pozivov za vgradnjo KNLB, kar je tudi zgornja meja, ki jo lahko pri izvajanju ukrepov za zmanjševanje energetske revščine trenutno doseže. **Izvajanje ukrepov v načrtovanem obsegu iz tega akcijskega načrta in doseganje zastavljenih ciljev sta zato mogoča samo z zagotovitvijo ustreznih kadrovskih in finančnih možnosti.**

# Izhodišča

## Pravne podlage in usklajenost z razvojnimi dokumenti

**Pravna podlaga** za pripravo akcijskega načrta je *Uredba o merilih za opredelitev in ocenjevanje števila energetsko revnih gospodinjstev*,[[3]](#footnote-3) ki določa pripravo triletnega načrta ukrepov za izboljšanje energetske učinkovitosti z namenom zmanjšanja energetske revščine, usklajenega s cilji *nacionalnega energetskega in podnebnega načrta.*

**Vsebino akcijskega načrta** opredeljuje uredba, ki določa, da ukrepi vsebujejo cilje za blaženje energetske revščine, kazalnike, odgovorne nosilce izvajanja ukrepov in opredelitev virov finančnih sredstev za izvedbo ukrepov ter da so razdeljeni na kratkoročne in dolgoročne ukrepe.

Glede na pravila, ki veljajo za dokumente razvojnega načrtovanja,[[4]](#footnote-4) sta v okviru akcijskega načrta opredeljena tudi institucionalni okvir in organizacija izvajanja, vrednotenja in spremljanja (vključno z ustrezno kadrovsko zasedbo za izvajanje ukrepov in načinom spremljanja izvajanja ukrepov) ter načrt financiranja s prikazom povzetka skupnih stroškov in virov financiranja.

**Postopek sprejemanja akcijskega načrta.** Akcijski načrt pripravi ministrstvo, pristojno za energijo, sprejme ga Vlada Republike Slovenije. Ključni deležniki in izvajalci ukrepov so bili vključeni v pripravo akcijskega načrta prek delavnic in sestankov (glej poglavje 1.3). Končna verzija akcijskega načrta za sprejetje na vladi se pripravi po izvedenih medresorskem usklajevanju in javni obravnavi.

**Usklajenost z NEPN.** Dokument je usklajen s *Celovitim nacionalnim energetskim in podnebnim načrtom Republike Slovenije (NEPN*), sprejetim leta 2020,[[5]](#footnote-5)ter z osnutkom predloga posodobitve NEPN[[6]](#footnote-6) in tam predlaganimi cilji zmanjšanja deleža energetsko revnih gospodinjstev do leta 2030 do vrednosti med 3,8 in 4,6 odstotka ter izvedbe naložb na področju URE in rabe OVE v najmanj 8.000 energetsko revnih gospodinjstvih. V končni verziji posodobitve NEPN bo navedenima ciljema dodan še tretji, ki izhaja iz nove Direktive o energetski učinkovitosti in bo določal ciljni kumulativni prihranek energije v energetsko revnih gospodinjstvih v obdobju 2021–2030. Akcijski načrt opredeljuje razmere, ki morajo biti vzpostavljene do leta 2026, in so potrebne za doseganje ciljev NEPN.

**Usklajenost z ReDPS50.** Dokument je usklajen tudi z *Resolucijo o Dolgoročni podnebni strategiji Slovenije do leta 2050 (ReDPS50)*,[[7]](#footnote-7) ki opredeljuje usmeritve za doseganje podnebne pravičnosti. Ključna usmeritev ReDPS50 glede podnebne pravičnosti je, da bo Slovenija zagotovila: da bodo stroški in koristi prehoda porazdeljeni pravično; da pri prehodu v nizkoogljično družbo (NOD) nihče ne bo ostal prezrt; da bo tudi najranljivejšim skupinam prebivalstva omogočeno izvajanje ukrepov blaženja podnebnih sprememb in prilagajanja nanje ter da bodo subjekti, ki jih bo prehod najbolj prizadel, deležni pravočasne pomoči za potrebno ukrepanje.

Za zagotavljanje pravičnega prehoda bo pri tem zelo pomembno tudi oblikovanje in izvajanje drugih politik, ki prispevajo k zmanjševanju ravni neenakosti v družbi. Slovenija bo poskrbela, da bo tudi najranljivejšim skupinam prebivalstva omogočeno izvajanje ukrepov za prehod v NOD ter zlasti da ukrepi ne bodo poslabšali finančnega stanja za skupine prebivalstva iz prvega in drugega dohodkovnega kvintilnega razreda. Ukrepi, ki bi prizadeli najranljivejše skupine, bodo za te skupine nadomeščeni z ustreznimi mehanizmi. Pri čemer se, za zagotovitev pravične razdelitve pomoči, višina upravičenosti do bodoče pomoči določi upoštevajoč razpoložljivi oz. prilagojeni razpoložljivi dohodek gospodinjstva.

**Usklajenost z novo zakonodajo.** V prenovljeni *Direktivi o energetski učinkovitosti[[8]](#footnote-8) (EED)*, ki je bila pripravljena v skladu z ambicioznejšimi cilji iz svežnja predlogov predpisov *Pripravljeni na 55* (»Fit for 55«) in načrta *REPowerEU*, so opolnomočenje in zaščita ranljivih odjemalcev ter zmanjševanje energetske revščine zajeti v 22. členu. Ta spodbuja tako izvajanje ukrepov URE, podprto z različnimi oblikami financiranja in tehnično pomočjo energetsko revnim, kot tudi sodelovanje strokovnjakov z različnih področij (zdravje, gradnja, sociala in tako dalje) za podporo oblikovanju strategij za zmanjševanje energetske revščine na državni in lokalni ravni. Obenem direktiva spodbuja tudi vzpostavitev svetovanja in podpore ranljivim skupinam po principu »vse na enem mestu« ter njihovo vključevanje v energetske skupnosti, v 8. členu pa zastavlja zelo ambiciozne cilje, ki naj bi jih države članice dosegle na področju prihrankov energije v energetsko revnih gospodinjstvih.

Oktobra 2023 je Evropska komisija objavila tudi priporočilo o energetski revščini.[[9]](#footnote-9) V njem je za države članice pripravila 25 priporočil za zmanjševanje energetske revščine, ki so strukturirana v osmih oddelkih. Priporočilo razlikuje med strukturnimi ukrepi za odpravo energetske revščine (v tem akcijskem načrtu ukrepi za zmanjševanje energetske revščine) in ukrepi za izboljšanje cenovne dostopnosti energije (v tem akcijskem načrtu ukrepi za blaženje energetske revščine) ter spodbuja celostno zmanjševanje energetske revščine. Večina priporočil je s tem akcijskim načrtom že zajeta.

Prenovljena *Direktiva o spodbujanju uporabe energije iz obnovljivih virov*, ki bo sprejeta do konca leta 2023, se energetske revščine dotika samo v delu, ki se nanaša na izvedbo ukrepov za povečanje rabe OVE v sektorju ogrevanja in hlajenja, in sicer morajo biti ti ukrepi dostopni vsem, še posebno pa ranljivim skupinam, ki so brez sredstev za naložbe v te ukrepe.

## Stanje energetske revščine, izvajanja veljavnih ukrepov in financiranja

**Stanje energetske revščine.** Po podatkih Statističnega urada Republike Slovenije (SURS) je bilo leta 2022 energetsko revnih **7,2 odstotka oziroma 62.000 gospodinjstev** ali 4,9 odstotka oziroma 102.000 oseb. V izračun števila in deleža energetsko revnih gospodinjstev (oseb) so vključena gospodinjstva (osebe), ki so imela dohodek nižji od praga tveganja revščine in so izpolnjevala vsaj enega od naslednjih pogojev: finančno niso bila zmožna zagotoviti primerno ogrevanega stanovanja; zaradi finančne stiske so zamujala s plačili stanovanjskih stroškov, med katere so vključene tudi energetske storitve; živela so v stanovanjih, v katerih je puščala streha, so bile vlažne stene/tla/temelji ali trhli okenski okvirji/tla. Kazalnik zajema stanje energetske revščine celovito.

**Ukrepe za zmanjševanje energetske revščine Slovenija že izvaja.** Eko sklad socialno šibkim že namenja nepovratna sredstva za zamenjavo starih kurilnih naprav na trdna goriva z novimi na lesno biomaso (KNLB) in izvedbo skupnih ukrepov pri energetski prenovi večstanovanjskih stavb (VSS). Za zdaj izvaja tudi projekt ZERO, v okviru katerega so socialno šibki upravičeni do brezplačnega energetskega svetovanja in paketa enostavnih naprav za zmanjšanje rabe energije in vode. Vsi navedeni ukrepi se financirajo iz sredstev Sklada za podnebne spremembe. Leta 2023 je bil končan program ZERO500, kjer so se spodbude za energetsko revne zagotavljale iz kohezijskih sredstev. Najpogosteje izvedeni ukrepi so bili toplotna izolacija strehe in fasade ter vgradnja energetsko učinkovitih oken in/ali vhodnih vrat. Izkušnje tega programa kažejo, da upravičenci običajno potrebujejo celostno podporo skozi celoten postopek pridobivanja spodbud, od priprave prijave do izvedbe ukrepov. Podrobnejši pregled izvajanja ukrepov za zmanjševanje energetske revščine je dostopen v okviru *Podnebnih ogledal*[[10]](#footnote-10) in letnih poročil Eko sklada.[[11]](#footnote-11)

**Financiranje.** Oktobra 2023 je bil sprejet *Odlok o Programu porabe sredstev Sklada za podnebne spremembe za leta 2023–2026*,[[12]](#footnote-12) v okviru katerega je z namenom zmanjšanja energetske revščine 24 milijonov evrov sredstev namenjenih tudi naložbam v ukrepe URE in rabe OVE v gospodinjstvih z nizkimi prihodki, vzpostavitvi projektne pisarne za energetsko revščino pri Eko skladu in regionalnih svetovalnih točk ter izvedbi drugih predvidenih dejavnosti iz tega akcijskega načrta. Sredstva za zagotavljanje pravičnega prehoda v nizkoogljično družbo za vse bodo na ravni EU v obdobju 2026–2032 na voljo tudi iz Socialnega sklada za podnebje,[[13]](#footnote-13) kjer je za različne namene za Slovenijo predvidenih dobrih 300 milijonov evrov sredstev. Za črpanje teh sredstev mora Slovenija najpozneje do junija 2025 pripraviti in Evropski komisiji poslati socialni načrt za podnebje. V njegovem okviru je treba zagotoviti tudi manjkajoča sredstva, ki bodo namenjena zmanjševanju energetske revščine v obdobju 2026–2030, okvirno 85 milijonov evrov[[14]](#footnote-14), in s tem doseganju cilja, ki izhaja iz 8. člena EED (glej poglavje 2.1). S tem akcijskim načrtom se Slovenija tako že pripravlja tudi na spodbujanje zmanjšanja energetske revščine v večjem obsegu po letu 2026, ko bodo na voljo dodatna namenska sredstva.

## Strokovne podlage in sodelovanje z deležniki

**Strokovne podlage.** V skladu z *Dolgoročno strategijo energetske prenove stavb do leta 2050 (DSEPS 2050)*[[15]](#footnote-15)so bile pripravljene strokovne podlage za ta akcijski načrt v okviru projekta *Preučitev in strokovne podlage za razvoj ukrepov za boj proti energetski revščini,* ki so jih po naročilu ministrstva, pristojnega za energijo, izdelali Institut »Jožef Stefan« – Center za energetsko učinkovitost, Inštitut za ekonomska raziskovanja in Focus, društvo za sonaraven razvoj.[[16]](#footnote-16)

Strokovne podlage vključujejo: analizo stanja na področju zmanjševanja energetske revščine v Sloveniji, državah EU in širše, predlog opredelitve energetske revščine na državni ravni, razširjen nabor 24 meril s kazalniki za usmerjanje ukrepov in izbiro prednostnih skupin, predlog za oblikovanje nacionalnih ciljev na področju zmanjševanja energetske revščine ter tehnike za ocenjevanje učinkov ukrepov. Na tej podlagi, na podlagi izvedenih delavnic in sestankov s ključnimi deležniki, pregleda dobrih praks iz tujine ter na podlagi veljavnih ukrepov v Sloveniji je bil pripravljen predlog ukrepov za zmanjševanje energetske revščine, ki so bili podlaga za pripravo tega akcijskega načrta.

**Sodelovanje z deležniki.** V projekt *Preučitev in strokovne podlage za razvoj ukrepov za boj proti energetski revščini*2so se že od samega začetka lahko prek delavnic in sestankov vključevali tudi različni pomembni akterji/deležniki, ki delujejo na področju energetske revščine tako na državni kot tudi na lokalnih/regionalnih ravneh. Organiziranih je bilo več sestankov oziroma srečanj (na primer z Eko skladom, lokalnimi energetskimi agencijami (LEA), humanitarnimi organizacijami, centri za socialno delo (CSD)) in delavnica za oblikovanje ukrepov za zmanjševanje energetske revščine. Dodatno sta bili dve delavnici organizirani še v času priprave osnutka akcijskega načrta, in sicer je bila prva namenjena vprašanju povezovanja politik za usklajeno spopadanje z izzivom energetske revščine, druga pa neformalni mreži za informiranje in ozaveščanje energetsko revnih. Informacije in predlogi deležnikov s teh sestankov, srečanj in delavnic so bili upoštevani pri pripravi politik in ukrepov.

# Cilji na področju zmanjševanja energetske revščine

## Cilji do leta 2030

Na področju zmanjševanja energetske revščine so za leto 2030 zastavljeni trije cilji. Dva od njih sta že vključena v osnutek predloga posodobitve NEPN6, s katerim se je Vlada Republike Slovenije seznanila junija 2023, tretji pa izhaja iz 8. člena nove EED in bo dokončno oblikovan in vključen v končno verzijo posodobitve NEPN. Vsi cilji bodo lahko doseženi samo, če bodo vzpostavljene ustrezne razmere za izvajanje ukrepov iz tega in naslednjih akcijskih načrtov za zmanjševanje energetske revščine (zagotovljena sredstva, kadri za vzpostavitev in delovanje načrtovane sheme za zmanjševanje energetske revščine in tako dalje). Za doseganje krovnega cilja je poleg tega treba zagotoviti tudi dejavno zmanjševanje in preprečevanje energetske revščine v okviru razvojne, plačne, zaposlitvene, davčne, stanovanjske, socialne in drugih pomembnih politik.

**1. Krovni cilj za zmanjševanje energetske revščine**

Krovni cilj na področju energetske revščine do leta 2030 je zmanjšanje deleža energetsko revnih gospodinjstev do vrednosti največ med 3,8 in 4,6 odstotka. Cilj je usklajen s kazalnikom, uporabljenim za izračun deleža energetsko revnih.

**Trenutno stanje.** Po podatkih SURS je bilo leta 2022 energetsko revnih **7,2 odstotka oziroma 62.000 gospodinjstev.**

**Opredelitev deleža energetsko revnih.** Kot energetsko revna v skladu z uredbo3 opredelimo gospodinjstva, ki so v letu pred izvedbo raziskovanja Življenjski pogoji (EU-SILC) imela dohodek, nižji od praga tveganja revščine, in so izpolnjevala vsaj enega od naslednjih treh pogojev: finančno niso bila zmožna zagotoviti primerno ogrevanega stanovanja; zaradi finančne stiske so (v zadnjih 12 mesecih pred anketiranjem) zamujala s plačili stanovanjskih stroškov (komunalnih storitev, vode, elektrike, stroškov za ogrevanje in podobno), med katere so vključene tudi energetske storitve; živela so v stanovanjih, v katerih so imela težave s puščajočo streho, z vlažnimi stenami/tlemi/temelji ali trhlimi okenskimi okvirji/tlemi (v neustreznih bivalnih razmerah).[[17]](#footnote-17)

**Spremljajoči kazalniki.** Na spremembo deleža energetsko revnih gospodinjstev vplivajo različni dejavniki, ki jih lahko spremljamo z naslednjimi spremljajočimi kazalniki:[[18]](#footnote-18)

* delež gospodinjstev z ekvivalentnim razpoložljivim dohodkom pod 60 odstotki mediane, ki hkrati finančno niso zmožna zagotoviti primerno ogrevanega stanovanja;
* delež gospodinjstev z ekvivalentnim razpoložljivim dohodkom pod 60 odstotki mediane, ki zaradi finančne stiske zamujajo s plačili stanovanjskih stroškov, vključno s stroški energetskih storitev;
* delež prebivalcev, ki živijo v stanovanju, v katerem pušča streha, so vlažne stene ali trhla tla, okenski okvirji (gospodinjstva pod 60 odstotki mediane ekvivalentnega dohodka).

Ti kazalniki omogočajo ločeno vrednotenje posameznega vidika energetske revščine, zato jih je smiselno spremljati hkrati z deležem energetsko revnih gospodinjstev, ki ga dodatno pojasnjujejo.

**2. Število energetsko revnih gospodinjstev z izvedenimi naložbami za zmanjševanje energetske revščine**

Drugi cilj na področju energetske revščine do leta 2030 je izvedba naložb na področju učinkovite rabe energije (URE) in rabe obnovljivih virov (OVE) v najmanj 8000 energetsko revnih gospodinjstvih.

**Trenutno stanje.** Po podatkih Eko sklada so bile v okviru programa ZERO500 **letno izvedene naložbe na področju URE in rabe OVE v 200 do 250 energetsko revnih gospodinjstvih**. Podobno so bile tudi v okviru pozivov za **vgradnjo KNLB** v zadnjem obdobju letno izvedene naložbe pri **okoli 200 socialno šibkih občanih**. To je tudi zgornja meja, ki jo lahko Eko sklad doseže ob trenutni kadrovski zasedbi in organizaciji dela z energetsko revnimi.

**Opredelitev števila izvedenih naložb.** V kazalniku so upoštevana energetsko revna gospodinjstva, v katerih so bile izvedene naložbe v ukrepe, primerljive s tistimi iz programa ZERO500 in pozivov za vgradnjo KNLB pri socialno šibkih občanih. Mednje spadajo vgradnja energetsko učinkovitih oken in/ali vhodnih vrat, izvedba toplotne izolacije strehe ali stropa ter fasade, zamenjava sistema priprave tople vode z grelnikom vode s sprejemniki sončne energije, zamenjava neučinkovitega sistema priprave tople vode z grelnikom vode s toplotno črpalko, vgradnja lokalnega prezračevanja z vračanjem toplote odpadnega zraka ter zamenjava starih kurilnih naprav na trdna goriva z novimi na lesno biomaso. Nabor podprtih ukrepov se lahko v skladu z ugotovljenimi potrebami, razpoložljivimi tehničnimi rešitvami in po presoji Eko sklada dopolnjuje in spreminja. Razširi se lahko tudi z ukrepi, ki so namenjeni zmanjševanju poletne energetske revščine. Naložba se pri tem navezuje na spodbudo, ki jo prejme posamezni upravičenec oziroma energetsko revno gospodinjstvo za izvedbo enega ali več ukrepov energetske učinkovitosti na posamezni stavbi. Število izvedenih ukrepov je odvisno od potreb gospodinjstva in možnosti izvedbe ukrepov.

**Spremljajoči kazalniki.** Poleg skupnega števila energetsko revnih gospodinjstev z izvedenimi naložbami je za usmerjanje izvajanja ukrepov smiselno na letni ravni spremljati še:

* skupno letno število in vrednost naložb;
* letno število naložb in letno vrednost naložb po posameznih ukrepih URE in rabe OVE;
* letno število naložb in letno vrednost naložb po regijah.

**3. Kumulativni prihranek energije z izvedbo ukrepov v energetsko revnih gospodinjstvih**

V skladu z 8. členom prenovljene *Direktive o energetski učinkovitosti* si morajo Slovenija in druge države članice EU zastaviti tudi zelo ambiciozen cilj na področju doseganja prihrankov energije v energetsko revnih gospodinjstvih. Po preliminarnih izračunih je ciljni kumulativni prihranek energije v teh gospodinjstvih v obdobju 2021–2030 ocenjen na 573 GWh. Navedeni cilj bo dokončno oblikovan in vključen v končno verzijo posodobitve NEPN.

## Cilji do leta 2026

Glavni cilj v obdobju 2024–2026 je nadgradnja obstoječe skupine, ki deluje na področju izvajanja ukrepov za zmanjševanje energetske revščine pri Eko skladu, **z vzpostavitvijo in delovanjem sheme za zmanjševanje energetske revščine v pilotnem obsegu**. S tem bodo zagotovljene razmere za dodeljevanje spodbud energetsko revnim v povečanem obsegu in podprto bo doseganje ciljev do leta 2030. V tem okviru so opredeljeni tudi cilji za različne namene spodbud, in sicer po letih in skupno za obdobje 2024–2026 (tabela 2). Dodatno so kratkoročni cilji za obdobje do leta 2026 opredeljeni tudi pri posameznih ukrepih.

Tabela 2: Ciljne vrednosti za število energetsko revnih gospodinjstev z izvedenimi naložbami za različne namene dodeljevanja spodbud, letno in skupno v obdobju 2024–2026

|  |  |
| --- | --- |
| **Namen spodbude** | **Število energetsko revnih gospodinjstev z izvedenimi naložbami** |
| **2024** | **2025** | **2026** | **2024–2026** |
| Vgradnja kotlov na lesno biomaso (v ločenih ali skupnih pozivih) | 200 | 200 | 200 | **600** |
| Skupni ukrepi pri energetski prenovi večstanovanjskih stavb | 183 | 183 | 184 | **550** |
| Drugi investicijski ukrepi URE in rabe OVE | 100 | 350 | 550 | **1000** |
| Vključitev v energetske skupnosti | 1166 | 1167 | 1167 | **3500** |

Z upoštevanjem izvedenih aktivnosti Eko sklada v okviru programa ZERO500 in pozivov za vgradnjo KNLB v obdobju 2021–2023 ter načrtovanim izvajanjem ukrepov v obdobju 2024–2026 znašajo indikativni ciljni kumulativni prihranki energije, doseženi v energetsko revnih gospodinjstvih, leta 2024 52 GWh, leta 2025 82 GWh in leta 2026 125 GWh. Navedene ciljne vrednosti so določene na podlagi preliminarne ocene tretjega cilja za leto 2030 in predvidene časovne dinamike izvajanja ukrepov ter se lahko po potrebi še uskladijo z vrednostjo cilja iz končne verzije posodobitve NEPN. Če se bodo ukrepi za zmanjševanje energetske revščine v obdobju 2024–2026 izvajali hitreje in v večjem številu, kot je to načrtovano s tem akcijskim načrtom, bo to ugodno vplivalo na doseganje tretjega cilja za leto 2030 in zmanjšalo potrebno intenzivnost izvedbe naložb v obdobju 2027–2030. Ta je v skladu s trenutno časovno dinamiko v tem obdobju ocenjena na izvedbo naložb v vsaj 6400 energetsko revnih gospodinjstvih.

# Vzpostavitev sheme za zmanjševanje energetske revščine

Shema za zmanjševanje energetske revščine (slika 1) zajema ključni sklop ukrepov za zmanjševanje energetske revščine, ki se izvajajo sočasno in se medsebojno podpirajo, saj lahko na sistemski ravni le tako dolgoročno zagotovijo celostno zmanjševanje energetske revščine. Gradi na veljavnih ukrepih (na primer program ZERO500, projekt ZERO in tako dalje) in dozdajšnjih izkušnjah. V letu 2023 je izvajanje veljavnih ukrepov za zmanjševanje energetske revščine potekalo brez večjih sprememb. V obdobju 2024–2026 je načrtovana postopna vzpostavitev sheme, s projektno pisarno na državni ravni ter pilotnim projektom z regionalnimi svetovalnimi točkami ter neformalno mrežo za informiranje in ozaveščanje v dveh regijah. Hkrati bo izvajanje vseh veljavnih ukrepov v vseh drugih regijah še naprej potekalo na enak način kot do zdaj. Od vključno leta 2027 dalje je v primeru pozitivnih izkušenj predvideno delovanje sheme v polnem obsegu, torej v vseh regijah, s čimer se bo na državni ravni razbremenila projektna pisarna, energetsko revnim pa se bodo omogočili informiranje, svetovanje in podpora bližje domu. Časovni osnutek ukrepov iz tega akcijskega načrta je podrobneje predstavljen tudi v [*prilogi 2*](#_Priloga_2:_).



Slika 1: Shema za zmanjševanje energetske revščine

V shemo je vključenih šest ukrepov (tabela 3), ki jih dopolnjuje ukrep vzpostavitve sosveta za energetsko revščino, kot posvetovalnega in usmerjevalnega telesa, ki z namenom celostnega spremljanja (medsektorsko, interdisciplinarno in večnivojsko) in reševanja problematike energetske revščine redno spremlja dogajanje in usmerja delovanje na tem področju.

Tabela 3: Ukrepi, vključeni v shemo za zmanjševanje energetske revščine

| **Oznaka ukrepa** | **Ime ukrepa** | **Status ukrepa** | **Vrsta ukrepa** | **Odgovornost** |
| --- | --- | --- | --- | --- |
| **SHEMA ZA ZMANJŠEVANJE ENERGETSKE REVŠČINE** |
| **ER\_Shema-01** | [Investicijske spodbude za ukrepe URE in rabe OVE za energetsko revne](#_Investicijske_spodbude_za) | veljavni ukrepi z nadgradnjo | ekonomski (finančne spodbude) | Eko sklad |
| **ER\_Shema-02** | [Projektna pisarna z regionalnimi svetovalnimi točkami za energetsko revščino](#_Projektna_pisarna_z) | nov ukrep | organizacijski | MOPE, Eko sklad |
| **ER\_Shema-03** | [Neformalna mreža za informiranje in ozaveščanje](#_Neformalna_mreža_za) | nov ukrep | organizacijski | MOPE, Eko sklad |
| **ER\_Shema-04** | [Energetsko svetovanje za energetsko revne](#_Energetsko_svetovanje_za) | veljaven ukrep z nadgradnjo | svetovanje, usposabljanje | Eko sklad |
| **ER\_Shema-05** | [Stalno informiranje članov neformalne mreže za informiranje in ozaveščanje na regionalni ravni](#_Informiranje_članov_neformalne) | nov ukrep | informiranje, ozaveščanje, usposabljanje | Eko sklad |
| **ER\_Shema-06** | [Informiranje in ozaveščanje energetsko revnih](#_Informiranje_in_ozaveščanje) | nov ukrep | informiranje, ozaveščanje | Eko sklad |
| **ER\_Shema-07** | [Sosvet za energetsko revščino](#_Sosvet_za_energetsko) | nov ukrep | organizacijski | MOPE v sodelovanju z MDDSZ |

## Izbira pilotne regije

### Merila za izbiro pilotne regije

Pri izbiri pilotne regije se upoštevajo različna kvantitativna merila, ki se delijo na merila razvitosti in dejavnosti regije (tabela 4). Med merila razvitosti so vključeni statistični kazalniki energetske revščine, razvitosti posamezne regije in socialnih transferjev. Dejavnost regije je vrednotena glede na (pro)aktivnost regije na področju reševanja problematike energetske revščine, glede na podporno okolje in mrežo za izvajanje humanitarnih akcij, pretekle dejavnosti Eko sklada v okviru programa ZERO500 in starost stavbnega fonda v regiji.

Tabela 4: Pregled kazalnikov, uporabljenih za izbor pilotne regije

|  |  |
| --- | --- |
| **Kazalnik** | Pojasnilo in vir |
| **Razvitost regije** |
| Delež energetsko revnih gospodinjstev v regiji | Podatek o deležu energetsko revnih gospodinjstev se vzame za zadnje razpoložljivo leto. Višja vrednost prinaša več točk.Vir: <https://pxweb.stat.si/SiStatData/pxweb/sl/Data/Data/0886704S.px/>. |
| Sprememba kazalnika delež energetsko revnih gospodinjstev v regiji | V letu 2022 se je spremenila metodologija merjenja energetske revščine. S kazalnikom se zato preveri, za koliko (v odstotkih) se je energetska revščina v posamezni regiji spremenila leta 2021 v primerjavi z letom 2017.Višja vrednost prinaša več točk.Vir: <https://pxweb.stat.si/SiStatData/pxweb/sl/Data/Data/0886704S.px/>. |
| Koeficient razvitosti regije | Koeficienti razvitosti statističnih regij se izračunajo na podlagi zadnjih razpoložljivih koeficientov razvitosti občin in števila prebivalcev v posamezni občini. Ker se občine po velikosti razlikujejo (to je nekatere so zelo majhne in zato niso primerljive z večjimi občinami), je podatke treba utežiti glede na število prebivalcev občine. To poteka v treh korakih: (1) utež se preračuna tako, da se število prebivalcev občine deli z vsoto vseh prebivalcev v regiji; (2) uteži se množijo s koeficienti razvitosti občine; (3) seštejejo se podatki za občine, ki so v isti statistični regiji. Višja vrednost prinaša manj točk, saj je regija bolj razvita od drugih.Uporabijo se podatki (koeficient razvitosti občine), ki so bili na podlagi Uredbe o metodologiji za določitev razvitosti občin[[19]](#footnote-19) zadnji pripravljeni.Vir: <https://www.gov.si/assets/ministrstva/MF/Proracun-direktorat/DP-SSFLS/Izracuni/Koeficienti-razvitosti/Koeficienti_razvitosti_obcin_in_odstorek_sofinanciranja-22-23-tabela.pdf>.  |
| Povprečni letni znesek socialnih transferjev na prebivalca po statističnih regijah | Iz zadnjega poročila o socialnih transferjih, ki jih pripravlja MDDSZ, se za preteklo leto vzame povprečni letni znesek socialnih transferjev na prebivalca v milijonih evrov. Višja vrednost prinaša več točk.Vir: <https://www.gov.si/drzavni-organi/ministrstva/ministrstvo-za-delo-druzino-socialne-zadeve-in-enake-moznosti/o-ministrstvu/sluzba-za-analize-in-razvoj/>.  |
| **Dejavnost regije** |
| Obravnavanje energetske revščine v Regionalnem razvojnem programu 2021–2027 | Regija omeni/prepozna problematiko energetske revščine v svojem razvojnem programu za obdobje 2021–2027 (glej [prilogo 1](#_Priloga_1:_), tabelo 2). Merilo regiji prinese vse točke ali nobene.Vir: <https://www.gov.si/teme/razvojne-regije/>.  |
| Število opravljenih prostovoljskih ur na področju socialne dejavnosti v regiji na prebivalca | Na podlagi zadnjega razpoložljivega skupnega poročila o prostovoljstvu v Sloveniji, ki ga pripravlja Ministrstvo za javno upravo Republike Slovenije, se število opravljenih prostovoljskih ur na področju socialne dejavnosti v regiji deli s številom prebivalcev v regiji. Z merilom se ocenjuje pripravljenost lokalnega prebivalstva v regiji na izvajanje dejavnosti v okviru pilotnega projekta. Višja vrednost prinaša več točk.Vir: <https://www.gov.si/teme/prostovoljstvo/#content>.  |
| Število uspešnih vlog programa ZERO500 na regijo na prebivalca | Število uspešnih vlog (to je vlog, na podlagi katerih so vlagatelji prejeli sredstva) v okviru programa ZERO500 se deli s številom prebivalcev v regiji. Višja vrednost prinaša več točk.Vir: rezultati programa ZERO500, Eko sklad. |
| Starost stavbnega fonda v regiji glede na število prebivalcev | Kazalnik se pripravi na podlagi podatkov o starosti stavbne površine v posamezni regiji iz registra nepremičnin. Za stavbe, ki so bile zgrajene pred letom 2002 in bi jih bilo zato treba obnoviti, se upoštevajo podatki o površini stavb z razredi 1–4. Površina se deli s številom prebivalcev v regiji (glej [prilogo 1](#_Priloga_1:_), tabelo 3). Višja vrednost prinaša več točk.Vir: toplotna karta IJS-CEU. |

### Postopek izbire pilotne regije in rezultati

Izbor regije, primerne za izvedbo pilotnega projekta, se izvede v dveh korakih. V prvem koraku so regije razvrščene glede na število točk po merilih razvitosti. Prvih pet regij se uvrsti v drugi krog, kjer so razvrščene glede na število točk po merilih dejavnosti. Za izvedbo pilotnega projekta, ki se bo vzporedno izvajal v dveh regijah, so primerne regije, ki po številu točk zasedajo prva tri mesta. Prednost pri izbiri imajo regije, ki spadajo pod kohezijsko regijo vzhodna Slovenija, saj ta na ravni EU spada v kategorijo manj razvitih regij in je zato upravičena do večjega deleža kohezijskih sredstev.

Metodologija za izbiro pilotne regije je podrobneje predstavljena v [prilogi 1](#_Priloga_1:_).

## Vzpostavitev strukture za delovanje sheme za energetsko revščino

Za celovito in dolgoročno usmerjeno izvajanje ukrepov za zmanjševanje energetske revščine je treba vzpostaviti ustrezno organizacijsko strukturo. Ta vključuje projektno pisarno z regionalnimi svetovalnimi točkami za energetsko revščino (poglavje 3.2.1), neformalno mrežo za informiranje in ozaveščanje (poglavje 3.2.2) in sosvet za energetsko revščino (poglavje 3.2.3).

### Projektna pisarna z regionalnimi svetovalnimi točkami za blaženje energetske revščine

Predvidena je vzpostavitev projektne pisarne na državni ravni, ki jo bodo dopolnjevale svetovalne točke za energetsko revščino na regionalni ravni. S tem akcijskim načrtom je načrtovana izvedba ukrepa v obsegu pilotnega projekta.

|  |  |
| --- | --- |
| **ER\_Shema-02** | Projektna pisarna z regionalnimi svetovalnimi točkami za energetsko revščino |
| **Osnovne informacije** |
| Odgovornost za izvedbo ukrepa | MOPE, Eko sklad |
| Vključeni deležniki | ENSVET, lokalne energetske agencije / MDDSZ, CSD, humanitarne organizacije |
| Strateške podlage in njihova veljavnost | NEPN, veljavnost do leta 2030 (ukrep *Shema pomoči za učinkovito rabo energije v gospodinjstvih za ranljive skupine prebivalstva*)DSEPS 2050, veljavnost do leta 2030 (ukrep *G-1*) |
| Veljavnost ukrepa | 2030 |
| Vrsta ukrepa | organizacijski |
| Pričakovani učinki ukrepa | Delujoča projektna pisarna za blaženje energetske revščine na državni ravni, pristojna za dodeljevanje investicijskih spodbud energetsko revnim, in delujoče regionalne svetovalne točke, ki bodo celostno podpirale energetsko revne pri prizadevanjih za zmanjševanje energetske revščine (podpora pri pridobivanju spodbud, svetovanje za izvedbo ukrepov in tako dalje), projektno pisarno pa pri dodeljevanju spodbud. Delovanje projektne pisarne in regionalnih svetovalnih točk je v obdobju 2024−2026 načrtovano v pilotnem obsegu. V primeru pozitivnih rezultatov pa z letom 2027 v polnem obsegu, torej v vseh regijah. |
| Status ukrepa | Nov ukrep. Pri Eko skladu sicer že deluje skupina za izvajanje ukrepov za zmanjševanje energetske revščine, vendar ni organizirana kot projektna pisarna. |
| **Dolgoročna vsebina ukrepa** |
| V okviru ukrepa je treba dolgoročno:1. **na državni ravni vzpostaviti in zagotoviti delovanje projektne pisarne za energetsko revščino**. Projektna pisarna je pristojna za dodeljevanje investicijskih spodbud energetsko revnim (ukrep [ER\_Shema-01](#_Investicijske_spodbude_za)), skupaj z regionalnimi svetovalnimi točkami pa zagotavlja celostno multidisciplinarno pomoč (tehnična, socialna in osebna pomoč) za energetsko revne na enem mestu, vključno z energetskim svetovanjem za izvedbo ukrepov (ukrep [ER\_Shema-04](#_Energetsko_svetovanje_za)), tudi glede možnosti za financiranje, ter informiranjem in ozaveščanjem (ukrep [ER\_Shema-06](#_Informiranje_in_ozaveščanje_1));
2. **na regionalni ravni vzpostaviti in zagotoviti delovanje regionalnih svetovalnih točk v vseh regijah**, prek katerih bosta podpora in svetovanje energetsko revnim dostopna regionalno; regionalne svetovalne točke so ob tem tudi koordinatorji regionalnih neformalnih mrež za informiranje in ozaveščanje (ukrep [ER\_Shema-03](#_Neformalna_mreža_za));
3. **zagotoviti kadre** (s tehničnega, organizacijskega, socialnega, psihološkega, komunikacijskega področja) **ter sredstva** za delovanje pisarne in regionalnih svetovalnih točk.
 |
| **Kratkoročna izvedba ukrepa v obdobju 2024–2026 na državni ravni** |
| Kratkoročni cilj | Vzpostaviti delujočo projektno pisarno v pilotnem obsegu s osmimi zaposlenimi, ki se pri Eko skladu ukvarjajo s to tematiko. Projektna pisarna bo skrbela za dodeljevanje investicijskih spodbud za zmanjševanje energetske revščine, zagotavljala multidisciplinarno pomoč energetsko revnim na državni ravni ter koordinirala delovanje regionalnih svetovalnih točk in neformalnih mrež za informiranje in ozaveščanje, vse z namenom povečanja letnega števila energetsko revnih gospodinjstev z dodeljenimi spodbudami za različne namene v obdobju 2024–2026 v skladu s cilji v poglavju 2.2. |
| Naloge pisarne | Glavna naloga projektne pisarne je **dodeljevanje investicijskih spodbud za zmanjševanje energetske revščine**. Odgovorna je tudi za **vzpostavitev in delovanje ustrezne strukture**, ki bo dodeljevanje spodbud podprla z energetskim svetovanjem energetsko revnim ter njihovim informiranjem in ozaveščanjem. V nadaljevanju so okvirne naloge projektne pisarne opredeljene po posameznih ukrepih.* V okviru ukrepa [ER\_Shema-01](#_Investicijske_spodbude_za): dodeljevanje investicijskih spodbud energetsko revnim (priprava in objava javnih pozivov, obdelava prejetih vlog in tako dalje); redna izmenjava izkušenj in reševanje odprtih vprašanj z regionalnimi svetovalnimi točkami in med njimi; izvajanje analiz in naročanje analitičnih podlag in tako dalje.
* V okviru ukrepa [ER\_Shema-04](#_Energetsko_svetovanje_za): priprava in vzpostavitev regionalnih svetovalnih točk; izvajanje energetskega in drugega svetovanja energetsko revnim v sodelovanju z regionalnimi svetovalnimi točkami in ENSVET; koordinacija in podpora regionalni ravni; priprava, koordinacija in izvedba usposabljanj (vsaj dvakrat letno) za zaposlene na državni in regionalni ravni, in sicer na tehničnem in socialnem področju, in tako dalje.
* V okviru ukrepa [ER\_Shema-03](#_Neformalna_mreža_za), skupaj z regionalnimi svetovalnimi točkami: priprava, vzpostavitev in koordinacija neformalnih mrež za informiranje in ozaveščanje.
* V okviru ukrepa [ER\_Shema-06](#_Informiranje_in_ozaveščanje), skupaj z regionalnimi svetovalnimi točkami: priprava komunikacijskega načrta za zmanjševanje energetske revščine in podpora njegovemu izvajanju na državni in regionalnih ravneh.
* V okviru ukrepa [ER\_Shema-05](#_Informiranje_članov_neformalne), skupaj z regionalnimi svetovalnimi točkami: priprava, koordinacija in izvedba usposabljanj za člane neformalnih mrež za informiranje in ozaveščanje (dvakrat letno); redna izmenjava informacij med projektno pisarno, regionalnimi svetovalnimi točkami in neformalnimi mrežami za informiranje in ozaveščanje.
* V okviru ukrepa [ER\_Shema-07](#_Strateški_svet_za): sodelovanje v sosvetu za zmanjševanje energetske revščine.
* Vključenost v druge ukrepe, kjer je s tem akcijskim načrtom predvideno sodelovanje Eko sklada.
 |
| Rok izvedbe | vzpostavitev delovanja v pilotnem obsegu leta 2024 |
| Potrebna sredstva in viri | tabela 7Viri sredstev so: Sklad za podnebne spremembe, Evropski sklad za regionalni razvoj, kohezijska sredstva ali drugi viri. |
| Potek izvedbe |
| **1** | Vsebina | zagotovitev sredstev za delovanje pisarne na državni ravni; in opredelitev števila zaposlitev na Eko skladu |
| Odgovornost | MOPE |
| Vključeni deležniki | Eko sklad |
| Rok izvedbe | ob sprejetju akcijskega načrta |
| **2** | Vsebina | zagotovitev prostora za delovanje pisarne pri Eko skladu in ustreznega dodatnega kadra (s tehničnega, organizacijskega, socialnega, komunikološkega, psihološkega področja) |
| Odgovornost | Eko sklad |
| Vključeni deležniki | MOPE |
| Rok izvedbe | 2024 (prostor); 2024 (potrebni 4 kadri); 2025 (potrebna še 2 kadra) |
| **3** | Vsebina | usposabljanje zaposlenih za delo z energetsko revnimi |
| Odgovornost | Eko sklad |
| Vključeni deležniki | ENSVET, MDDSZ/CSD |
| Rok izvedbe | 2024 |
| **4** | Vsebina | delovanje pilotne pisarne in izvajanje nalog, opredeljenih v okviru tega ukrepa (glej opis nalog pisarne), vključno z vodenjem izvajanja, sprotnim spremljanjem izvajanja in prilagajanjem izvajanja trenutnim okoliščinam in potrebam |
| Odgovornost | Eko sklad |
| Vključeni deležniki | projektna pisarna, regionalne svetovalne točke, neformalne mreže za informiranje in ozaveščanje, ENSVET, MOPE |
| Rok izvedbe | začetek delovanja pisarne konec leta 2024, potem neprekinjeno; do vzpostavitve pisarne dejavnosti za zmanjševanje energetske revščine še naprej izvaja skupina, ki se pri Eko skladu s tem že ukvarja |
| **5** | Vsebina | vzpostavitev regionalnih svetovalnih točk v pilotnem obsegu – glej nadaljevanje tega ukrepa |
| **6** | Vsebina | vzpostavitev neformalnih mrež za informiranje in ozaveščanje v pilotnem obsegu (glej ukrep [ER\_Shema-03](#_Neformalna_mreža_za)) |
| **7** | Vsebina | v okviru spremljanja izvajanja analize izvajanja nalog projektne pisarne, regionalnih svetovalnih točk ter neformalne mreže za informiranje in ozaveščanje ter prilagajanje nalog trenutnim okoliščinam in potrebam; v drugem kvartalu leta 2026 je treba izvesti tudi celovito vrednotenje prvega obdobja delovanja sheme za zmanjševanje energetske revščine v pilotnem obsegu, kot podlago za vzpostavitev sheme v polnem obsegu |
| Odgovornost | Eko sklad |
| Vključeni deležniki | projektna pisarna, regionalne svetovalne točke, ENSVET, MOPE, drugi pomembni deležniki, po potrebi zunanji izvajalci |
| Rok izvedbe | čim bolj sproti, najmanj pa enkrat na kvartal za celovito vrednotenje 6/2026 |
| **8** | Vsebina | priprava na delovanje projektne pisarne z regionalnimi svetovalnimi točkami v polnem obsegu z zagotovitvijo sredstev, prostora in kadrov, priprava usposabljanja za delovanje v polnem obsegu, priprava naročila/koncesijskih pogodb/zakonskih podlag – javnih pooblastil za regionalne svetovalne točke in koordinatorje neformalnih regionalnih mrež za informiranje in ozaveščanje in tako dalje |
| Odgovornost | Eko sklad |
| Vključeni deležniki | projektna pisarna, regionalne svetovalne točke, ENSVET, MOPE, drugi pomembni deležniki, po potrebi zunanji izvajalci |
| Rok izvedbe | 2026 |
| **Kratkoročna izvedba ukrepa v obdobju 2024–2026 na regionalni ravni** |
| Kratkoročni cilj | Vzpostaviti delujoče regionalne svetovalne točke s po dvema dodatno zaposlenima v vsaki od pilotnih regij (glej poglavje 3.1), ki bodo zagotavljale multidisciplinarno pomoč energetsko revnim na regionalni ravni in podpirale projektno pisarno pri dodeljevanju investicijskih spodbud energetsko revnim, vse z namenom povečanja letnega števila energetsko revnih gospodinjstev z dodeljenimi spodbudami za različne namene v obdobju 2024–2026 v skladu s cilji v poglavju 2.2. |
| Naloge regionalnih svetovalnih točk | Naloga regionalnih svetovalnih točk je, da energetsko revnim nudijo vsestransko pomoč ter jim kot potencialnim prijaviteljem za spodbude in izbranim upravičencem zagotovijo vso potrebno strokovno-tehnično podporo in svetovanje ter tako podprejo projektno pisarno pri dodeljevanju spodbud. Naloge vključujejo tako **izvajanje storitev za energetsko revne** (na primer pomoč pri uveljavljanju socialnih transferjev oziroma pravic, povezanih s solidarnostjo; strokovna podpora pri reševanju raznovrstnih vprašanj skozi celoten postopek pridobivanja spodbud in izvedbe ukrepov energetske učinkovitosti; pravno svetovanje; strokovna pomoč v upravnih postopkih, na primer pri legalizaciji stavb; pomoč in koordinacija pri pridobivanju predračunov in tako dalje) kot tudi **zagotavljanje povezav z različnimi deležniki** (na primer v primerih, ko je potrebno dodatno financiranje ali pa je stavba v preveč slabem stanju za obnovo in tako dalje). Regionalne svetovalne točke so obenem tudi **koordinatorji neformalne mreže za informiranje in ozaveščanje v regiji**. V nadaljevanju so okvirne naloge regionalnih svetovalnih točk opredeljene po posameznih ukrepih.* V okviru ukrepa [ER\_Shema-01](#_Investicijske_spodbude_za): podpora dodeljevanju investicijskih spodbud; redna izmenjava izkušenj in reševanje odprtih vprašanj s projektno pisarno.
* V okviru ukrepa [ER\_Shema-04](#_Energetsko_svetovanje_za): izvajanje energetskega in drugega svetovanja energetsko revnim, v sodelovanju z ENSVET.
* V okviru ukrepa [ER\_Shema-03](#_Neformalna_mreža_za): sodelovanje pri pripravi in vzpostavitvi ter koordinacija in podpora delovanju neformalne mreže za informiranje in ozaveščanje v regiji.
* V okviru ukrepa [ER\_Shema-06](#_Informiranje_in_ozaveščanje): sodelovanje pri pripravi komunikacijskega načrta za zmanjševanje energetske revščine in podpora njegovemu izvajanju v regiji.
* V okviru ukrepa [ER\_Shema-05](#_Informiranje_članov_neformalne): sodelovanje pri pripravi in izvedbi usposabljanj za člane neformalnih mrež za informiranje in ozaveščanje; redna izmenjava informacij med projektno pisarno, regionalnimi svetovalnimi točkami in neformalno mrežo za informiranje in ozaveščanje.
* Vključenost v druge ukrepe, kjer je s tem akcijskim načrtom predvideno sodelovanje regionalnih svetovalnih točk.
 |
| Rok izvedbe | vzpostavitev delovanja v pilotnem obsegu leta 2025 |
| Potrebna sredstva in viri | tabela 7Viri sredstev so: Sklad za podnebne spremembe, Evropski sklad za regionalni razvoj, kohezijska sredstva ali drugi viri. |
| Potek izvedbe |
| **1** | Vsebina | zagotovitev sredstev za delovanje regionalnih svetovalnih točk |
| Odgovornost | MOPE |
| Vključeni deležniki | Eko sklad |
| Rok izvedbe | ob sprejetju akcijskega načrta |
| **2** | Vsebina | izbor regij in izvajalcev za storitve regionalnih svetovalnih točk v pilotnih regijah |
| Odgovornost | Eko sklad |
| Vključeni deležniki | MOPE |
| Rok izvedbe | 2025 |
| **3** | Vsebina | usposabljanje primernega kadra za energetsko in drugo svetovanje v pilotnih regijah |
| Odgovornost | Eko sklad |
| Vključeni deležniki | izbrane regionalne svetovalne točke |
| Rok izvedbe | 2025 |
| **4** | Vsebina | delovanje regionalnih svetovalnih točk v pilotnih regijah in svetovanje energetsko revnim, koordinacija neformalne mreže za informiranje in ozaveščanje ter izvajanje drugih nalog, opredeljenih v okviru tega ukrepa (glej opis nalog regionalnih svetovalnih točk), vključno z vodenjem izvajanja, spremljanjem izvajanja in prilagajanjem izvajanja trenutnim okoliščinam in potrebam |
| Odgovornost | Eko sklad, projektna pisarna |
| Vključeni deležniki | regionalne svetovalne točke |
| Rok izvedbe | začetek delovanja regionalnih svetovalnih točk 2025, potem neprekinjeno |
| **5** | Vsebina | sodelovanje posamezne regionalne svetovalne mreže z neformalno mrežo za informiranje in ozaveščanje v regiji ter njena koordinacija |
| Odgovornost | regionalne svetovalne točke, projektna pisarna, Eko sklad |
| Vključeni deležniki | deležniki, vključeni v neformalno mrežo za informiranje in ozaveščanje na regionalni ravni, zlasti občine, CSD in humanitarne organizacije |
| Rok izvedbe | 2025 oziroma takoj ob začetku delovanja neformalnih mrež  |

### Neformalna mreža za informiranje in ozaveščanje

|  |  |
| --- | --- |
| **ER\_Shema-03** | Neformalna mreža za informiranje in ozaveščanje |
| **Osnovne informacije** |
| Odgovornost za izvedbo ukrepa | MOPE, Eko sklad |
| Vključeni deležniki | projektna pisarna z regionalnimi svetovalnimi točkami za blaženje energetske revščine, MDDSZ, lokalni deležniki, kot so občine, lokalne energetske agencije, CSD, humanitarne organizacije, nevladne organizacije, dobavitelji energije, izvajalci patronažnega varstva, šole … |
| Strateške podlage in njihova veljavnost | NEPN, veljavnost do leta 2030 (ukrep *Shema pomoči za učinkovito rabo energije v gospodinjstvih za ranljive skupine prebivalstva*)DSEPS 2050, veljavnost do leta 2030 (ukrep *G-1*) |
| Veljavnost ukrepa | 2030 |
| Vrsta ukrepa | organizacijski |
| Pričakovani učinki ukrepa | izboljšanje informiranosti |
| Status ukrepa | nov ukrep |
| **Dolgoročna vsebina ukrepa** |
| V okviru ukrepa je treba dolgoročno:1. **vzpostaviti in zagotoviti delovanje neformalne mreže za informiranje in ozaveščanje energetsko revnih** − glavna naloga te mreže na regionalni ravni, kjer deluje bistveno širše kot regionalne svetovalne točke, je, da zagotovi energetsko revnim vse potrebne informacije glede možnosti za zmanjševanje energetske revščine;
2. zagotoviti, da ima na državni ravni **projektna pisarna vse potrebne informacije** glede možnosti za zmanjševanje energetske revščine (o ukrepih Eko sklada, energetskih skupnostih, možnostih za pridobivanje pomoči za plačilo stroškov energije, ukrepih za preprečevanje odklopa električne energije in tako dalje); **projektna pisarna pripravi tudi ustrezne vsebine za regionalno raven;**
3. **zagotoviti pretok informacij**, potrebnih za informiranje in ozaveščanje energetsko revnih, **od projektne pisarne prek regionalnih svetovalnih točk do neformalne mreže za informiranje in ozaveščanje na regionalni ravni;** delovanje neformalne mreže v regijah koordinirajo regionalne svetovalne točke, s čimer je zagotovljena povezava mrež s projektno pisarno; potrebne komunikacijske poti morajo biti točno določene in znane;
4. za informiranje in ozaveščanje **vzpostaviti čim več kanalov** (splet, letaki, občinska glasila, lokalni radijski in televizijski programi, računi za energijo) in metod komuniciranja (osebno/terensko, prek klasičnih medijev, delavnic, promocijskih dogodkov);
5. **informiranje prilagoditi posameznim ciljnim skupinam** (upokojenci, enostarševske družine, matere samohranilke…) in njihovim potrebam;
6. **vzpostaviti enotno spletno točko z vsemi informacijami** tako za deležnike, vključene v neformalne mreže, kot tudi za energetsko revne;
7. **podpirati izvajanje drugih ukrepov**, zlasti izvajanje sheme za zmanjševanje energetske revščine ([ER\_Shema\_01](#_Investicijske_spodbude_za), [ER\_Shema\_02](#_Projektna_pisarna_z), [ER\_Shema\_05](#_Informiranje_članov_mrež) in [ER\_Shema\_06](#_Informiranje_in_ozaveščanje)).
 |
| **Kratkoročna izvedba ukrepa v obdobju 2024–2026** |
| Kratkoročni cilj | Vzpostavitev neformalne mreže za informiranje in ozaveščanje (v pilotnih regijah okvirno od 6 do 8 deležnikov na regijo, podobno na državni ravni za podporo v regijah, ki niso pilotne); učinkovito informiranje energetsko revnih z namenom povečanja letnega števila energetsko revnih gospodinjstev z dodeljenimi spodbudami za različne namene v obdobju 2024–2026 v skladu s cilji v poglavju 2.2. |
| Naloge mreže | Izdelava in vzdrževanje podatkovne zbirke članov mreže; izdelava in posodabljanje načrtov dela mreže; izvajanje dejavnosti informiranja in ozaveščanja iz načrtov dela mreže. |
| Rok izvedbe | vzpostavitev mreže leta 2025, načrt dela 2026, izvajanje dejavnosti 2026–2026 |
| Potrebna sredstva in viri | tabela 7Viri sredstev so: Sklad za podnebne spremembe, kohezijska sredstva, Evropski sklad za regionalni razvoj ali drugi viri. |
| Potek izvedbe |
| **1** | Vsebina | pregled vseh pomembnih deležnikov – potencialnih članov mreže za informiranje in ozaveščanje – in izdelava podatkovne zbirke deležnikov (poziv za zbiranje kontaktov, izdelava orodja (lahko Excel tabela, lahko pa tudi neka oblika spletnega repozitorija) za vzdrževanje podatkov o deležnikih) |
| Odgovornost | Eko sklad, projektna pisarna |
| Vključeni deležniki | lokalne energetske in/ali razvojne agencije, socialni akterji – CSD, socialne organizacije, ENSVET, humanitarne organizacije, občine, izvajalci patronažnega varstva, društva upokojencev, akterji, ki delujejo na področju opolnomočenja žensk, dobavitelji energije, operaterji distribucijskih sistemov … |
| Rok izvedbe | 2025 |
| **2** | Vsebina | določitev strukture mreže – nacionalni koordinator pri projektni pisarni, po en regionalni koordinator, predvidoma pri regionalni svetovalni točki, in ena regionalna mreža lokalnih akterjev na pilotno regijo; določitev, kaj kdo dela in kako deluje mreža ter kaj se v mreži financira in kako (regionalna koordinatorja neformalne mreže sta zaposlena predvidoma v regionalnih svetovalnih točkah in poleg koordinacije mreže sodelujeta tudi pri izvajanju drugih nalog teh točk); organizacija dela regionalnih koordinatorjev, pridobivanje članov mreže, organizacija ustanovitvenega srečanja mreže z vsemi deležniki za dogovor o skupnem delu |
| Odgovornost | projektna pisarna, regionalne svetovalne točke |
| Vključeni deležniki | lokalne energetske in/ali razvojne agencije, socialni akterji – CSD, socialne organizacije, ENSVET, humanitarne organizacije, občine, izvajalci patronažnega varstva, društva upokojencev, akterji, ki delujejo na področju opolnomočenja žensk, dobavitelji energije, operaterji distribucijskih sistemov … |
| Rok izvedbe | določitev strukture mreže 11/2025; srečanje 2026 |
| **3** | Vsebina | začetno usposabljanje članov mreže, njegova priprava in izvedba v skladu z analizo potreb po znanjih in informacijah za člane mreže |
| Odgovornost | projektna pisarna, regionalne svetovalne točke |
| Vključeni deležniki | lokalne energetske in/ali razvojne agencije, socialni akterji – CSD, socialne organizacije, ENSVET, humanitarne organizacije, občine, izvajalci patronažnega varstva, društva upokojencev, akterji, ki delujejo na področju opolnomočenja žensk, dobavitelji energije, operaterji distribucijskih sistemov … |
| Rok izvedbe | 3/2026 |
| **4** | Vsebina | izdelava načrta dela mreže za obdobje 2026–2027, ki vsebuje redno ozaveščanje in informiranje energetsko revnih ter vsaj dve informacijsko-ozaveščevalni kampanji; načrtujejo se dejavnosti mreže, ki ne bodo opredeljene v komunikacijskem načrtu |
| Odgovornost | projektna pisarna |
| Vključeni deležniki | lokalne energetske in/ali razvojne agencije, socialni akterji – CSD, socialne organizacije, ENSVET mreža, humanitarne organizacije, občine, izvajalci patronažnega varstva, društva upokojencev, akterji, ki delujejo na področju opolnomočenja žensk, dobavitelji energije, operaterji distribucijskih sistemov … |
| Rok izvedbe | 2025 |
| **5** | Vsebina | vzpostavitev spletnega mesta z aktualnimi informacijami o možnostih za zmanjševanje energetske revščine tako za deležnike, vključene v neformalno mrežo, kot tudi za energetsko revne ter njegovo vzdrževanje (priprava vsebin, tehnična rešitev in postavitev spletne strani, vključno z izvedbo naročila) |
| Odgovornost | Eko sklad, projektna pisarna z regionalnimi svetovalnimi točkami in regionalnimi koordinatorji neformalnih mrež za informiranje in ozaveščanje |
| Vključeni deležniki | izvajalci ukrepov za zmanjševanje energetske revščine, deležniki, vključeni v neformalno mrežo za informiranje in ozaveščanje |
| Rok izvedbe | 2026 |
| **6** | Vsebina | priprava na delovanje neformalne mreže za informiranje in ozaveščanje v polnem obsegu, torej v vseh regijah, vključno s pridobivanjem članov mrež in njihovim usposabljanjem |
| Odgovornost | Eko sklad, projektna pisarna, regionalna koordinatorja neformalnih mrež |
| Vključeni deležniki | MOPE, regionalne svetovalne točke, ENSVET, deležniki, vključeni v neformalno mrežo za informiranje in ozaveščanje |
| Rok izvedbe | 2026 |

### Sosvet za energetsko revščino

|  |  |
| --- | --- |
| **ER\_Shema-07** | Sosvet za energetsko revščino |
| **Osnovne informacije** |
| Odgovornost za izvedbo ukrepa | MOPE v sodelovanju z MDDSZ |
| Vključeni deležniki | pomembne državne institucije – pripravljavci in izvajalci politik in ukrepov (energetska, socialna, zdravstvena, stanovanjska politika …), strokovne institucije, nevladne organizacije |
| Strateške podlage in njihova veljavnost | NEPN, veljavnost do leta 2030 (ukrep *Podporno okolje za blaženje energetske revščine*) |
| Veljavnost ukrepa | 2030 |
| Vrsta ukrepa | organizacijski |
| Pričakovani učinki ukrepa | podpora izvajanju ukrepov (pri zagotavljanju pogojev oziroma reševanju težav in tako dalje), boljše vključevanje energetske revščine v pomembne politike |
| Status ukrepa | nov ukrep |
| **Dolgoročna vsebina ukrepa** |
| V okviru ukrepa je treba dolgoročno **vzpostaviti sosvet** za energetsko revščino, ki **celostno spremlja in obravnava energetsko revščino** (medsektorsko, interdisciplinarno in večnivojsko) ter izvaja naslednje naloge:1. spremlja stanje in cilje, vrednoti izvajanje politik in ukrepov,
2. podaja posebne rešitve in izboljšave oziroma prenove veljavnih politik in ukrepov,
3. podaja nove predloge politik in ukrepov,
4. **presoja**, alidrugi pomembni **ukrepi, akti oziroma politike** (veljavni in tisti, ki so v pripravi) **poslabšujejo energetsko revščino** oziroma ali jo dovolj zmanjšujejo, in pripravlja predloge sprememb v zvezi s tem,
5. usmerja analize v podporo izvajalcem ukrepov in pripravljavcem politik ter izvajanju svojih nalog.

**Sosvet sestoji iz različnih institucij, kot so na primer**:* MDDSZ,
* MOPE,
* Eko sklad,
* lokalne skupnosti (ali lokalne energetske agencije),
* okoljske nevladne organizacije (NVO),
* humanitarne NVO,
* strokovne institucije s področja energetske učinkovitosti in
* strokovne institucije s področja socialnega dela.

Sosvet k svojemu delu po potrebi vabi druge izvajalce ukrepov in strokovnjake. |
| **Kratkoročna izvedba ukrepa v obdobju 2024–2026** |
| Kratkoročni cilj | Kratkoročni cilj sosveta za energetsko revščino je podpora izvajanju ukrepov s področja energetske revščine ‒ izvedbi naložb v energetsko revnih gospodinjstvih v letih 2024‒2026 v skladu s cilji v poglavju 2.2 ‒ in sicer s krepitvijo koordinacije med akterji, pristojnimi za izvajanje ukrepov, ter med akterji in drugimi ključnimi deležniki. |
| Naloge sveta | Prednostne naloge sosveta za energetsko revščino v obdobju 2024‒2026 so:* celostno spremljanje in usmerjanje izvajanja ukrepov – investicijskih ukrepov, svetovanja, informiranja. Sosvet nudi podporo Eko skladu in drugim izvajalcem pri zagotavljanju razmer, ki jih potrebujejo za uspešno izvajanje ukrepov;
* sprotno spremljanje ovir, s katerimi se izvajalci ukrepov soočajo pri izvedbi, in priprava predlogov za odpravljanje ovir;
* vrednotenje politik v pripravi glede njihovega vpliva na energetsko revščino, pobude za nadgradnje politik z ukrepi za blaženje energetske revščine;
* podpora razvoju načinov zmanjševanja in preprečevanja energetske revščine v okviru razvojne, plačne, zaposlitvene, davčne, stanovanjske, socialne in drugih pomembnih politik;
* usmerjanje priprave potrebnih strokovnih podlag.
 |
| Rok izvedbe | po spodaj navedenih mejnikih |
| Potrebna sredstva in viri | tabela 7Viri sredstev so: Podnebni sklad in lastni viri sredstev članov sosveta. |
| Potek izvedbe |
| **1** | Vsebina | priprava in sprejetje pravnih podlag za sosvet za energetsko revščino; umestitev sosveta v uredbo;[[20]](#footnote-20) umestitev delovanja sosveta kot posvetovalnega in usmerjevalnega telesa pri MOPE |
| Odgovornost | MOPE |
| Vključeni deležniki | vsi deležniki (medresorsko in javno posvetovanje)  |
| Rok izvedbe | 2024 |
| **2** | Vsebina | vzpostavitev sosveta, imenovanje njegovih članov, priprava poslovnika |
| Odgovornost | MOPE |
| Vključeni deležniki | MDDSZ, Eko sklad, lokalne skupnosti, okoljske NVO, humanitarne NVO  |
| Rok izvedbe | 2024 |
| **3** | Vsebina | organizacija in izvedba ustanovne seje in seznanitev sosveta s trenutnim stanjem na področju blaženja in zmanjševanja energetske revščine |
| Odgovornost | MOPE, MDDSZ |
| Vključeni deležniki | sosvet, Eko sklad, konzorcij naloge energetske revščine |
| Rok izvedbe | 2024 |
| **4** | Vsebina | zaradi različnih dejavnikov, ki vplivajo na nastanek energetske revščine, za doseganje ciljnega deleža energetsko revnih gospodinjstev v letu 2030 (glej poglavje 2.1) ne bo zadostovalo samo izvajanje ukrepov, predvidenih s tem in naslednjimi akcijskimi načrti, zato ima sosvet pomembno nalogo, da spodbuja in nudi podporo drugim ministrstvom pri razvoju načinov zmanjševanja in preprečevanja energetske revščine tudi v okviru razvojne, plačne, zaposlitvene, davčne, stanovanjske, socialne in drugih pomembnih politik |
| Odgovornost | MOPE |
| Vključeni deležniki | sosvet, deležniki, glede na obravnavano tematiko, pri vključevanju zmanjševanja in preprečevanja energetske revščine v druge pomembne politike, še zlasti MGTŠ, MF, MSP, MDDSZ, MZ … |
| Rok izvedbe | kontinuirano oziroma po potrebi |
| **5** | Vsebina | obravnava letnih poročil o spremljanju izvajanja energetske revščine; seznanitev javnosti, vlade in državnega zbora s stanjem |
| Odgovornost | MOPE |
| Vključeni deležniki | sosvet, deležniki, glede na obravnavano tematiko |
| Rok izvedbe | 2024, 2025, 2026 |

# Glavni ukrepi sheme za zmanjševanje energetske revščine

Osrednji finančni ukrep za zmanjševanje energetske revščine so *investicijske spodbude za izvedbo ukrepov*, s katerimi lahko energetsko revni zmanjšajo svoje potrebe po energiji, obenem pa tudi izboljšajo svoje bivalne razmere (preprečevanje prepiha, vlage in nastanka plesni, povečanje toplotnega ugodja in tako dalje). Obseg dodeljevanja teh spodbud je mogoče povečati le ob *vzpostavitvi ustrezne organizacijske strukture* (glej poglavje 3.2) in *izvajanju podpornih ukrepov*, s katerimi bodo energetsko revnim vedno na voljo prave in aktualne informacije ter celovita podpora pri pridobivanju spodbud in izvajanju ukrepov. Podporni ukrepi, ki so sestavni del sheme za zmanjševanje energetske revščine, so pregledno predstavljeni v tabeli (tabela 3) in nadaljevanju tega poglavja.

## Investicijske spodbude za ukrepe URE in rabe OVE za energetsko revne

|  |  |
| --- | --- |
| **ER\_Shema-01** | Investicijske spodbude za ukrepe URE in rabe OVE za energetsko revne |
| **Osnovne informacije** |
| Odgovornost za izvedbo ukrepa | Eko sklad |
| Vključeni deležniki | MOPE |
| Strateške podlage in njihova veljavnost | NEPN, veljavnost do leta 2030 (ukrep *Shema pomoči za učinkovito rabo energije v gospodinjstvih za ranljive skupine prebivalstva*)DSEPS 2050, veljavnost do leta 2030 (ukrep *G-1*) |
| Veljavnost ukrepa | 2030 |
| Vrsta ukrepa | ekonomski (finančne spodbude) |
| Pričakovani učinki ukrepa | zagotovitev in učinkovito dodeljevanje sredstev za energetsko revne in za ranljive, glede na njihove finančne zmožnosti, razvoj širitve zbirk upravičencev do sredstev |
| Status ukrepa | Veljavni ukrepi z nadgradnjo. Eko sklad spodbude za izvedbo ukrepov URE in rabe OVE že namenja tudi socialno šibkim občanom, in sicer:1. 100-odstotne spodbude za zamenjavo starih kurilnih naprav z novimi kurilnimi napravami na lesno biomaso (KNLB);
2. 100-odstotne spodbude pri prenovi večstanovanjskih stavb;
3. 100-odstotne spodbude za izvedbo ukrepov URE in rabe OVE pri socialno šibkih občanih v okviru programa ZERO500; program se je končal oktobra 2023.
 |
| **Dolgoročna vsebina ukrepa** |
| V okviru ukrepa je treba dolgoročno:1. **zagotoviti sredstva za stalno (sistemsko) financiranje** spodbud, lahko s kombinacijo različnih virov (Sklad za podnebne spremembe, proračun, Evropski sklad za regionalni razvoj, Socialni sklad za podnebje …);
2. **zagotoviti dodatna sredstva za pokrivanje anomalij, dodatnih stroškov** pri spodbudah (na primer za legalizacijo črnih gradenj, urejanje druge dokumentacije, neupravičene stroške pri izvedbi ukrepov, nepredvidena in dodatna dela, ki so smiselno povezana z izvedbo naložb, in tako dalje);
3. **postaviti institucionalni okvir** za vzpostavitev celovite sheme za zmanjševanje energetske revščine ter zagotoviti kadrovske, finančne in druge možnosti za njegovo delovanje – glej tudi ukrep [ER\_Shema-02](#_Projektna_pisarna_z);
4. **preučiti razširitev skupin upravičencev** za spodbude in dodeljevanje spodbud nižjih od 100 % (tj. postopno zniževanje višine spodbud) za upravičence nad določenim dohodkovnim cenzusom za zagotovitev pravičnega sistema;
5. **izboljšati informacijsko podporo za dodeljevanje spodbud**;
6. **podpreti ukrep s primernim svetovanjem in informiranjem** – glej tudi ukrepe [[ER\_Shema-03](#_Neformalna_mreža_za)](#_(Neformalna)_mreža_za), [[ER\_Shema-04](#_Energetsko_svetovanje_za)](#_Energetsko_svetovanje_za), [[ER\_Shema-05](#_Informiranje_članov_neformalne)](#_Informiranje_članov_mrež) in [[ER\_Shema-06](#_Informiranje_in_ozaveščanje)](#_Informiranje_in_ozaveščanje);
7. **razviti ukrepe, namenjene posebnim ciljnim skupinam** (najemniki, upokojenci, ženske in tako dalje), in jih začeti izvajati;
8. **zagotoviti spodbude** za izvajanje ukrepov URE in rabe OVE tudi **humanitarnim organizacijam**.
 |
| **Kratkoročna izvedba ukrepa v obdobju 2024–2026** |
| Kratkoročni cilj | Nadaljevanje zagotavljanja 100-odstotnih spodbud za energetsko revna gospodinjstva; nadaljevanje dodeljevanja investicijskih spodbud v skladu z uredbo; povečanje letnega števila energetsko revnih gospodinjstev z dodeljenimi spodbudami za različne namene v obdobju 2024–2026 v skladu s cilji v poglavju 2.2; prvi pogoj je vzpostavitev delujoče pisarne v načrtovanem obsegu v skladu z ukrepom [ER\_Shema-02](#_Projektna_pisarna_z).Poenostavitev pridobivanja oziroma dodeljevanja spodbud v pilotnih regijah. Izvedba javnega naročila (s pomočjo zunanjega izvajalca) za izbiro izvajalcev investicijskih ukrepov URE in rabe OVE v izbranih dveh pilotnih regijah.Pilotno dodeljevanje investicijskih spodbud v dveh pilotnih regijah s pomočjo projektne pisarne, regionalnih svetovalnih točk ter neformalne mreže za informiranje in ozaveščanje. Nadaljevanje dodeljevanja spodbud za energetsko revščino pri energetski prenovi VSS in razvoj ukrepa za dodeljevanje investicijskih spodbud energetsko revnim najemnikom (spodbude za prenovo občinskih stanovanj; stanovanj v zasebni lasti in tako dalje).Zagotovitev sredstev za spodbude za obdobje 2024–2026. |
| Rok izvedbe | po spodaj navedenih mejnikih |
| Potrebna sredstva in viri | tabela 7Viri sredstev so: Sklad za podnebne spremembe (spodbude za investicijske ukrepe URE in rabe OVE, vključno s KNLB), kohezijska sredstva (spodbude za investicijske ukrepe URE in rabe OVE), prispevek URE (spodbude za energetsko revščino v VSS) ali drugi viri. |
| Potek izvedbe |
| **Dodeljevanje investicijskih spodbud** |
| **1** | Vsebina | nadaljevanje izvajanja veljavnih ukrepov (VSS) ter priprava in izvedba javnih pozivov za dodeljevanje investicijskih spodbud za ukrepe URE in rabe OVE energetsko revnim(nadgradnja programa ZERO500, vključno z vgradnjo KNLB), dodeljevanje 100-odstotnih spodbud za energetsko revna gospodinjstva |
| Odgovornost | Eko sklad |
| Vključeni deležniki | MOPE |
| Rok izvedbe | 12/2023 |
| **2** | Vsebina | priprava in izvedba javnega naročila za izbiro izvajalcev investicijskih ukrepov URE in rabe OVE v dveh izbranih regijah; izbor izvajalcev |
| Odgovornost | Eko sklad, izbrani zunanji izvajalec za pripravo javnega naročila |
| Vključeni deležniki | MOPE |
| Rok izvedbe | 2025 |
| **3** | Vsebina | priprava in izvedba javnih pozivov za dodeljevanje investicijskih spodbud za ukrepe URE in rabe OVE energetsko revnim v dveh pilotnih regijah; dodeljevanje investicijskih spodbud za ukrepe URE in rabe OVE v pilotnih regijah |
| Odgovornost | Eko sklad, projektna pisarna |
| Vključeni deležniki | MOPE, regionalne svetovalne točke |
| Rok izvedbe | 2025 |
| **4** | Vsebina | V okviru priprave socialnega načrta za podnebje je treba načrtovati manjkajoča sredstva, ki bodo v obdobju 2026–2030 namenjena zmanjševanju energetske revščine iz Socialnega sklada za podnebje na ravni EU, okvirno 85 milijonov evrov, in s tem doseganju cilja, ki izhaja iz 8. člena EED (glej poglavje 2.1). Ustrezno načrtovanje sredstev v socialnem načrtu za podnebje je prvi pogoj za njihovo črpanje. |
| Odgovornost | MOPE |
| Vključeni deležniki | Eko sklad |
| Rok izvedbe | 2025 |
| **Nadgradnja investicijskih spodbud (pravne in druge podlage)** |
| **5** | Vsebina | priprava in uskladitev zakonodajnih podlag, ki bi omogočile povezavo oziroma dostop Eko sklada do podatkov glede materialnega položaja vlagatelja oziroma družine/gospodinjstva |
| Odgovornost | MOPE, MDDSZ |
| Vključeni deležniki | Eko sklad, CSD, FURS, GURS |
| Rok izvedbe | 2025 |
| **6** | Vsebina | razvoj širše zbirke upravičencev (kot na primer skupina upokojencev in enostarševskih družin), in sicer tudi z vključitvijo novih članov (MOPE, Eko sklad, humanitarne organizacije) v že obstoječo delovno skupino pri MDDSZ in MF, ki se ukvarja s to tematiko  |
| Odgovornost | MDDSZ |
| Vključeni deležniki | MF, MOPE, Eko sklad, humanitarne organizacije |
| Rok izvedbe | 2025, vključitev v skupino takoj |
| **7** | Vsebina | proučitev možnosti identifikacijerazvoj širše zbirke potencialnih drugih upravičencev glede na obstoječi sistem in vzpostavitev kriterijev za ciljano dodeljevanje subvencije za gospodinjstva, ki se soočajo s trajno energetsko revščino |
| Odgovornost | Eko sklad |
| Vključeni deležniki | MOPE, FURS, MF, občine, stanovanjski skladi |
| Rok izvedbe | 2025 |
| **8** | Vsebina | preučiti status žensk z vidika energetske revščine v Sloveniji (izvedba raziskave na podlagi spolov) in po potrebi razviti posebne oziroma dodatne ukrepe, namenjene ženskam |
| Odgovornost | MOPE |
| Vključeni deležniki | Eko sklad, NVO, humanitarne organizacije |
| Rok izvedbe | 2026 |
| **9** | Vsebina | preučitev možnosti za spremljanje stanja po izvedbi ukrepov, podprtih s spodbudami (na primer povratna informacija šest mesecev ali eno leto po izvedbi ukrepov) |
| Odgovornost | Eko sklad |
| Vključeni deležniki | MOPE, regionalne svetovalne točke, člani neformalne mreže za informiranje in ozaveščanje na regionalni ravni (po vzpostavitvi pilotne sheme) |
| Rok izvedbe | 2025 |
| **10** | Vsebina | preučitev možnosti uvrstitve humanitarnih organizacij med upravičence za spodbude Eko sklada za izvedbo ukrepov URE in rabe OVE (humanitarne organizacije nimajo takšnega pravnega statusa, ki bi jim trenutno omogočal dostop do spodbud Eko sklada za energetsko prenovo lastnih stavb) |
| Odgovornost | MOPE, Eko sklad |
| Vključeni deležniki | humanitarne organizacije |
| Rok izvedbe | 2024 |

## Energetsko svetovanje za energetsko revne

|  |  |
| --- | --- |
| **ER\_Shema-04** | Energetsko svetovanje za energetsko revne |
| **Osnovne informacije** |
| Odgovornost za izvedbo ukrepa | Eko sklad |
| Vključeni deležniki | ENSVET, regionalne svetovalne točke, projektna pisarna, drugi deležniki (na primer tako imenovani koordinatorji) |
| Strateške podlage in njihova veljavnost | NEPN, veljavnost do leta 2030 (ukrep *Shema pomoči za učinkovito rabo energije v gospodinjstvih za ranljive skupine prebivalstva*)DSEPS 2050, veljavnost do leta 2030 (ukrep *G-1*) |
| Veljavnost ukrepa | 2030 |
| Vrsta ukrepa | svetovanje, usposabljanje |
| Pričakovani učinki ukrepa | celostna podpora energetsko revnim pri prizadevanjih za zmanjševanje energetske revščine, ki vključuje osnovno informiranje, energetsko svetovanje in celostno strokovno pomoč (na primer podpora pri pridobivanju spodbud, svetovanje za izvedbo ukrepov in tako dalje) ter izvedbo predhodnega ogleda stavbe |
| Status ukrepa | Veljaven ukrep z nadgradnjo. Ukrep gradi na veljavnem ukrepu energetskega svetovanja, ki ga Eko sklad za zdaj izvaja v okviru projekta ZERO. |
| **Dolgoročna vsebina ukrepa** |
| V okviru ukrepa je treba dolgoročno:1. **nadaljevati in nadgrajevati energetsko svetovanje energetsko revnim** s strani tako energetskih svetovalcev mreže ENSVET kot tudi drugih s tem akcijskim načrtom predvidenih energetskih svetovalcev (na primer zaposlenih v regionalnih svetovalnih točkah);
2. za svetovanje primerno **okrepiti regionalne svetovalne točke za energetsko revščino** (ukrep [ER\_Shema\_02](#_Projektna_pisarna_z)), in sicer tako z zagotovitvijo ustreznih kadrov kot tudi s sodelovanjem mreže energetskih svetovalcev ENSVET; po potrebi je treba z energetskim svetovalcem dodatno okrepiti tudi projektno pisarno za energetsko revščino (ukrep [ER\_Shema\_02](#_Projektna_pisarna_z));
3. **zagotoviti redno usposabljanje** energetskih svetovalcev za delo s to ciljno skupino, jih seznanjati z novostmi in jim omogočati izmenjavo izkušenj;
4. **zagotoviti celostno obravnavo energetsko revnih gospodinjstev** na regionalni ravni.
 |
| **Kratkoročna izvedba ukrepa v obdobju 2024–2026** |
| Kratkoročni cilj | Zagotoviti primerno energetsko svetovanje in strokovno pomoč energetsko revnim v vseh fazah pridobivanja spodbud in izvajanja ukrepov URE in rabe OVE, kot del postopka izvedbe javnega poziva za dodeljevanje investicijskih spodbud, ter tudi širše, glede učinkovitega ravnanja z energijo na splošno, vse z namenom povečanja letnega števila energetsko revnih gospodinjstev z dodeljenimi spodbudami za različne namene v obdobju 2024–2026 v skladu s cilji v poglavju 2.2. |
| Rok izvedbe | po spodaj navedenih mejnikih |
| Potrebna sredstva in viri | tabela 7Viri sredstev so: Sklad za podnebne spremembe, kohezijska sredstva ali drugi viri. |
| Potek izvedbe |
| **1** | Vsebina | Izvajanje energetskega in drugega svetovanja energetsko revnim kot podpore pri dodeljevanju spodbud za ukrepe energetske učinkovitosti v okviru postopka izvedbe javnega poziva za dodeljevanje investicijskih spodbud, ki obsega vsaj:* energetsko svetovanje v okviru izbirnega postopka (energetski pregled oziroma ugotavljanje stanja stavbe ter določitev vrstnega reda izvajanja ukrepov);
* ugotavljanje izpolnjevanja pogojev/meril vlagatelja oziroma njegove upravičenosti do spodbud;
* spremljanje izvajanja ukrepov ter preverjanje, ali se ukrepi izvajajo v skladu s pogoji in zahtevami javnega poziva.
 |
| Odgovornost | Eko sklad  |
| Vključeni deležniki | projektna pisarna, regionalne svetovalne točke, ENSVET, drugi vključeni energetski svetovalci, po potrebi tudi vključevanje deležnikov iz neformalne mreže za informiranje in ozaveščanje na regionalni ravni |
| Rok izvedbe | tekoče, glede na objavljene javne pozive |
| **2** | Vsebina | Razvoj širšega obsega energetskega svetovanja glede učinkovitega ravnanja z energijo na splošno, ki naj obsega vsaj:* svetovanje glede spreminjanja vedenjskih navad z namenom učinkovitejšega ravnanja z energijo ter izročitev brezplačnih energetsko varčnih naprav;
* preverjanje, ali ima energetsko revno gospodinjstvo ustrezno urejen odjem električne energije (ustrezna moč varovalk in s tem odjemna skupina, eno- ali dvotarifno merjenje in tako dalje);
* seznanjanje s pravicami odjemalcev, možnostmi za zamenjavo dobavitelja, možnostmi za vključevanje v energetsko skupnost in tako dalje.
 |
| Odgovornost | Eko sklad  |
| Vključeni deležniki | projektna pisarna, regionalne svetovalne točke, ENSVET, drugi vključeni energetski svetovalci |
| Rok izvedbe | 2024 |
| **3** | Vsebina | zagotavljanje redne izmenjave izkušenj med deležniki, vključenimi v energetsko svetovanje: projektno pisarno, regionalnimi svetovalnimi točkami, ENSVET in drugimi; redna usposabljanja energetskih svetovalcev za delo z energetsko revnimi |
| Odgovornost | Eko sklad  |
| Vključeni deležniki | projektna pisarna, regionalne svetovalne točke, ENSVET, drugi vključeni energetski svetovalci |
| Rok izvedbe | tekoče, glede na objavljene javne pozive |

## Stalno informiranje članov neformalne mreže za informiranje in ozaveščanje na regionalni ravni

|  |  |
| --- | --- |
| **ER\_Shema-05** | Stalno informiranje članov neformalne mreže za informiranje in ozaveščanje na regionalni ravni |
| **Osnovne informacije** |
| Odgovornost za izvedbo ukrepa | Eko sklad |
| Vključeni deležniki | projektna pisarna z regionalnimi svetovalnimi točkami za energetsko revščino, lokalni deležniki, kot so občine, lokalne energetske agencije, CSD, humanitarne organizacije, nevladne organizacije, društva upokojencev, akterji, ki delujejo na področju opolnomočenja žensk, dobavitelji energije, izvajalci patronažnega varstva |
| Strateške podlage in njihova veljavnost | NEPN, veljavnost do leta 2030 (ukrep *Shema pomoči za učinkovito rabo energije v gospodinjstvih za ranljive skupine prebivalstva*)DSEPS 2050, veljavnost do leta 2030 (ukrep *G-1*) |
| Veljavnost ukrepa | 2030 |
| Vrsta ukrepa | informiranje, ozaveščanje, usposabljanje |
| Pričakovani učinki ukrepa | Vsi deležniki oziroma člani mreže bodo razpolagali z aktualnimi informacijami o pozivih, spodbudah in možnostih za zmanjševanje energetske revščine. |
| Status ukrepa | nov ukrep |
| **Dolgoročna vsebina ukrepa** |
| V okviru ukrepa je treba dolgoročno:1. **vzpostaviti redna informiranja** (enkrat do dvakrat letno) **članov neformalnih mrež za informiranje in ozaveščanje** o novostih pri spodbudah na področju zmanjševanja energetske revščine in načinih ozaveščanja glede možnosti za zmanjševanje energetske revščine pri posebnih ciljnih skupinah (najemniki, upokojenci, ženske in tako dalje);
2. informiranja izvajati **regionalno ali po skupinah sorodnih deležnikov** (na primer CSD, humanitarne organizacije, izvajalci patronažnega varstva …)**;**
3. **vzpostaviti spletno mesto**, kjer bodo članom neformalnih mrež na voljo vse potrebne aktualne informacije o možnostih za zmanjševanje energetske revščine.
 |
| **Kratkoročna izvedba ukrepa v obdobju 2024–2026** |
| Kratkoročni cilj | Vzpostavitev spletnega mesta z aktualnimi informacijami in v obdobju 2024–2026 izvedba vsaj enega informiranja oziroma usposabljanja deležnikov iz pilotnih regij letno, vse z namenom povečanja letnega števila energetsko revnih gospodinjstev z dodeljenimi spodbudami za različne namene v obdobju 2024–2026 v skladu s cilji v poglavju 2.2. |
| Rok izvedbe | 2026 |
| Potrebna sredstva in viri | tabela 7Viri sredstev so: Sklad za podnebne spremembe, kohezijska sredstva ali drugi viri. |
| Potek izvedbe |
| **1** | Vsebina | vzpostavitev vsaj enega centralnega kanala za informiranje članov neformalne mreže – seznam naslovov za pošiljanje z vsemi člani neformalne mreže |
| Odgovornost | projektna pisarna |
| Vključeni deležniki | vsi člani neformalne mreže |
| Rok izvedbe | 2025 |
| **2** | Vsebina | priprava in izvedba rednih letnih informiranj deležnikov iz pilotnih regij, vključno z vrednotenjem teh usposabljanj in prilagajanjem njihovih vsebin glede na ugotovljene potrebe neformalne mreže |
| Odgovornost | projektna pisarna, regionalne svetovalne točke |
| Vključeni deležniki | vsi člani neformalne mreže |
| Rok izvedbe | priprava do 12/2026, izvedba 3/2027 |

## Informiranje in ozaveščanje energetsko revnih

|  |  |
| --- | --- |
| **ER\_Shema-06** | Informiranje in ozaveščanje energetsko revnih |
| **Osnovne informacije** |
| Odgovornost za izvedbo ukrepa | Eko sklad (projektna pisarna), neformalna mreža za informiranje in ozaveščanje |
| Vključeni deležniki | Eko sklad, LEA, humanitarne organizacije, občine in tako dalje |
| Strateške podlage in njihova veljavnost | NEPN, veljavnost do leta 2030 (ukrep *Shema pomoči za učinkovito rabo energije v gospodinjstvih za ranljive skupine prebivalstva*)DSEPS 2050, veljavnost do leta 2030 (ukrep *G-1*) |
| Veljavnost ukrepa | 2030 |
| Vrsta ukrepa | informiranje, ozaveščanje, usposabljanje |
| Pričakovani učinki ukrepa | Energetsko revnim bodo vedno na voljo aktualne informacije o različnih možnostih za zmanjševanje energetske revščine. |
| Status ukrepa | nov ukrep |
| **Dolgoročna vsebina ukrepa** |
| V okviru ukrepa je treba dolgoročno:1. z oblikovanjem ustreznih komunikacijskih načrtov, informacijskih kanalov, kampanj in tako dalje za različne ciljne skupine (upokojenci, enostarševska gospodinjstva in tako dalje) ustrezno **načrtovati ter usklajeno izvajati informiranje in ozaveščanje** energetsko revnih, da ne bo potekalo stihijsko;
2. **vključiti vse deležnike** v ustrezni način informiranja in ozaveščanja energetsko revnih.
 |
| **Kratkoročna izvedba ukrepa v obdobju 2024–2026** |
| Kratkoročni cilj | Zagotoviti redno ozaveščanje in informiranje ljudi, ki jih pesti energetska revščina, ter izvedba vsaj treh informacijsko-ozaveščevalnih kampanj v obdobju 2024–2026, vse z namenom povečanja letnega števila energetsko revnih gospodinjstev z dodeljenimi spodbudami za različne namene v obdobju 2024–2026 v skladu s cilji v poglavju 2.2. |
| Rok izvedbe | 2026 |
| Potrebna sredstva in viri | tabela 7Viri sredstev so: Sklad za podnebne spremembe, kohezijska sredstva ali drugi viri. |
| Potek izvedbe |
| **1** | Vsebina | priprava komunikacijskega načrta za informiranje energetsko revnih, vključno z izbiro informacijskih kanalov, oblikovanjem kampanj in tako dalje, za različne ciljne skupine (upokojenci, enostarševska gospodinjstva in tako dalje) |
| Odgovornost | projektna pisarna, regionalne svetovalne točke kot regionalni koordinatorji neformalne mreže |
| Vključeni deležniki | vsi člani neformalne mreže |
| Rok izvedbe | 2026 |
| **2** | Vsebina | izvedba testne kampanje v skladu z načrtom dela in komunikacijskim načrtom mreže |
| Odgovornost | projektna pisarna, regionalne svetovalne točke kot regionalni koordinatorji neformalne mreže |
| Vključeni deležniki | člani neformalne mreže |
| Rok izvedbe | 2026 |
| **3** | Vsebina | vrednotenje testne kampanje ter prilagoditev načrta dela in komunikacijskega načrta mreže – ocena dosega kampanje, analiza učinkov, priporočila za izboljšanje |
| Odgovornost | projektna pisarna, regionalne svetovalne točke kot regionalni koordinatorji neformalne mreže |
| Vključeni deležniki | člani neformalne mreže |
| Rok izvedbe | 2026 |
| **4** | Vsebina | izvedba vsaj še ene informativno-ozaveščevalne kampanje v skladu z načrtom dela |
| Odgovornost | projektna pisarna, regionalne svetovalne točke kot regionalni koordinatorji neformalne mreže |
| Vključeni deležniki | člani neformalne mreže |
| Rok izvedbe | 2026 |
| **5** | Vsebina | preučitev novih možnosti za informiranje energetsko revnih in njihova pilotna izvedba (na primer podporne skupine in tako dalje) |
| Odgovornost | projektna pisarna, regionalne svetovalne točke kot regionalni koordinatorji neformalne mreže |
| Vključeni deležniki | člani neformalne mreže |
| Rok izvedbe | 2026 |

# Drugi ukrepi za zmanjševanje energetske revščine

Shema za zmanjševanje energetske revščine zajema ključni sklop ukrepov za zmanjševanje energetske revščine. Dopolnjuje jo še nekaj drugih finančnih in nefinančnih ukrepov, ki so predstavljeni v poglavju 5.1. V poglavju 5.2 so navedeni še ukrepi, katerih izvajanje je smiselno preučiti in pripraviti za izvajanje pri pripravi naslednjega akcijskega načrta.

## Drugi ukrepi za zmanjševanje energetske revščine

Finančni in nefinančni ukrepi, ki dopolnjujejo izvajanje sheme za zmanjševanje energetske revščine, so pregledno predstavljeni v tabeli (tabela 5) in nadaljevanju tega poglavja.

Tabela 5: Drugi ukrepi za zmanjševanje energetske revščine

| **Oznaka ukrepa** | **Ime ukrepa** | **Status ukrepa** | **Vrsta ukrepa** | **Odgovornost** |
| --- | --- | --- | --- | --- |
| **DRUGI FINANČNI UKREPI ZA ZMANJŠEVANJE ENERGETSKE REVŠČINE** |
| **ER\_Fin-01** | [Sodelovanje v energetskih skupnostih](#_Sodelovanje_v_energetskih_1) | nov ukrep | sklop ukrepov (ekonomski, predpisi, pilotni projekt) | MOPE |
| **ER\_Fin-02** | [Denarna pomoč CSD pri ukrepih URE in rabe OVE](#_Denarna_pomoč_CSD_3) | veljaven ukrep z nadgradnjo | ekonomski | MDDSZ |
| **DRUGI NEFINANČNI UKREPI ZA ZMANJŠEVANJE ENERGETSKE REVŠČINE** |
| **ER\_NeFin-01** | [Sprememba Uredbe o merilih za opredelitev in ocenjevanje števila energetsko revnih gospodinjstev](#_Sprememba_Uredbe_o) | veljaven ukrep z nadgradnjo | predpis | MOPE |
| **ER\_NeFin-02** | [Vodenje izvajanja, spremljanje izvajanja in posodabljanje akcijskega načrta](#_Vodenje_izvajanja,_spremljanje) | veljaven ukrep z nadgradnjo | predpis | MOPE |
| **ER\_NeFin-03** | [Zaščita pred odklopom in nujna oskrba](#_Zaščita_pred_odklopom) | veljaven ukrep z nadgradnjo | sklop ukrepov (predpis, informiranje in ozaveščanje) | MOPE, Agencija za energijo |
| **ER\_NeFin-04** | [Vključevanje energetske revščine v lokalne energetske koncepte](#_Vključevanje_energetske_revščine) | nov ukrep | načrtovanje | MOPE, občine |
| **ER\_NeFin-05** | [Energetsko opismenjevanje energetsko revnih](#_Energetsko_opismenjevanje_energetsk) | nov ukrep | izobraževanje, usposabljanje | Eko sklad (projektna pisarna) |

###

### Sodelovanje v energetskih skupnostih

|  |  |
| --- | --- |
| **ER\_Fin-01** | Sodelovanje v energetskih skupnostih |
| **Osnovne informacije** |
| Odgovornost za izvedbo ukrepa | MOPE |
| Vključeni deležniki | Eko sklad, MDDSZ, Borzen |
| Strateške podlage in njihova veljavnost | Zakon o ukrepih za obvladovanje kriznih razmer na področju oskrbe z energijo (Uradni list RS, št. 121/22), 13. člen |
| Veljavnost ukrepa | 2030 |
| Vrsta ukrepa | sklop ukrepov (ekonomski (finančne spodbude), predpisi, pilotni projekt) |
| Pričakovani učinki ukrepa | reševanje problematike energetske revščine z vključevanjem energetsko revnih v energetske skupnosti |
| Status ukrepa | nov ukrep |
| **Dolgoročna vsebina ukrepa** |
| V okviru ukrepa je treba dolgoročno:1. **omogočiti vključitev** energetsko revnih in ranljivih gospodinjstev/odjemalcev **v energetske skupnosti državljanov in skupnosti rabe OVE;**
2. **vzpostaviti (so)financiranje** (javna sredstva, lahko progresivna lestvica) **vključevanja** **energetsko revnih gospodinjstev v energetske skupnosti in skupnosti rabe OVE**, v katerih si zagotovijo lastno energijo;
3. pri teh ukrepih je treba **slediti smernici energetska učinkovitost na prvem mestu** (energy efficiency first) − hkrati z vključevanjem v energetske skupnosti se izvajajo tudi ukrepi energetske učinkovitosti (glej ukrep [ER\_Shema-01](#_Investicijske_spodbude_za)).
 |
| **Kratkoročna izvedba ukrepa v obdobju 2024–2026** |
| Kratkoročni cilj | Zagotovitev zakonodajnega okvira in zagotovitev (so)financiranja za vključevanje energetsko revnih v energetske skupnosti; izvedba pilotnega projekta. Vključitev 3500 energetsko revnih gospodinjstev v energetske skupnosti. |
| Potrebna sredstva in viri | tabela 7Viri sredstev so: Sklad za podnebne spremembe, kohezijska sredstva ali drugi viri. |
| Potek izvedbe |
| **1** | Vsebina | preučitev in vzpostavitev dodatnih mehanizmov za vključitev energetsko revnih/ranljivih gospodinjstev v energetske skupnosti ter ureditev zakonodaje, še posebej odstranitev morebitnih ovir (na primer morebiten odvzem socialne podpore zaradi članstva v energetski skupnosti) |
| Odgovornost | MOPE, MDDSZ |
| Vključeni deležniki | MOPE, MDDSZ, Eko sklad |
| Rok izvedbe | 2024 |
| **2** | Vsebina | preveriti morebitne sinergije z Borzenom glede informacijskih točk rabe OVE |
| Odgovornost | MOPE |
| Vključeni deležniki | Eko sklad, Borzen |
| Rok izvedbe | 2024 |
| **3** | Vsebina | vzpostavitev sheme za (so)financiranje vključevanja energetsko revnih v energetske skupnosti, skupaj s pravili za vključevanje (na primer pogojevanje članstva s predhodnim financiranjem prenove s spodbudami za energetsko revne ali sočasno izvajanje prenove s spodbudami za energetsko revne in vključevanje v energetsko skupnost), in njeno delovanje; usposabljanje deležnikov (na primer ponudnikov) za vključevanje energetsko revnih v projekte |
| Odgovornost | MOPE |
| Vključeni deležniki | Eko sklad, Borzen |
| Rok izvedbe | 2025 vzpostavitev sheme, delovanje potem neprekinjeno |
| **4** | Vsebina | izvedba pilotnega projekta, kjer so del energetske skupnosti tudi energetsko revni |
| Odgovornost | MOPE |
| Vključeni deležniki | Eko sklad, Borzen |
| Rok izvedbe | 2025 |
| **5** | Vsebina | spodbujanje energetsko revnih za vključitev v energetske skupnosti |
| Odgovornost | Eko sklad |
| Vključeni deležniki | projektna pisarna z regionalnimi svetovalnimi točkami, neformalna mreža za informiranje in ozaveščanje |
| Rok izvedbe | 2026 |

### Denarna pomoč CSD pri ukrepih URE in rabe OVE

|  |  |
| --- | --- |
| **ER\_Fin-02** | Denarna pomoč CSD pri ukrepih URE in rabe OVE |
| **Osnovne informacije** |
| Odgovornost za izvedbo ukrepa | MDDSZ |
| Vključeni deležniki | CSD, MOPE, Eko sklad, neformalna mreža za informiranje in ozaveščanje |
| Strateške podlage in njihova veljavnost | Zakon o socialno varstvenih prejemkih (ZSVarPre-NPB4), 32.−34. člen, 49.−53. člen |
| Veljavnost ukrepa | 2030 |
| Vrsta ukrepa | ekonomski |
| Pričakovani učinki ukrepa | sprejeta enotna navodila za vse CSD glede možnosti za vključevanje denarne pomoči v izvajanje ukrepov URE in rabe OVE in njihova uporaba v praksi |
| Status ukrepa | Veljaven ukrep z nadgradnjo. Ko so bile za energetsko revne na voljo spodbude iz programa ZERO500, je bila v posameznih primerih pri CSD že pridobljena izredna denarna pomoč ali varstveni dodatek, s katerim je bilo mogoče posamezen ukrep v kombinaciji s sredstvi programa ZERO500 celovito izvesti, na primer zamenjati vsa okna in ne samo tista, za katera je bilo dovolj sredstev zagotovljenih iz programa ZERO500. |
| **Dolgoročna vsebina ukrepa** |
| V okviru ukrepa je treba dolgoročno:1. **pripraviti enotna navodila za vse CSD**, katerim stroškom in v kakšnih primerih, pod katerimi pogoji in komu je taka pomoč lahko namenjena;
2. **zagotoviti uporabo teh navodil** in jih po potrebi prilagajati aktualnim okoliščinam in ugotovitvam.
 |
| **Kratkoročna izvedba ukrepa v obdobju 2024–2026** |
| Kratkoročni cilj | pripravljena, usklajena in sprejeta enotna navodila za vse CSD glede možnosti za vključevanje denarne pomoči v izvajanje ukrepov URE in rabe OVE |
| Potrebna sredstva in viri | tabela 7Viri sredstev: redno delo ministrstev. |
| Potek izvedbe |
| **1** | Vsebina | oblikovanje skupine za pripravo enotnih navodil |
| Odgovornost | MDDSZ |
| Vključeni deležniki | Eko sklad, MOPE, CSD |
| Rok izvedbe | 2024 |
| **2** | Vsebina | priprava enotnih navodil za vse CSD; določitev, v katerih izrednih primerih je taka pomoč mogoča in kakšna je taka pomoč |
| Odgovornost | MDDSZ |
| Vključeni deležniki | Eko sklad, MOPE, CSD |
| Rok izvedbe | 2024 |
| **3** | Vsebina | sprejetje enotnih navodil, usposabljanje zaposlenih v CSD za uporabo navodil, uporaba navodil v praksi, seznanitev članov neformalne mreže za informiranje in ozaveščanje z vsebino navodil |
| Odgovornost | MDDSZ |
| Vključeni deležniki | CSD, Eko sklad, neformalna mreža za informiranje in ozaveščanje |
| Rok izvedbe | 2024 |
| **4** | Vsebina | vrednotenje učinkov in po potrebi sprememba navodil |
| Odgovornost | MDDSZ |
| Vključeni deležniki | CSD, Eko sklad |
| Rok izvedbe | 2025 |

### Sprememba *Uredbe o merilih za opredelitev in ocenjevanje števila energetsko revnih gospodinjstev*

|  |  |
| --- | --- |
| **ER\_NeFin-01** | Sprememba *Uredbe o merilih za opredelitev in ocenjevanje števila energetsko revnih gospodinjstev* |
| **Osnovne informacije** |
| Odgovornost za izvedbo ukrepa | MOPE |
| Vključeni deležniki | MDDSZ, SURS, Eko sklad, drugi deležniki na področju zmanjševanja energetske revščine |
| Strateške podlage in njihova veljavnost | NEPN, veljavnost do leta 2030 (ukrep *Shema pomoči za učinkovito rabo energije v gospodinjstvih za ranljive skupine prebivalstva*)DSEPS 2050, veljavnost do leta 2030 (ukrep *G-1*) |
| Veljavnost ukrepa | 2030 |
| Vrsta ukrepa | predpis |
| Pričakovani učinki ukrepa | veljaven predpis, ki bo usklajen z aktualnimi okoliščinami in bo v kar največji meri podpiral izvajanje ukrepov za zmanjševanje energetske revščine |
| Status ukrepa | Veljaven ukrep z nadgradnjo. *Uredba o merilih za opredelitev in ocenjevanje števila energetsko revnih gospodinjstev* (Uradni list RS, št. 132/22) je bila sprejeta oktobra 2022 in vključuje nekatere nekonsistentnosti, ki bi jih bilo treba odpraviti.  |
| **Dolgoročna vsebina ukrepa** |
| V okviru ukrepa je treba dolgoročno:1. zagotoviti, da se bo **uredba redno posodabljala in nadgrajevala v skladu z novimi dognanji, načrti in obveznostmi** v celovito uredbo s področja zmanjševanja energetske revščine ter tako zagotavljala ustrezne pravne podlage za izvajanje dejavnosti in doseganje ciljev na tem področju.
 |
| **Kratkoročna izvedba ukrepa v obdobju 2024–2026** |
| Kratkoročni cilj | Posodobiti trenutno veljavno *Uredbo o merilih za opredelitev in ocenjevanje števila energetsko revnih gospodinjstev*, tudi v smeri večje podpore izvajanju dejavnosti za zmanjševanje energetske revščine. |
| Potrebna sredstva in viri | Stroški dela: redno delo ministrstev.Viri sredstev: proračun. |
| Potek izvedbe |
| **1** | Vsebina | priprava predloga posodobljene verzije uredbe z odpravo nekonsistentnosti v zdaj veljavni uredbi in po potrebi drugimi dopolnili zaradi spremembe okoliščin, povezanih z energetsko revščino in njenim zmanjševanjem, tudi v smeri večje podpore izvajanju aktivnosti za zmanjševanje energetske revščine |
| Odgovornost | MOPE |
| Vključeni deležniki | drugi deležniki na področju zmanjševanja energetske revščine |
| Rok izvedbe |  |
| **2** | Vsebina | sprejetje posodobljene uredbe |
| Odgovornost | Vlada Republike Slovenije |
| Vključeni deležniki | MOPE, drugi deležniki na področju zmanjševanja energetske revščine |
| Rok izvedbe | 2024 |

### Vodenje in spremljanje izvajanja ter posodabljanje akcijskega načrta

|  |  |
| --- | --- |
| **ER\_NeFin-02** | Vodenje in spremljanje izvajanja ter posodabljanje akcijskega načrta |
| Odgovornost za izvedbo ukrepa | MOPE |
| Vključeni deležniki | MDDSZ, Eko sklad, drugi deležniki |
| Strateške podlage in njihova veljavnost | DSEPS 2050, veljavnost do leta 2030 (ukrep *ER-3*)*Uredba o merilih za opredelitev in ocenjevanje števila energetsko revnih gospodinjstev* (Uradni list RS, št. 132/22), 5. člen, (2) odstavek |
| Veljavnost ukrepa | 2030 |
| Vrsta ukrepa | predpis |
| Pričakovani učinki ukrepa | redna priprava akcijskega načrta kot izvedbenega, operativnega načrta za zmanjševanje energetske revščine, njegovo izvajanje ter spremljanje, vrednotenje in poročanje o njegovem izvajanju |
| Status ukrepa | Veljaven ukrep z nadgradnjo. Priprava in sprejetje prvega akcijskega načrta boja proti energetski revščini v Sloveniji sta opredeljena v DSEPS 2050. V skladu z uredbo bi moral biti prvi triletni akcijski načrt pripravljen najpozneje do 30. 6. 2023. |
| **Dolgoročna vsebina ukrepa** |
| V okviru ukrepa je treba dolgoročno:1. zagotoviti, da se bo **akcijski načrt**, ki naj bi se pripravljal za triletna obdobja, **redno in pravočasno posodabljal in nadgrajeval;**
2. zagotoviti, da bo akcijski načrt izvedbeni dokument z vključenim **načrtom financiranja ter organizacijskim in kadrovskim načrtom** za boj proti energetski revščini;
3. **redno spremljati in vrednotiti izvajanje akcijskega načrta** ter po potrebi **prilagajati, spreminjati in nadgrajevati izvajanje načrtovanih ukrepov** ter ugotovitve vrednotenja vključevati tudi v pripravo naslednjega akcijskega načrta (glej tudi ukrep [ER\_Shema-07](#_Strateški_svet_za)).
 |
| **Kratkoročna izvedba ukrepa v obdobju 2024–2026** |
| Kratkoročni cilj | Redno voditi, spremljati in vrednotiti izvajanje akcijskega načrta ter enkrat letno poročati o ugotovitvah, pravočasno pripraviti in sprejeti naslednji triletni akcijski načrt. |
| Potrebna sredstva in viri | tabela 7Viri sredstev so: Sklad za podnebne spremembe, proračun ali drugi viri. |
| Potek izvedbe |
| **1** | Vsebina | redno vodenje, spremljanje in vrednotenje izvajanja akcijskega načrta ter po potrebi kratkoročno prilagajanje, spreminjanje in nadgrajevanje izvajanja načrtovanih ukrepov, podpora izvajalcem s sprotnim odstranjevanjem ovir v podpornem okolju; poleg doseganja ciljev iz tega akcijskega načrta (glej poglavje 2) je treba spremljati tudi izvajanje drugih ukrepov iz akcijskega načrta (na primer število in znesek spodbud za izvedbo skupnih ukrepov pri energetski prenovi VSS, število in znesek spodbud za vgradnjo KNLB, število in znesek spodbud za vključitev v energetske skupnosti; število opravljenih obiskov energetskih svetovalcev – skupno in po regijah, in tako dalje) |
| Odgovornost | MOPE |
| Vključeni deležniki | sosvet za zmanjševanje energetske revščine, Eko sklad, MDDSZ, drugi izvajalci ukrepov |
| Rok izvedbe | stalen proces |
| **2** | Vsebina | priprava poročila o ugotovitvah spremljanja in vrednotenja izvajanja akcijskega načrta, s priporočili za kratko- in dolgoročno usmerjanje izvajanja ukrepov; v skladu s 7. členom uredbe je treba seznaniti Vlado Republike Slovenije z izvajanjem ukrepov vsako leto najpozneje do 30. maja |
| Odgovornost | MOPE |
| Vključeni deležniki | sosvet za zmanjševanje energetske revščine, Eko sklad, MDDSZ, drugi izvajalci ukrepov |
| Rok izvedbe | 2024, 2025, 2026 |
| **3** | Vsebina | analiza potencialov za blaženje energetske revščine z izvedbo ukrepov URE in rabe OVE, lahko tudi kot ciljni raziskovalni program (CRP); namen analize je ugotoviti, kakšen je potencial za izvedbo ukrepov URE in rabe OVE glede na realno stanje med energetsko revnimi (nezanimanje za spremembe, bivališča, ki niso primerna za obnovo, in tako dalje) |
| Odgovornost | MOPE |
| Vključeni deležniki | Eko sklad, MDDSZ, drugi izvajalci ukrepov |
| Rok izvedbe | 2026 |
| **4** | Vsebina | priprava, uskladitev in sprejetje akcijskega načrta za naslednje triletno obdobje |
| Odgovornost | MOPE |
| Vključeni deležniki | sosvet za zmanjševanje energetske revščine, Eko sklad, MDDSZ, drugi izvajalci ukrepov, drugi deležniki |
| Rok izvedbe | 2026 |

### Zaščita pred odklopom in nujna oskrba

|  |  |
| --- | --- |
| **ER\_NeFin-03** | Zaščita pred odklopom in nujna oskrba |
| **Osnovne informacije** |
| Odgovornost za izvedbo ukrepa | MOPE |
| Vključeni deležniki | dobavitelji energije, operaterji distribucijskih sistemov, Agencija za energijo, MDDSZ, humanitarne organizacije, Eko sklad |
| Strateške podlage in njihova veljavnost | Nujno oskrbo z električno energijo v skladu z *Direktivo 2019/944/EU o skupnih pravilih notranjega trga električne energije* urejajo *Zakon o oskrbi z električno energijo (ZOEE; Uradni list RS, št. 172/21)* v 33. členu, *Akt o kriterijih in pravilih za zagotavljanje nujne oskrbe z električno energijo (Uradni list RS, št. 48/16 172/21 – ZOEE)* in *Sistemska obratovalna navodila za distribucijski sistem električne energije (SONDSEE)*.Na področju oskrbe z zemeljskim plinom ureja nujno oskrbo *Zakon o oskrbi s plini (ZOP; Uradni list RS, št. 204/21 in 121/22)* v 18. členu, na področju daljinskega ogrevanja pa *Zakon o oskrbi s toploto iz distribucijskih sistemov (ZOTDS; Uradni list RS, št. 44/22)* v 16. členu. |
| Veljavnost ukrepa | 2030 |
| Vrsta ukrepa | sklop ukrepov (predpis, informiranje in ozaveščanje) |
| Pričakovani učinki ukrepa | zmanjšati število odklopov |
| Status ukrepa | veljaven ukrep z nadgradnjo |
| **Dolgoročna vsebina ukrepa** |
| V okviru ukrepa je treba dolgoročno:1. zagotoviti dejavno **vpetost dobaviteljev energije, operaterjev distribucijskih sistemov in Agencije za energijo v neformalno mrežo za informiranje in ozaveščanje** o energetski revščini;
2. zagotoviti **vključevanje Agencije za energijo** v nadaljnji razvoj področja zmanjševanja energetske revščine;
3. **razviti širši koncept** za zmanjševanje števila odklopov;
4. zagotoviti, da energetsko revna gospodinjstva **ne bodo izključena iz dostopa do pametnih merilnih sistemov in drugih pametnih tehnologij**, ki so jim lahko v pomoč pri zmanjševanju porabe energije ali boljšem ravnanju z energijo.
 |
| **Kratkoročna izvedba ukrepa v obdobju 2024–2026** |
| Kratkoročni cilj | Razviti koncept za zmanjševanje števila odklopov, in sicer zlasti za področje oskrbe z električno energijo in daljinsko toploto. |
| Potrebna sredstva in viri | Stroški dela: v okviru rednega dela ministrstev, tabela 7Viri sredstev: proračun. |
| Potek izvedbe |
| **1** | Vsebina | vpeljava obveznosti dobaviteljev energije oziroma operaterjev distribucijskih sistemov, da nadgradijo obstoječe obveščanje zamudnikov pri plačilu storitev in jim hkrati z opominom pošljejo tudi informacije o možnostih za zmanjševanje energetske revščine (ukrepi za zmanjševanje rabe energije, kontaktni podatki za nadaljnje informacije in tako dalje) |
| Odgovornost | MOPE |
| Vključeni deležniki | Agencija za energijo, dobavitelji energije, operaterji distribucijskih sistemov |
| Rok izvedbe | 2025 |
| **2** | Vsebina | dejavna vključitev dobaviteljev energije, operaterjev distribucijskih sistemov in Agencije za energijo v neformalno mrežo za informiranje in ozaveščanje (glej ukrep [[ER\_Shema-03](#_Neformalna_mreža_za)](#_(Neformalna)_mreža_za)); deležniki naj svojim odjemalcem zagotavljajo tudi informacije o možnostih za zmanjševanje energetske revščine (prek svojih informacijskih pisarn, spletnih strani in tako dalje); obenem naj sodelujejo pri zagotavljanju informacij o svojih dejavnostih na področju oskrbe z energijo in nujne oskrbe (na primer pravice odjemalcev glede dobave energije) tudi drugim deležnikom na področju zmanjševanja energetske revščine (projektna pisarna z regionalnimi svetovalnimi točkami in neformalna mreža za informiranje in ozaveščanje) |
| Odgovornost | MOPE |
| Vključeni deležniki | Agencija za energijo, dobavitelji energije, operaterji distribucijskih sistemov |
| Rok izvedbe | 2025 |
| **3** | Vsebina | zagotovitev dostopa do pametnih merilnih sistemov in drugih tehnologij, ki so jim lahko v pomoč pri zmanjševanju ali boljšem ravnanju z energijo, tudi za energetsko revna gospodinjstva; informiranje in usposabljanje za uporabo teh tehnologij, glej tudi ukrep [ER\_NeFin-05](#_Energetsko_opismenjevanje_energetsk) |
| Odgovornost | MOPE |
| Vključeni deležniki | dobavitelji energije, operaterji distribucijskih sistemov |
| Rok izvedbe | 2025 |
| **4** | Vsebina | usklajevanje zakonodaje s področja zaščite pred odklopom in nujne oskrbe s spremembami na ravni EU |
| Odgovornost | MOPE |
| Vključeni deležniki | Agencija za energijo |
| Rok izvedbe | po potrebi |
| **5** | Vsebina | priprava predloga širšega koncepta za zmanjševanje števila odklopov (na primer energetski boni za plačilo energije in energentov za energetsko revne, ureditev zakonodajnih podlag, da se kritični odjemalci lahko identificirajo in se jim pomaga, še preden pride do odklopa, okrepitev informiranja in ozaveščanja glede možnosti za ukrepanje v primeru nezmožnosti plačila in tako dalje) |
| Odgovornost | MOPE |
| Vključeni deležniki | Agencija za energijo, dobavitelji energije, operaterji distribucijskih sistemov, MDDSZ, humanitarne organizacije, Eko sklad |
| Rok izvedbe | 2025 |

### Vključevanje energetske revščine v lokalne energetske koncepte

|  |  |
| --- | --- |
| **ER\_NeFin-04** | Vključevanje energetske revščine v lokalne energetske koncepte |
| **Osnovne informacije** |
| Odgovornost za izvedbo ukrepa | MOPE |
| Vključeni deležniki | občine, lokalne energetske agencije, pripravljavci LEK, pripravljavci nadgradnje metodologije LEK, Eko sklad, MDDSZ |
| Strateške podlage in njihova veljavnost | - |
| Veljavnost ukrepa | 2030 |
| Vrsta ukrepa | načrtovanje |
| Pričakovani učinki ukrepa | vključitev ukrepov za zmanjševanje energetske revščine v lokalne energetske koncepte in njihovo izvajanje |
| Status ukrepa | nov ukrep |
| **Dolgoročna vsebina ukrepa** |
| V okviru ukrepa je treba dolgoročno:1. pripraviti **metodologijo za oceno energetske revščine na lokalni (občinski) ravni**, oblikovati kazalnike za spremljanje ter omogočiti dostop do pomembnih podatkovnih virov;
2. z dopolnitvijo metodologije za pripravo **lokalnih energetskih konceptov (LEK)** zavezati občine, da v **LEK naslovijo strategije, politike in ukrepe za zmanjševanje energetske revščine** tern zagotovijo izvajanje načrtovanih ukrepov;
3. zagotoviti pregled nad ukrepi za zmanjševanje energetske revščine na ravni občin ter omogočiti redno spremljanje njihovega izvajanja in doseženih učinkov.
 |
| **Kratkoročna izvedba ukrepa v obdobju 2024–2026** |
| Kratkoročni cilj | Vključitev področja zmanjševanja energetske revščine v nadgradnjo metodologije za pripravo LEK. Priprava metodologije za oceno energetske revščine na lokalni (občinski) ravni. |
| Potrebna sredstva in viri | Stroški dela: v okviru rednega dela ministrstev, tabela 7.Viri sredstev: proračun, Sklad za podnebne spremembe (projekt LIFE IP CARE4CLIMATE in drugi) |
| Potek izvedbe |
| **1** | Vsebina | priprava metodologije za oceno stanja energetske revščine na lokalni (občinski) ravni, oblikovanje kazalnikov za spremljanje ter zagotovitev dostopa do pomembnih podatkovnih virov |
| Odgovornost | MOPE |
| Vključeni deležniki | lokalne energetske agencije, občine, pripravljavci nadgradnje metodologije LEK, Eko sklad – projektna pisarna, regionalne svetovalne točke, MDDSZ, izdelovalci LEK |
| Rok izvedbe | 2024 |
| **2** | Vsebina | vključitev področja zmanjševanja energetske revščine v metodologijo za pripravo LEK |
| Odgovornost | MOPE |
| Vključeni deležniki | pripravljavci LEK, občine  |
| Rok izvedbe | 2024 |
| **3** | Vsebina | usposabljanje pripravljavcev LEK |
| Odgovornost | MOPE |
| Vključeni deležniki | pripravljavci LEK |
| Rok izvedbe | 2025 (začetek) |

### Energetsko opismenjevanje energetsko revnih

|  |  |
| --- | --- |
| **ER\_NeFin-05** | Energetsko opismenjevanje energetsko revnih |
| **Osnovne informacije** |
| Odgovornost za izvedbo ukrepa | Eko sklad, projektna pisarna z regionalnimi svetovalnimi točkami, regionalni koordinatorji neformalne mreže za informiranje in ozaveščanje |
| Vključeni deležniki | neformalna mreža za informiranje in ozaveščanje, CSD, ENSVET, humanitarne organizacije, NVO, MOPE |
| Strateške podlage in njihova veljavnost | – |
| Veljavnost ukrepa | 2030 |
| Vrsta ukrepa | izobraževanje, usposabljanje |
| Pričakovani učinki ukrepa | vzpostavitev rednih usposabljanj/izobraževanj za energetsko (URE in raba OVE) in finančno pismenost za prejemnike denarne pomoči za kritje stroškov energije |
| Status ukrepa | nov ukrep |
| **Dolgoročna vsebina ukrepa** |
| V okviru ukrepa je treba dolgoročno:1. **vzpostaviti usposabljanja** za energetsko (URE in raba OVE) in finančno opismenjevanje skupin, ki so prejemniki denarne pomoči za kritje stroškov energije, ter **preučiti možnosti za širitev** takšnega opismenjevanja na vse energetsko revne.
 |
| **Kratkoročna izvedba ukrepa v obdobju 2024–2026** |
| Kratkoročni cilj | Izvedeni dve pilotni izobraževanji za prejemnike denarne pomoči, predvidoma v pilotnih regijah. |
| Potrebna sredstva in viri | Stroški ukrepa so že vključeni v stroških za delovanje projektne pisarne in regionalnih svetovalnih točk. tabela 7Viri sredstev so: Sklad za podnebne spremembe, kohezijska sredstva ali drugi. |
| Potek izvedbe |
| **1** | Vsebina | priprava vsebine pilotnega izobraževanja; v izobraževanje je smiselno vključiti tudi informacije glede oskrbe z energijo (pravice odjemalcev, menjave dobaviteljev, razvrstitev v ustrezno odjemno skupino, eno- ali dvotarifno merjenje, ravnanje v primeru nezmožnosti plačila, da ne pride do odklopa, in tako dalje) ter uporabe pametnih merilnih sistemov in drugih pametnih tehnologij, glej tudi ukrep [ER\_NeFin-03](#_Zaščita_pred_odklopom), ter splošna priporočila glede učinkovitega ravnanja z energijo |
| Odgovornost | projektna pisarna |
| Vključeni deležniki | CSD, ENSVET, humanitarne organizacije |
| Rok izvedbe | 2025 |
| **2** | Vsebina | preučitev možnosti, da se takšna izobraževanja izvedejo in vzpostavijo znotraj že obstoječih mrež izobraževanj (na primer nevladne humanitarne organizacije že organizirajo različna izobraževanja, na primer finančna pismenost za svoje prejemnike storitev) |
| Odgovornost | projektna pisarna z regionalnimi svetovalnimi točkami |
| Vključeni deležniki | humanitarne organizacije, NVO, MOPE |
| Rok izvedbe | 2025 |
| **3** | Vsebina | priprava izobraževanj za izvedbo v dveh izbranih pilotnih regijah, navezava na dejavnosti ozaveščanja in informiranja |
| Odgovornost | projektna pisarna z regionalnimi svetovalnimi točkami, regionalni koordinatorji neformalne mreže za informiranje in ozaveščanje |
| Vključeni deležniki | vsi deležniki neformalne mreže za informiranje in ozaveščanje v pilotnih regijah |
| Rok izvedbe | 2026 |
| **4** | Vsebina | izvedba pilotnih izobraževanj za prejemnike denarne pomoči za kritje stroškov energije in vrednotenje izobraževanj |
| Odgovornost | projektna pisarna z regionalnimi svetovalnimi točkami |
| Vključeni deležniki | CSD, ENSVET, humanitarne organizacije |
| Rok izvedbe | 2026 |
| **5** | Vsebina | vzpostavitev sistema rednih izobraževanj energetskega opismenjevanja za prejemnike denarne pomoči za kritje stroškov energije; preučitev možnosti za širitev izobraževanja na vse energetsko revne |
| Odgovornost | projektna pisarna z regionalnimi svetovalnimi točkami |
| Vključeni deležniki | ENSVET, humanitarne organizacije, projektna pisarna z regionalnimi svetovalnimi točkami, CSD |
| Rok izvedbe | 2026 |

## Ukrepi, priporočeni za naslednji akcijski načrt

V obdobju 2024–2026 je treba prednostno vzpostaviti izvajanje ukrepov za zmanjševanje energetske revščine, ki so podrobneje predstavljeni v poglavjih 4, 5.1 in 6. Za obdobje od leta 2027 dalje priporočamo, da se pri pripravi naslednjega akcijskega načrta, ta mora biti v skladu z uredbo pripravljen vsaka tri leta, preuči in po potrebi pripravi za izvajanje še naslednje ukrepe:[[21]](#footnote-21)

* izvajanje ukrepov za zmanjševanje energetske revščine v okviru sheme obveznega doseganja prihrankov končne energije za zavezance;
* vključevanje večstanovanjskih stavb z mešanim lastništvom v energetske prenove po modelu energetskega pogodbeništva;
* pilotni projekt za vzpostavitev skupnostnih srečanj in »naredi sam« delavnic,
* spodbude za dodatne ukrepe energetske učinkovitosti (na primer nakup gospodinjskih aparatov);[[22]](#footnote-22)
* skupinski nakup električne energije,[[23]](#footnote-23) ki po svoji vsebini sicer spada med ukrepe za blaženje energetske revščine.

Navedeni seznam ni izključujoč. Pri pripravi naslednjega akcijskega načrta je treba nadaljevati razvoj veljavnih in novih ukrepov, v skladu z aktualnimi okoliščinami in ugotovitvami.

# Ukrepi za blaženje energetske revščine

Blaženje energetske revščine je usmerjeno v trenutno razbremenitev energetsko revnih, običajno s finančno pomočjo pri plačilu stroškov energije. Poleg denarne pomoči, ki jo lahko upravičenci prejmejo prek CSD (glej ukrep [ER\_Blž-01](#_Denarna_pomoč_CSD_2)), so na tem področju **izjemno pomembne tudi humanitarne organizacije, ki najranljivejšim prav tako zagotavljajo pomoč pri plačilu stroškov energije**.

Zaradi svetovnih okoliščin, ki se prispevale k veliki rasti cen energije, je Slovenija leta 2022 z dvema paketoma uvedla tudi nekaj začasnih izrednih ukrepov za preprečevanje energetske revščine, med njimi tudi solidarnostni oziroma draginjski dodatek (glej ukrep [ER\_Blž-02](#_Dodatek_za_blaženje)). Priporočamo, da se načini reševanja energetske draginje, kot so na primer **nižje cene energije** (socialne tarife, oprostitev plačila nekaterih prispevkov, nižje davčne stopnje …) ali **omejitev oziroma regulacija najvišje cene energije**, uporabljajo samo kot **nujen ukrep v izrednih okoliščinah za točno določeno ciljno skupino in s točno določenim, omejenim trajanjem**.

Ukrepa za blaženje energetske revščine sta pregledno predstavljena v tabeli (tabela 6) in nadaljevanju tega poglavja.

Tabela 6: Ukrepa za blaženje energetske revščine

| **Oznaka ukrepa** | **Ime ukrepa** | **Status ukrepa** | **Vrsta ukrepa** | **Odgovornost** |
| --- | --- | --- | --- | --- |
| **ER\_Blž-01** | [Denarna pomoč CSD pri plačilu stroškov energije](#_Denarna_pomoč_CSD_2)  | veljaven ukrep z nadgradnjo | ekonomski | MDDSZ |
| **ER\_Blž-02** | [Dodatek za blaženje energetske revščine, tudi draginjski dodatek](#_Dodatek_za_blaženje)  | izredni ukrep | ekonomski | MDDSZ, MOPE |

## Denarna pomoč CSD pri plačilu stroškov energije

|  |  |
| --- | --- |
| **ER\_Blž-01** | Denarna pomoč CSD pri plačilu stroškov energije |
| **Osnovne informacije** |
| Odgovornost za izvedbo ukrepa | MDDSZ |
| Vključeni deležniki | CSD, MOPE, Eko sklad, neformalna mreža za informiranje in ozaveščanje |
| Strateške podlage in njihova veljavnost | Zakon o socialno varstvenih prejemkih (ZSVarPre-NPB4), 32.−34. člen, 49.−53. člen |
| Veljavnost ukrepa | 2030 |
| Vrsta ukrepa | ekonomski |
| Pričakovani učinki ukrepa | sprejeta enotna navodila za vse CSD glede možnosti za uporabo denarne pomoči pri plačilu stroškov energije in njihova uporaba v praksi |
| Status ukrepa | Veljaven ukrep z nadgradnjo. V okviru denarne pomoči CSD je mogoče že zdaj v izrednih primerih pridobiti izredno denarno pomoč ali varstveni dodatek za plačilo stroškov energije. Prosilci za pomoč zaprosijo sami. |
| **Dolgoročna vsebina ukrepa** |
| V okviru ukrepa je treba dolgoročno:1. pripraviti **enotna navodila za vse CSD**, katerim stroškom je taka pomoč lahko namenjena;
2. **zagotoviti uporabo teh navodil** in jih po potrebi prilagajati aktualnim okoliščinam in ugotovitvam.
 |
| **Kratkoročna izvedba ukrepa v obdobju 2024–2026** |
| Kratkoročni cilj | Pripravljena, usklajena in sprejeta enotna navodila za vse CSD glede možnosti za uporabo denarne pomoči pri plačilu stroškov energije. |
| Potrebna sredstva19 in viri | tabela 7Viri sredstev: redno delo ministrstev. |
| Potek izvedbe |
| **1** | Vsebina | oblikovanje skupine za pripravo enotnih navodil |
| Odgovornost | MDDSZ |
| Vključeni deležniki | Eko sklad, MOPE, CSD |
| Rok izvedbe | 2024 |
| **2** | Vsebina | priprava enotnih navodil za vse CSD, določitev, za katere stroške se lahko nameni denarna pomoč |
| Odgovornost | MDDSZ |
| Vključeni deležniki | Eko sklad, MOPE, CSD |
| Rok izvedbe | 2024 |
| **3** | Vsebina | sprejetje enotnih navodil, usposabljanje zaposlenih v CSD za uporabo navodil, uporaba navodil v praksi, seznanitev članov neformalne mreže za informiranje in ozaveščanje z vsebino navodil |
| Odgovornost | MDDSZ |
| Vključeni deležniki | CSD, Eko sklad, neformalna mreža za informiranje in ozaveščanje |
| Rok izvedbe | 2024 |
| **4** | Vsebina | vrednotenje učinkov in po potrebi sprememba navodil |
| Odgovornost | MDDSZ |
| Vključeni deležniki | CSD, Eko sklad |
| Rok izvedbe | 2025 |

## Dodatek za blaženje energetske revščine, tudi draginjski dodatek

|  |  |
| --- | --- |
| **ER\_Blž-02** | Dodatek za blaženje energetske revščine, tudi draginjski dodatek |
| **Osnovne informacije** |
| Odgovornost za izvedbo ukrepa | MDDSZ, MOPE |
| Vključeni deležniki | MF, Eko sklad, humanitarne organizacije |
| Strateške podlage in njihova veljavnost | prva izvedba ukrepa: Zakon o nujnih ukrepih za omilitev posledic zaradi vpliva visokih cen energentov (Uradni list RS, št. 29/22);druga izvedba ukrepa: Zakon o začasnih ukrepih za odpravo posledic draginje za najbolj ranljive skupine prebivalstva (Uradni list RS, št. 117/22) |
| Veljavnost ukrepa | izredni ukrep |
| Vrsta ukrepa | ekonomski |
| Pričakovani učinki ukrepa | preprečevanje pojava ali poglobitve energetske revščine zaradi izrednih okoliščin; ukrep mora biti natančno ciljno usmerjen, pri čemer se višina upravičenosti do bodoče pomoči določi upoštevajoč razpoložljivi oz. prilagojeni razpoložljivi dohodek gospodinjstva. |
| Status ukrepa | Izredni ukrep, katerega potrebnost se presoja glede na trenutne okoliščine. Prejemniki so do dodatka oziroma drugih ugodnosti upravičeni, ne da bi morali zanj posebej zaprositi.Ukrep je bil prvič izveden spomladi 2022, ko je bilo za izboljšanje socialne varnosti ranljivih skupin izvedeno izplačilo enkratnega solidarnostnega dodatka v višini 150 evrov (sredstva iz Sklada za podnebne spremembe) za namen odprave posledic povečanja cen energentov. Krog upravičencev je bil zelo širok, od upokojencev do prejemnikov dodatka za veliko družino. Drugič, jeseni leta 2022, so bili do enkratnega dodatka upravičeni prejemniki denarne socialne pomoči in varstvenega dodatka ter invalidi. |
| **Dolgoročna vsebina ukrepa** |
| V okviru ukrepa je treba dolgoročno:1. zagotoviti, da bodo **dodatka dejansko deležni tisti, ki ga potrebujejo**.
 |
| **Kratkoročna izvedba ukrepa v obdobju 2024–2026** |
| Kratkoročni cilj | Natančneje opredeliti ciljne skupine, upravičene do takih dodatkov; preučiti možnost za vzpostavitev zbirke upravičencev, ki bi omogočala izplačila takšnega dodatka brez posebnega zaprosila.Višina upravičenosti do bodoče pomoči se določi upoštevajoč razpoložljivi oz. prilagojeni razpoložljivi dohodek gospodinjstva. |
| Potrebna sredstva in viri | Ni ocene, gre za interventna sredstva.Viri sredstev: proračun. |
| Potek izvedbe |
| **1** | Vsebina | Natančnejša opredelitev upravičencev do takega dodatka. Med upravičence je treba vključiti čim več potrebnih pomoči, torej tudi tiste, ki niso prejemniki socialnih transferjev, so pa pod pragom tveganja revščine oziroma le nekoliko nad trenutnim cenzusom za socialne transferje. Določiti je treba sistem in merila, ki bodo dovoljevala takšno spremembo kroga upravičencev, tudi v skladu s prizadevanji za razširitev kroga upravičencev za investicijske spodbude za ukrepe URE in rabe OVE za energetsko revne (glej tudi ukrep [ER\_Shema-01](#_Investicijske_spodbude_za), zlasti 7. točko pri kratkoročnih dejavnostih). Preučiti je treba tudi možnost za vzpostavitev zbirke upravičencev, ki bi omogočala izplačila takšnega dodatka brez posebnega zaprosila. |
| Odgovornost | MDDSZ, MOPE |
| Vključeni deležniki | MF, Eko sklad, humanitarne organizacije |
| Rok izvedbe | 2024 |

# Potrebna sredstva in viri za financiranje akcijskega načrta

Potrebna sredstva za izvajanje akcijskega načrta za obdobje 2024−2026 so ocenjena na 33,8 milijonov evrov (tabela 7), od tega je bilo 80,2 odstotka sredstev namenjenih investicijam v URE in rabo OVE, 14,8 odstotka sredstev namenjenih vključevanju energetsko revnih gospodinjstev v energetske skupnosti in 5 odstotkov sredstev namenjenih stroškom izvajanja programa in druge podporne dejavnosti. Potrebna sredstva za izvajanje akcijskega načrta za obdobje 2024−2026 vključujejo stroške:

* nadaljevanja obstoječih investicijskih spodbud za izvedbo ukrepov;
* pilotne faze nove sheme za zmanjševanje energetske revščine;
* vzpostavitve polnega delovanja sheme za obdobje po letu 2026 in
* drugih ukrepov tega akcijskega načrta.

Zagotovljena sredstva znašajo:

* 24 milijonov evrov iz Sklada za podnebne spremembe (SPS; *Odlok o Programu porabe sredstev Sklada za podnebne spremembe za leta 2023–2026[[24]](#footnote-24)* je bil sprejet oktobra 2023),
* 23 milijona evrov[[25]](#footnote-25) iz sredstev Evropskega sklada za regionalni razvoj (ESRR; v *Programu Evropske kohezijske politike v obdobju 2021–2027*, ki je bil sprejet decembra 2022, so sredstva načrtovana tako za naložbe za blaženje energetske revščine kot tudi za svetovanje in ukrepe za spremembe vedenjskih navad[[26]](#footnote-26)) in pripadajoče slovenske udeležbe (državni proračun),
* sredstva za skupne ukrepe pri energetski prenovi večstanovanjskih stavb, ki se še naprej financirajo iz prispevka URE (višina prispevka se spreminja z opredelelitvijo v NEPN), okvirna ocena teh sredstev znaša 1 milijon evrov.

Glede na naloge, predvidene na strani MDDSZ in CSD za izvajanje akcijskega načrta, bo na navedenih organih potreben dodaten kader, ki pa v kadrovskih potrebah akcijskega načrta ni predviden, posledično tudi ne finančna sredstva, potrebna za ta namen.

Zagotovljena sredstva v obdobju 2024*–*2026 skupaj znašajo 48 milijona evrov. Vsa razpoložljiva sredstva bodo razpisana v obdobju 2024*–*2026. Od tega bo 33,8 milijona evrov sredstev črpanih za projekte izvedene v letih 2024 do 2026, kar je uskajeno z oceno stroškov izvajanja programa. Ostala razpisana sredstva pa bodo predvidoma črpana v obdobju 2027‒2029.

Na ravni EU bodo v obdobju 2026–2032 za zmanjševanje energetske revščine na voljo tudi sredstva iz Socialnega sklada za podnebje,[[27]](#footnote-27) kjer je za različne namene za Slovenijo predvidenih dobrih 300 milijonov evrov sredstev. Za črpanje teh sredstev mora Slovenija najpozneje do junija 2025 pripraviti in Evropski komisiji poslati socialni načrt za podnebje. V njegovem okviru je treba zagotoviti tudi manjkajoča sredstva, okvirno 85 milijonov evrov[[28]](#footnote-28), ki bodo namenjena zmanjševanju energetske revščine v obdobju 2026–2030 in s tem doseganju cilja, ki izhaja iz 8. člena EED (glej poglavje 2.1).

Za nadgradnjo sheme, drugih instrumentov, uvajanje novih oblik pomoči ter za strokovne podlage v te namene so kot potencialni viri sredstev identificirani tudi ciljni raziskovalni programi ARRS in pristojnih ministrstev ter razpisi programov EU: LIFE, INTERREG in tako dalje.

Tabela 7: Potrebna sredstva za izvajanje akcijskega načrta za zmanjševanje energetske revščine v obdobju 2024‒2026 in viri sredstev

|  |  |  |
| --- | --- | --- |
|  | **Vrednost(mio EUR)** | **Viri sredstev** |
| **Spodbude za izvedbo investicijskih ukrepov** | **27,0** | **–** |
| Sofinanciranje energetske revščine v VSS | 1,0 | prispevek URE |
| Stroški izvedbe ukrepov URE in rabe OVE, vključno z ukrepi KNLB. Stroški vključujejo stroške priprave in izvedbe 1.000 investicij v URE in rabo OVE ter 600 investicij v KNLB. Vključeni so investicijski stroški za ukrepe URE in rabe OVE ter stroški za potrebne dodatne ukrepe (sanacije streh in podobno) za 20 odstotkov naložb. V oceni so zajeti tudi stroški priprave projektov oziroma financiranje pomoči potencialnim vlagateljem pri prijavah na javni poziv, energetsko svetovanje ter pomoč pri izvedbi projekta, ki se bodo izvajali v okviru delovanja regionalnih točki in s pomočjo zunanjih energetskih svetovalcev ter asistentov/koordinatorjev.  | 26,0 | SPS, KS |
| **Spodbude za vključevanje energetske revščine v energetske skupnosti** | **5,00** | **SPS** |
| **Delovanje projektne pisarne z lokalno svetovalno mrežo in neformalno informacijsko mrežo** | **1,0** | - |
| Dodatni stroški Eko sklada za izvajanje programa (stroški projektne pisarne). Stroški vključujejo stroške dela in posredne stroške zaposlitve, potne stroške, stroške zunanjih izvajalcev ter druge stroške za izvajanje podpornih dejavnosti informiranja, usposabljanja, priprave javnih naročil in pozivov in drugo. | 0,9 | SPS |
| Stroški za 2 regionalni točki.Stroški vključujejo stroške vodenja regionalne točke, stroške koordiniranja in podpore regionalni mreži za informiranje ter koordinacijo dejavnosti s projektno pisarno. Stroški pomoči in svetovanja energetsko revnim gospodinjstvom so opredeljeni pri stroških izvajanja ukrepov. | 0,1 | SPS |
| **SKUPAJ AKCIJSKI NAČRT ‒ DODATNI STROŠKI** | **33,0** |  |
| Stroški dela Eko sklad ‒obstoječi kadri | 0,8 |  |
| **SKUPAJ AKCIJSKI NAČRT** | **33,8** |  |

Kadrovske potrebe za izvajanje akcijskega načrta so ocenjene v poglavju 8. Učinki akcijskega načrta brez razširitve kadrovskih zmogljivosti so pod zastavljenimi cilji iz nove EED.

# Organiziranost za izvajanje

Organiziranost za izvajanje ukrepov za zmanjševanje energetske revščine je s tem akcijskim načrtom zastavljena dolgoročno, zato je v nadaljevanju predstavljena tako za različna obdobja do leta 2030 kot tudi po posameznih organizacijskih enotah. Časovni potek ukrepov iz tega akcijskega načrta je podrobneje predstavljen tudi v [*prilogi 2*](#_Priloga_3:_Časovni). Ustrezna organiziranost z zagotovljenimi kadri in sredstvi za delovanje je pri tem prvi pogoj za uspešno izvajanje akcijskega načrta. Za zmanjševanje energetske revščine je sicer na ravni ministrstev odgovorno *Ministrstvo za okolje, podnebje in energijo Republike Slovenije (MOPE)*, za blaženje energetske revščine pa *Ministrstvo za delo, družino, socialne zadeve in enake možnosti Republike Slovenije (MDDSZ)*.

## Organiziranost za izvajanje po obdobjih

**Leto 2024.** **Deležniki nadaljujejo izvajanje veljavnih ukrepov** (na primer spodbude Eko sklada za skupne ukrepe pri energetski prenovi večstanovanjskih stavb, svetovanje mreže ENSVET energetsko revnim v okviru projekta ZERO, ki se bo z letom 2024 v tej obliki predvidoma iztekel, izredna denarna pomoč za plačilo stroškov energije, ki jo lahko dodelijo centri za socialno delo, in tako dalje), **brez večjih sprememb organiziranosti za izvajanje**. Eko sklad pripravlja **nov poziv za** **nepovratne finančne spodbude socialno šibkim občanom za investicije v ukrepe URE in rabe OVE**, vključno z vgradnjo novih kurilnih naprav na lesno biomaso in energetskim svetovanjem kot sestavnim delom postopka za dodeljevanje spodbud, ki se financira iz sredstev Sklada za podnebne spremembe, ter ga bo objavil predvidoma do konca leta 2023. Gre za nadgradnjo pozivov iz programa ZERO500, ki pa so se financirali iz kohezijskih sredstev. Za leto 2024 sta načrtovana tudi **začetek delovanja sosveta za energetsko revščino**, ki sicer ni izvajalsko telo, in pa prvi poziv za dodeljevanje sredstev iz Kohezijskega sklada.

**Obdobje 2025–2026.** **Leta 2025 se vzpostavi shema za zmanjševanje energetske revščine** (glej poglavje 3) v pilotnem obsegu. Shema vključuje oblikovanje **projektne pisarne za energetsko revščino pri Eko skladu ter regionalnih svetovalnih točk in neformalnih mrež za informiranje in ozaveščanje v dveh pilotnih regijah** (slika 2), ki so podrobneje predstavljene v nadaljevanju (glej poglavje 8.2). V okviru pilotnega projekta se testirata tako nov način izvedbe ukrepov večje energetske učinkovitosti z izbiro izvajalcev kot tudi prenos svetovanja in komunikacije z energetsko revnimi, izvajalci ukrepov in deležniki, ki lahko podprejo informativno-ozaveščevalne dejavnosti, na regionalno raven. **Za vse druge regije, ki niso del pilotnega projekta, se izvajanje ukrepov nadaljuje na že uveljavljen način**. Ravno tako organizacijsko ni sprememb pri ukrepih, ki jih izvajajo drugi deležniki (na primer centri za socialno delo, ki dodeljujejo izredno denarno pomoč za plačilo stroškov energije). **Do junija 2025 je treba pripraviti tudi socialni načrt za podnebje** in vanj ustrezno vključiti tudi zmanjševanje energetske revščine. **Leta 2026 je predvideno, da se bo projektna pisarna kadrovsko okrepila**, da bo lahko shema za zmanjševanje energetske revščine leta 2027 zaživela v polnem obsegu.

**Obdobje 2027–2030.** **Od vključno leta 2027 dalje je načrtovano, da bo shema za zmanjševanje energetske revščine delovala v polnem obsegu**, kar pomeni dodatno kadrovsko okrepitev projektne pisarne in vzpostavitev regionalnih svetovalnih točk ter neformalnih mrež za informiranje in ozaveščanje v vseh regijah, z možnostjo povezovanja manjših oziroma podobnih regij. Organiziranost za izvajanje sheme v polnem obsegu se lahko pri tem na podlagi izkušenj iz pilotnega projekta v obdobju 2025–2026 ustrezno prilagodi.

## Organiziranost za izvajanje po organizacijskih enotah

**Državna raven.** V okviru sheme za zmanjševanje energetske revščine je na državni ravni pri Eko skladu vzpostavljena ***projektna pisarna*** (glejukrep[*ER\_Shema-02*](#_Projektna_pisarna_z)*)* za energetsko revščino, ki na enem mestu zagotavlja celostno multidisciplinarno pomoč (tehnična, socialna in osebna pomoč) za energetsko revne. To vključuje shemo spodbud, energetsko svetovanje, svetovanje o mogočih virih financiranja ter informiranje in ozaveščanje. Pisarna pripravlja informacijske vsebine in vzpostavi enotno točko z vsemi informacijami na temo zmanjševanja energetske revščine, ki je namenjena tako tistim, ki se ukvarjajo z zmanjševanjem energetske revščine, kot tudi energetsko revnim. Za vzpostavitev in delovanje projektne pisarne bo Eko sklad leta 2024 potreboval skupno osem zaposlenih, za njeno delovanje v polnem obsegu od vključno leta 2027 dalje pa predvidoma skupaj 14 (tabela 8).

Na državni ravni deluje tudi ***sosvet za energetsko revščino*** (glejukrep[*ER\_Shema-07*](#_Strateški_svet_za)*)* ki sicer ni izvajalsko telo, je pa telo, ki **energetsko revščino** **celostno spremlja in obravnava** (medsektorsko, interdisciplinarno in večnivojsko). Vanj so vključeni predstavniki MDDSZ, MOPE, Eko sklada, lokalnih skupnosti, okoljskih in humanitarnih NVO ter strokovnih institucij s področja energetske učinkovitosti in socialnega dela.

Tabela 8: Skupno število zaposlenih, potrebnih za izvajanje akcijskega načrta, po letih

|  |  |  |  |  |
| --- | --- | --- | --- | --- |
| **Organizacijska enota** | **2024** | **2025** | **2026** | **2027** |
| Projektna pisarna (glej ukrep [*ER\_Shema-02*](#_Projektna_pisarna_z)) | 8 | 8 | 10 | 14 |
| Regionalne svetovalne točke (glej ukrep [*ER\_Shema-02*](#_Projektna_pisarna_z)), vključno z regionalnimi koordinatorji za informiranje in ozaveščanje (glej ukrep [*ER\_Shema-03*](#_Neformalna_mreža_za)) | – | 4 | 4 | od 14 do 24[[29]](#footnote-29) |

**Regionalna raven.** Skupaj s projektno pisarno delujejo ***regionalne svetovalne točke*** (glejukrep[*ER\_Shema-02*](#_Projektna_pisarna_z)), ki v lokalnem okolju nudijo celostno pomoč in svetovanje energetsko revnim glede vseh ukrepov, ki so namenjeni zmanjševanju energetske revščine (o ukrepih Eko sklada, energetskih skupnostih, možnostih za pridobivanje pomoči za plačilo stroškov energije, ukrepih za preprečevanje odklopa električne energije, na splošno glede učinkovitega ravnanja z energijo in tako dalje). Za delovanje posamezne regionalne točke sta predvideni 2 zaposlitvi. Pri energetskem svetovanju sodelujejo tudi energetski svetovalci ***mreže ENSVET***.

Na regionalni ravni je določen ***regionalni koordinator za informiranje in ozaveščanje***, predvidoma v regionalnih svetovalnih točkah, ki sodeluje s projektno pisarno in prenaša pomembne informacije do deležnikov, ki so del ***neformalne mreže za informiranje in ozaveščanje*** na regionalni ravni (glej ukrep[*ER\_Shema-03*](#_Neformalna_mreža_za)). Deležnike redno informira in obvešča o novostih na področju zmanjševanja energetske revščine prek e-pošte, organiziranih srečanj ali usposabljanj. Predaja jim najnovejše informacije (na primer o prenehanju izvajanja nekaterih ukrepov, o novih ukrepih …), jih informira o samih ukrepih (kam se upravičenci lahko obrnejo za več informacij, kdo je upravičen, do česa je upravičen …) ter vzpostavi reden stik na področju informiranja med projektno pisarno in regionalnimi deležniki.

Na regionalni ravni so dejavni deležniki, ki imajo stik z različnimi ciljnimi skupinami, ki so izpostavljene energetski revščini (na primer upokojenci, invalidi, enostarševske družine, brezposelni, ženske in tako dalje). Združeni so v ***neformalno mrežo za informiranje in ozaveščanje***, katere namen je zagotoviti, da informacije o programih in ukrepih za zmanjševanje energetske revščine pridejo do upravičencev. Deležniki prek različnih kanalov vzpostavljajo neposreden stik s potencialnimi upravičenci in jih usmerjajo na ***regionalne svetovalne točke***.



Slika 2: Predlagana organizacija za izvajanje akcijskega načrta na državni in regionalni ravni v obdobju 2024–2026

# Oznake, slike, tabele

## Seznam oznak in kratic

|  |  |
| --- | --- |
| ***AN*** | akcijski načrt |
| ***ARRS*** | Javna agencija za znanstvenoraziskovalno in inovacijsko dejavnost Republike Slovenije |
| ***CSD*** | center za socialno delo  |
| ***ČD*** | človek dan |
| ***ČL*** | človek leto |
| ***ČM*** | človek mesec |
| ***DDV*** | davek na dodano vrednost |
| ***DE*** | Direktorat za energijo |
| ***DSEPS 2050*** | Dolgoročna strategija energetske prenove stavb do leta 2050  |
| ***DSP*** | denarna socialna pomoč |
| ***DZ*** | Državni zbor |
| ***ENSVET*** | Energetsko svetovalna mreža za občane |
| ***ER*** | energetska revščina |
| ***EU-SILC*** | EU statistics on income and living conditions |
| ***EU*** | Evropska unija (European Union) |
| ***EZ-1*** | Energetski zakon |
| ***FURS*** | Finančna uprava Republike Slovenije |
| ***GURS*** | Geodetska uprava Republike Slovenije |
| ***HO*** | humanitarne organizacije |
| ***IER*** | Inštitut za ekonomska raziskovanja |
| ***IJS*** | Institut »Jožef Stefan« |
| ***INTERREG*** | program Evropskega teritorialnega sodelovanja |
| ***KNLB*** | kurilna naprava na lesno biomaso |
| ***LEA*** | lokalna energetska agencija |
| ***LEK*** | lokalni energetski koncept |
| ***LIFE*** | Evropski program – instrument financiranja na področju okolja |
| ***MDDSZ*** | Ministrstvo za delo, družino, socialne zadeve in enake možnosti Republike Slovenije |
| ***MF*** | Ministrstvo za finance Republike Slovenije |
| ***MGTŠ*** | Ministrstvo za gospodarstvo, turizem in šport Republike Slovenije |
| ***MJU*** | Ministrstvo za javno upravo Republike Slovenije |
| ***MOPE*** | Ministrstvo za okolje, podnebje in energijo Republike Slovenije |
| ***MSP*** | Ministrstvo za solidarno prihodnost Republike Slovenije |
| ***MZ*** | Ministrstvo za zdravje Republike Slovenije |
| ***NEPN*** | Nacionalni energetsko podnebni načrt |
| ***NOD*** | nizkoogljična družba |
| ***NVO*** | nevladna organizacija |
| ***OVE*** | obnovljivi viri energije |
| ***ReDPS50*** | Resolucija o Dolgoročni podnebni strategiji Slovenije do leta 2050 |
| ***RS*** | Republika Slovenija |
| ***SONDSEE*** | sistemska obratovalna navodila za distribucijski sistem električne energije |
| ***SPS*** | Sklad za podnebne spremembe |
| ***SURS*** | Statistični urad Republike Slovenije |
| ***TGP*** | toplogredni plini |
| ***UL*** | Uradni list |
| ***URE*** | učinkovita raba energije |
| ***VD*** | varstveni dodatek |
| ***VSS*** | večstanovanjska stavba |
| ***ZOEE*** | Zakon o oskrbi z električno energijo |
| ***ZOP*** | Zakon o oskrbi s plini |
| ***ZOTDS*** | Zakon o oskrbi s toploto iz distribucijskih sistemov |
| ***ZPM*** | Zveza prijateljev mladine |
| ***ZPS*** | Zveza potrošnikov Slovenije |
| ***ZSROVE*** | Zakon o spodbujanju rabe obnovljivih virov energije |
| ***ZURE*** | Zakon o učinkoviti rabi energije  |
|  |  |

## Seznam slik

[Slika 1: Shema za zmanjševanje energetske revščine 19](#_Toc138161829)

[Slika 2: Predlagana organizacija za izvajanje akcijskega načrta na državni in regionalni ravni v obdobju 2024–2026 57](#_Toc138161830)

## Seznam tabel

[Tabela 1: Ukrepi akcijskega načrta za zmanjševanje energetske revščine 7](#_Toc138161831)

[Tabela 2: Ciljne vrednosti za število izvedenih naložb pri energetsko revnih za različne namene dodeljevanja spodbud, letno in skupno v obdobju 2024–2026 18](#_Toc138161832)

[Tabela 3: Ukrepi, vključeni v shemo za zmanjševanje energetske revščine 19](#_Toc138161833)

[Tabela 4: Pregled kazalnikov, uporabljenih za izbor pilotne regije 20](#_Toc138161834)

[Tabela 5: Drugi ukrepi za zmanjševanje energetske revščine 39](#_Toc138161835)

[Tabela 6: Ukrepa za blaženje energetske revščine 49](#_Toc138161836)

[Tabela 7: Potrebna sredstva za izvajanje akcijskega načrta za zmanjševanje
energetske revščine v obdobju 2024‒2026 in viri sredstev 53](#_Toc138161837)

[Tabela 8: Stroški dela projektne pisarne z dvema regionalnima svetovalnima točkama
za izvajanje akcijskega načrta za zmanjševanje energetske revščine
v obdobju 2024‒2026 ‒ podrobneje 55](#_Toc138161838)

[Tabela 9: Skupno število dodatno zaposlenih, potrebnih za izvajanje akcijskega načrta, po letih 55](#_Toc138161839)

# Priloga 1: Metodologija za izbor pilotnih regij

1. **Merila za izbiro pilotne regije**

Za izbiro pilotne regije je bil pripravljen izčrpen seznam različnih kvantitativnih meril. Pregled vseh preliminarnih meril je na voljo v spodnji tabeli (tabela 1). Med pripravo strokovnih podlag za akcijski načrt je bil nabor kazalnikov zožen, kar je podrobneje prikazano v poglavju 3.1.

**Tabela 1: Pregled preliminarnega seznama meril za izbiro pilotne regije**

|  |  |  |
| --- | --- | --- |
| **Kazalnik** | **Pojasnilo in vir** | **Ali je kazalnik vključen v končni nabor in obrazložitev** |
| **Razvitost regije** |
| Delež energetsko revnih gospodinjstev v regiji | Podatek o deležu energetsko revnih gospodinjstev se vzame za zadnje razpoložljivo leto. Višja vrednost prinaša več točk.Vir: <https://pxweb.stat.si/SiStatData/pxweb/sl/Data/Data/0886704S.px/>. | DA |
| Delež energetsko revnih oseb v regiji | Vir: <https://pxweb.stat.si/SiStatData/pxweb/sl/Data/Data/0886704S.px/>.  | NE; podvajanje s kazalnikom *Delež energetsko revnih gospodinjstev v regiji* |
| Sprememba kazalnika deleža energetsko revnih gospodinjstev v regiji | V letu 2022 se je spremenila metodologija merjenja energetske revščine. S kazalnikom se zato preveri, za koliko (v odstotkih) se je energetska revščina v posamezni regiji spremenila leta 2021 v primerjavi z letom 2017. Višja vrednost prinaša več točk.Vir: <https://pxweb.stat.si/SiStatData/pxweb/sl/Data/Data/0886704S.px/>. | DA |
| Stopnja tveganja revščine | Vir: <https://pxweb.stat.si/SiStatData/pxweb/sl/Data/-/0867636S.PX/table/tableViewLayout2/>.  | NE; podvajanje s kazalnikom *Delež energetsko revnih gospodinjstev v regiji* |
| Število oseb pod pragom tveganja revščine | Vir: <https://pxweb.stat.si/SiStatData/pxweb/sl/Data/-/0867636S.PX/table/tableViewLayout2/>.  | NE; kazalnik je že vključen kot merilo za določitev energetsko revnega gospodinjstva1 |
| Stopnja tveganja socialne izključenosti  | Vir: <https://pxweb.stat.si/SiStatData/pxweb/sl/Data/-/0867631S.PX/table/tableViewLayout2/>.  | NE; podvajanje s kazalnikom *Delež energetsko revnih gospodinjstev v regiji* |
| Stopnja stanovanjske prikrajšanosti po kakovosti stanovanja | Vir: <http://kazalci.arso.gov.si/sl/content/stanovanja-2>.  | NE; kazalnik je že vključen kot merilo za določitev energetsko revnega gospodinjstva1 |
| Stopnja brezposelnosti | Vir: <https://pxweb.stat.si/SiStatData/pxweb/sl/Data/-/0762115S.px/>.  | NE; kazalnik je že vključen v izračun koeficienta razvitosti občine2 |
| Stopnja delovne aktivnosti | Vir: [https://gis.stat.si/#](https://gis.stat.si/).  | NE; kazalnik je že vključen v izračun koeficienta razvitosti občine2 |
| Povprečna mesečna neto plača | Vir: [https://gis.stat.si/#](https://gis.stat.si/).  | NE; podoben kazalnik je že vključen v izračun koeficienta razvitosti občine2 |
| Razpoložljivi dohodek gospodinjstev | Vir: <https://www.stat.si/StatWeb/News/Index/10644>.  | NE; podoben kazalnik je že vključen v izračun koeficienta razvitosti občine2 |
| Koeficient razvitosti regije | Koeficienti razvitosti statističnih regij se izračunajo na podlagi zadnjih razpoložljivih koeficientov razvitosti občin in števila prebivalcev v posamezni občini. Ker se občine po velikosti razlikujejo (to je nekatere so zelo majhne in zato niso primerljive z večjimi občinami), je podatke treba utežiti glede na število prebivalcev občine. To poteka v treh korakih: (1) utež se preračuna tako, da se število prebivalcev občine deli z vsoto vseh prebivalcev v regiji; (2) uteži se množijo s koeficienti razvitosti občine; (3) seštejejo se podatki za občine, ki so v isti statistični regiji. Višja vrednost prinaša manj točk, saj je regija bolj razvita od drugih.Uporabijo se podatki (koeficient razvitosti občine), ki so bili na podlagi Uredbe o metodologiji za določitev razvitosti občin3 zadnji pripravljeni.Vir: <https://www.gov.si/assets/ministrstva/MF/Proracun-direktorat/DP-SSFLS/Izracuni/Koeficienti-razvitosti/Koeficienti_razvitosti_obcin_in_odstorek_sofinanciranja-22-23-tabela.pdf>.  | DA |
| Povprečni letni znesek socialnih transferjev na prebivalca po statističnih regijah | Iz zadnjega poročila o socialnih transferjih, ki jih pripravlja MDDSZ, se za preteklo leto vzame povprečni letni znesek socialnih transferjev na prebivalca v milijonih evrov. Višja vrednost prinaša več točk.Vir: <https://www.gov.si/drzavni-organi/ministrstva/ministrstvo-za-delo-druzino-socialne-zadeve-in-enake-moznosti/o-ministrstvu/sluzba-za-analize-in-razvoj/>.  | DA |
| **Dejavnost regije** |
| Prisotnost lokalne energetske agencije (LEA) | Vir: <https://www.energetika-portal.si/podrocja/energetika/lokalne-energetske-agencije/>.  | NE; prisotnost lokalne energetske agencije ni ustrezen kazalnik |
| Obravnavanje energetske revščine v Regionalnem razvojnem programu 2021–2027 | Regija omeni/prepozna problematiko energetske revščine v svojem razvojnem programu za obdobje 2021–2027 (tabela 2). Merilo regiji prinese vse točke ali nobene.Vir: <https://www.gov.si/teme/razvojne-regije/>.  | DA |
| Dejavnost ENSVET na število prebivalcev v regiji | Število pisarn ENSVET mreže prisotnih v regiji na število prebivalcev, ki bivajo v regiji.Vir: <https://www.ekosklad.si/prebivalstvo/ensvet/pisarna>.  | NE; število pisarn svetovalne mreže ENSVET ni ustrezen kazalnik |
| Število uspešnih vlog programa ZERO500 na regijo na prebivalca | Število uspešnih vlog (to je vlog, na podlagi katerih so vlagatelji prejeli sredstva) v okviru programa ZERO500 se deli s številom prebivalcev v regiji. Višja vrednost prinaša več točk.Vir: rezultati programa ZERO500, Eko sklad. | DA |
| Število vloženih vlog programa ZERO500 na regijo na prebivalca | Vir: rezultati programa ZERO500, Eko sklad. | NE; podvajanje s kazalnikom *Število uspešnih vlog programa ZERO500 na regijo na prebivalca* |
| Paketi ZERO na regijo na prebivalca | Število dodeljenih paketov ZERO v posamezni regiji deljeno s številom posameznikov, ki prebivajo v regiji.Vir: rezultati projekta ZERO, Eko sklad. | NE; podvajanje s kazalnikom *Število uspešnih vlog programa ZERO500 na regijo na prebivalca* |
| Delež kurilnih naprav na lesno biomaso – socialno šibki občani | Vir: rezultati programa KNLB, Eko sklad. | NE; podvajanje s kazalnikom Število uspešnih vlog programa *ZERO500 na regijo na prebivalca* |
| Število opravljenih prostovoljskih ur na področju socialne dejavnosti v regiji na prebivalca | Na podlagi zadnjega razpoložljivega skupnega poročila o prostovoljstvu v Sloveniji, ki ga pripravlja Ministrstvo za javno upravo Republike Slovenije, se število opravljenih prostovoljskih ur na področju socialne dejavnosti v regiji deli s številom prebivalcev v regiji. Z merilom se ocenjuje pripravljenost lokalnega prebivalstva v regiji na izvajanje dejavnosti v okviru pilotnega projekta. Višja vrednost prinaša več točk.Vir: <https://www.gov.si/teme/prostovoljstvo/#content>.  | DA |
| Število prostovoljcev v regiji na število prebivalcev | Vir: <https://www.gov.si/teme/prostovoljstvo/#content>.  | NE; podatek o številu prostovoljcev glede na področje delovanja ni na voljo, zato ta kazalnik zaradi premalo natančnosti ni ustrezen |
| Število prostovoljskih organizacij v regiji | Število registriranih prostovoljskih organizacij v posamezni regiji. Vir: <https://www.gov.si/teme/prostovoljstvo/#content>.  | NE; kazalnik ne odraža realnosti, saj so določene organizacije registrirane, vendar niso dejavne |
| Število javnih zavodov v regiji | Število registriranih javnih zavodov v posamezni regiji. Vir: <https://www.gov.si/teme/prostovoljstvo/#content>. | NE; kazalnik ne odraža realnosti, saj so določene organizacije registrirane, vendar niso dejavne |
| Tip lastništva  | Delež lastniških stanovanj v regiji. Vir: <https://pxweb.stat.si/SiStatData/pxweb/sl/Data/-/0861202s.px/table/tableViewLayout2/>.  | NE; kazalnik ni ustrezen |
| Starost stavbnega fonda v regiji glede na število prebivalcev | Kazalnik se pripravi na podlagi podatkov o starosti stavbne površine v posamezni regiji iz registra nepremičnin. Za stavbe, ki so bile zgrajene pred letom 2002 in bi jih bilo zato treba obnoviti, se upoštevajo podatki o površini stavb z razredi 1–4. Površina se deli s številom prebivalcev v regiji (tabela 3). Višja vrednost prinaša več točk.Vir: toplotna karta IJS-CEU. | DA |

Opombe:

1 <https://www.uradni-list.si/glasilo-uradni-list-rs/vsebina/2022-01-3199/uredba-o-merilih-za-opredelitev-in-ocenjevanje-stevila-energetsko-revnih-gospodinjstev>.

2 <https://www.uradni-list.si/glasilo-uradni-list-rs/vsebina/2021-01-4389/uredba-o-metodologiji-za-dolocitev-razvitosti-obcin-za-leti-2022-in-2023>.

3 Uradni list RS, št. 208/21 (<http://www.pisrs.si/Pis.web/pregledPredpisa?id=URED8435>).

**Tabela 2: Pregled obravnavanja energetske revščine v regionalnih razvojnih programih za obdobje 2021–2027**

|  |
| --- |
| **Ali je energetska revščina obravnavana v Regionalnem razvojnem programu za obdobje 2021–2027?** |
| **Regija** | **DA/NE** | **Povezava do regionalnih razvojnih programov 2021–2027** |
| pomurska | DA | [RRP pomurske razvojne regije](https://www.gov.si/assets/ministrstva/MKRR/DRR/RRP-2021_2027/RRP-Pomurske-razvojne-regije.pdf) |
| podravska | DA | [RRP podravske razvojne regije](https://www.gov.si/assets/ministrstva/MKRR/DRR/RRP-2021_2027/RRP-Podravske-razvojne-regije.pdf)  |
| koroška | NE | [RRP koroške razvojne regije](https://www.gov.si/assets/ministrstva/MKRR/DRR/RRP-2021_2027/RRP-Koroske-razvojne-regije.pdf) |
| savinjska | DA | [RRP savinjske razvojne regije](https://www.gov.si/assets/ministrstva/MKRR/DRR/RRP-2021_2027/RRP-Savinjske-razvojne-regije.pdf) |
| zasavska | NE | [RRP zasavske razvojne regije](https://www.gov.si/assets/ministrstva/MKRR/DRR/RRP-2021_2027/RRP-Zasavske-razvojne-regije.pdf) |
| posavska | DA | [RRP posavske razvojne regije](https://www.gov.si/assets/ministrstva/MKRR/DRR/RRP-2021_2027/RRP-Posavske-razvojne-regije.pdf) |
| jugovzhodna Slovenija | DA | [RRP razvojne regije jugovzhodna Slovenija](https://www.gov.si/assets/ministrstva/MKRR/DRR/RRP-2021_2027/RRP-razvojne-regije-JV-Slovenije.pdf) |
| primorsko-notranjska | NE | [RRP primorsko-notranjske razvojne regije, strateški del](https://www.gov.si/assets/ministrstva/MKRR/DRR/RRP-2021_2027/RRP-Primorsko-notranjske-razvojne-regije-Strateski-del.pdf)[RRP primorsko-notranjske razvojne regije, programski del](https://www.gov.si/assets/ministrstva/MKRR/DRR/RRP-2021_2027/RRP-Primorsko-notranjske-razvojne-regije-Programski-del.pdf) |
| osrednjeslovenska | NE | [RRP osrednjeslovenske razvojne regije](https://www.gov.si/assets/ministrstva/MKRR/DRR/RRP-2021_2027/RRP-Osrednjeslovenske-razvojne-regije.pdf)  |
| gorenjska | NE | [RRP gorenjske razvojne regije](https://www.gov.si/assets/ministrstva/MKRR/DRR/RRP-2021_2027/RRP-Gorenjske-razvojne-regije.pdf) |
| goriška | NE | [RRP goriške razvojne regije](https://www.gov.si/assets/ministrstva/MKRR/DRR/RRP-2021_2027/RRP-Goriske-razvojne-regije.pdf) |
| obalno-kraška | DA | [RRP obalno-kraške razvojne regije](https://www.gov.si/assets/ministrstva/MKRR/DRR/RRP-2021_2027/RRP-Obalno-kraske-razvojne-regije.pdf) |

**Tabela 3: Starost stavbnega fonda v regiji glede na število prebivalcev**

|  |  |  |  |  |  |
| --- | --- | --- | --- | --- | --- |
| **Regija** | **Površina stanovanjskega fonda, zgrajena v posameznem obdobju, v m2** | **Število prebivalcev 2021** | **Površina stanovanjskega fonda, zgrajena v posameznem obdobju, na število prebivalcev** | **Uteženi rezultati** | **SKUPAJ** |
| **1 =do 1945** | **2 =1946–1970** | **3 =1971–1980** | **4 =1981–2002** | **1** | **2** | **3** | **4** | **1** | **2** | **3** | **4** |
| gorenjska | 952.637  | 935.577  | 824.789  | 1.271.788  | 211.501 | 4,5 | 4,4 | 3,9 | 6,0 | 3,6 | 2,7 | 1,6 | 1,2 | 9,0 |
| goriška | 1.229.149  | 352.058  | 509.680  | 766.637  | 118.356 | 10,4 | 3,0 | 4,3 | 6,5 | 8,3 | 1,8 | 1,7 | 1,3 | 13,1 |
| jugovzhodna Slovenija | 756.119  | 755.369  | 819.052  | 1.278.423  | 145.879 | 5,2 | 5,2 | 5,6 | 8,8 | 4,1 | 3,1 | 2,2 | 1,8 | 11,3 |
| koroška | 265.554  | 356.579  | 302.674  | 566.356  | 70.636 | 3,8 | 5,0 | 4,3 | 8,0 | 3,0 | 3,0 | 1,7 | 1,6 | 9,4 |
| obalno-kraška | 764.331  | 260.144  | 306.788  | 671.839  | 118.494 | 6,5 | 2,2 | 2,6 | 5,7 | 5,2 | 1,3 | 1,0 | 1,1 | 8,6 |
| osrednjeslovenska | 1.438.987  | 2.012.282  | 1.805.467  | 2.827.205  | 555.441 | 2,6 | 3,6 | 3,3 | 5,1 | 2,1 | 2,2 | 1,3 | 1,0 | 6,6 |
| podravska | 1.337.477  | 1.460.268  | 1.433.178  | 2.407.258  | 327.577 | 4,1 | 4,5 | 4,4 | 7,3 | 3,3 | 2,7 | 1,8 | 1,5 | 9,2 |
| pomurska | 573.273  | 842.489  | 795.539  | 1.093.828  | 114.540 | 5,0 | 7,4 | 6,9 | 9,5 | 4,0 | 4,4 | 2,8 | 1,9 | 13,1 |
| posavska | 363.509  | 473.805  | 428.600  | 669.707  | 75.732 | 4,8 | 6,3 | 5,7 | 8,8 | 3,8 | 3,8 | 2,3 | 1,8 | 11,6 |
| primorsko-notranjska | 434.620  | 178.866  | 200.274  | 365.002  | 53.257 | 8,2 | 3,4 | 3,8 | 6,9 | 6,5 | 2,0 | 1,5 | 1,4 | 11,4 |
| savinjska | 1.053.511  | 1.182.537  | 1.208.954  | 1.722.566  | 258.677 | 4,1 | 4,6 | 4,7 | 6,7 | 3,3 | 2,7 | 1,9 | 1,3 | 9,2 |
| zasavska | 223.746  | 234.926  | 182.020  | 309.592  | 56.917 | 3,9 | 4,1 | 3,2 | 5,4 | 3,1 | 2,5 | 1,3 | 1,1 | 8,0 |
| **Uteži** | **0,8** | **0,6** | **0,4** | **0,2** |  |

1. **Postopek izbire pilotne regije**

Za vsak posamezen kazalnik je določen razpon, na podlagi katerega se oblikujejo štirje vrednostni razredi (tabela 4). Z vsakim merilom lahko regija pridobi najmanj eno in največ štiri točke. Točke se seštejejo posebej za merila razvitosti in merila dejavnosti. V prvem koraku so regije razvrščene glede na število točk po merilih razvitosti. Pet regij z najvišjim številom točk glede na merilo razvitosti se uvrsti v drugi krog, kjer so razvrščene glede na število točk po merilih dejavnosti. Za izvedbo pilotnega projekta, ki se bo vzporedno izvajal v dveh regijah, so primerne regije, ki po številu točk zasedajo prva tri mesta. Prednost pri izbiri imajo regije, ki spadajo pod kohezijsko regijo vzhodna Slovenija, saj ta na ravni EU spada v kategorijo manj razvitih regij in je zato upravičena do večjega deleža kohezijskih sredstev. V primeru enakega števila točk ima regija Vzhodna Slovenija prednost.

**Tabela 4: Vrednostni razredi kazalnikov**

|  |  |  |  |  |  |
| --- | --- | --- | --- | --- | --- |
| 1 | Minimum | **Razred 1** | Minimum <= | X | > 25 % |
| 2 | 25 % | **Razred 2** | 25 % <= | X | > mediana |
| 3 | Mediana | **Razred 3** | mediana <= | X | > 75 % |
| 4 | 75 % | **Razred 4** | 75 % <= | X | >= Maksimum |
| 5 | Maksimum  |  |  |  |  |

1. Legenda barv:

	* rumena organizacijski ukrepi
	* zelena ukrepi za zmanjševanje energetske revščine, vključeni v shemo
	* modra ostali ukrepi za zmanjševanje energetske revščine
	* oranžna ukrepi za blaženje energetske revščine [↑](#footnote-ref-1)
2. Preučitev in strokovne podlage za razvoj ukrepov za boj proti energetski revščini, IJS-DP-14268, Institut »Jožef Stefan«, Inštitut za ekonomska raziskovanja in Focus, društvo za sonaraven razvoj, Ljubljana, januar 2023. [↑](#footnote-ref-2)
3. Uredba o merilih za opredelitev in ocenjevanje števila energetsko revnih gospodinjstev (Uradni list RS, št. 132/22). [↑](#footnote-ref-3)
4. Uredba o dokumentih razvojnega načrtovanja in postopkih za pripravo predloga državnega proračuna (Uradni list RS, št. [54/10](http://www.uradni-list.si/1/objava.jsp?sop=2010-01-3042) in [35/18](http://www.uradni-list.si/1/objava.jsp?sop=2018-01-1754)). [↑](#footnote-ref-4)
5. Celoviti nacionalni energetski in podnebni načrt Republike Slovenije (NEPN), Vlada Republike Slovenije, 28. februar 2020, <https://www.energetika-portal.si/fileadmin/dokumenti/publikacije/nepn/dokumenti/nepn_5.0_final_feb-2020.pdf>. [↑](#footnote-ref-5)
6. https://www.energetika-portal.si/fileadmin/dokumenti/publikacije/nepn/dokumenti/nepn\_posod\_jun2023.pdf. [↑](#footnote-ref-6)
7. Resolucija o Dolgoročni podnebni strategiji Slovenije do leta 2050 (ReDPS50; Uradni list RS, št. [119/21](http://www.uradni-list.si/1/objava.jsp?sop=2021-01-2552) in [44/22](http://www.uradni-list.si/1/objava.jsp?sop=2022-01-0873) – ZVO-2). [↑](#footnote-ref-7)
8. Direktiva (EU) 2023/1791 Evropskega parlamenta in Sveta z dne 13. septembra 2023 o energetski učinkovitosti in spremembi Uredbe (EU) 2023/955 (prenovitev) (<https://eur-lex.europa.eu/legal-content/SL/TXT/HTML/?uri=CELEX:32023L1791>). [↑](#footnote-ref-8)
9. Priporočilo Komisije (EU) 2023/2407 z dne 20. oktobra 2023 o energijski revščini (https://eur-lex.europa.eu/legal-content/SL/TXT/HTML/?uri=OJ:L\_202302407). [↑](#footnote-ref-9)
10. <https://podnebnapot2050.si/rezultati-slovenije/letno-podnebno-ogledalo/>. [↑](#footnote-ref-10)
11. <https://www.ekosklad.si/informacije/o-skladu/letna-porocila>. [↑](#footnote-ref-11)
12. <http://vrs-3.vlada.si/MANDAT22/vladnagradiva.nsf/71d4985ffda5de89c12572c3003716c4/6765accbfa05c366c1258a540048c253?OpenDocument>. [↑](#footnote-ref-12)
13. Uredba (EU) 2023/955 Evropskega parlamenta in Sveta z dne 10. maja 2023 o vzpostavitvi Socialnega sklada za podnebje in spremembi Uredbe (EU) 2021/1060, UL L130/1. [↑](#footnote-ref-13)
14. Gre za okvirno oceno. Ob pripravi socialnega načrta za podnebje je treba glede na trenutno stanje izvajanja ukrepov in nove okoliščine vrednost potrebnih sredstev za zmanjševanje energetske revščine iz Socialnega sklada za podnebje ponovno oceniti. [↑](#footnote-ref-14)
15. 2 Preučitev in strokovne podlage za razvoj ukrepov za boj proti energetski revščini, IJS-DP-14268, Institut »Jožef Stefan«, Inštitut za ekonomska raziskovanja in Focus, društvo za sonaraven razvoj, Ljubljana, januar 2023.

 [Dolgoročna strategija energetske prenove stavb do leta 2050 (DSEPS2050), Vlada Republike Slovenije, 24. februar 2021](file:///C%3A%5CUsers%5CRomeG62%5CAppData%5CLocal%5CMicrosoft%5CWindows%5CINetCache%5CContent.Outlook%5C9AFEXTU1%5CDolgoro%C4%8Dna%20strategija%20energetske%20prenove%20stavb%20do%20leta%202050%20%28DSEPS2050%29%2C%20Vlada%20Republike%20Slovenije%2C%2024.%20februar%202021), <https://www.energetika-portal.si/fileadmin/dokumenti/publikacije/dseps/dseps_2050_final.pdf>. [↑](#footnote-ref-15)
16. Poročilo Preučitev in strokovne podlage za razvoj ukrepov za boj proti energetski revščini, IJS-DP-14268, Institut »Jožef Stefan«, Inštitut za ekonomska raziskovanja in Focus, društvo za sonaraven razvoj, Ljubljana, januar 2023 (<https://www.energetika-portal.si/podrocja/energetika/energetska-revscina/preucitev-in-strokovne-podlage-za-razvoj-ukrepov-za-boj-proti-energetski-revscini/>). [↑](#footnote-ref-16)
17. SiStat portal, <https://pxweb.stat.si/SiStat/sl>. [↑](#footnote-ref-17)
18. Eurostat EU-SILC kazalniki, <https://ec.europa.eu/eurostat/web/income-and-living-conditions>. [↑](#footnote-ref-18)
19. Uradni list RS, št. 208/21 (<http://www.pisrs.si/Pis.web/pregledPredpisa?id=URED8435>). [↑](#footnote-ref-19)
20. Uredba o merilih za opredelitev in ocenjevanje števila energetsko revnih gospodinjstev [↑](#footnote-ref-20)
21. Ukrepi so podrobneje predstavljeni v poročilu Preučitev in strokovne podlage za razvoj ukrepov za boj proti energetski revščini, IJS-DP-14268, Institut »Jožef Stefan«, Inštitut za ekonomska raziskovanja in Focus, društvo za sonaraven razvoj, Ljubljana, januar 2023 (<https://www.energetika-portal.si/podrocja/energetika/energetska-revscina/preucitev-in-strokovne-podlage-za-razvoj-ukrepov-za-boj-proti-energetski-revscini/>). [↑](#footnote-ref-21)
22. Glede na okoliščine in potrebe se lahko tak ukrep za izvajanje pripravi kadarkoli in ne nujno šele z začetkom veljavnosti naslednjega akcijskega načrta. [↑](#footnote-ref-22)
23. Ukrep je bil vključen v DSEPS 2050. Zaradi trenutnih razmer na trgu z električno energijo trenutno ni aktualen. Po potrebi se lahko z njegovim izvajanjem z načrtovanim ali prilagojenim načinom začne kadarkoli in ne nujno šele z začetkom veljavnosti naslednjega akcijskega načrta. [↑](#footnote-ref-23)
24. V *Programu Evropske kohezijske politike v obdobju 2021–2027* sredstva niso razporejena po posameznih ukrepih. Navedeni znesek je navedel MzI kot načrtovan za zmanjševanje energetske revščine v okviru kohezijskih sredstev na *Nacionalni okrogli mizi o naložbah v trajnostno energijo v Sloveniji* v Ljubljani 24. maja 2022). [↑](#footnote-ref-24)
25. V *Programu Evropske kohezijske politike v obdobju 2021–2027* sredstva niso razporejena po posameznih ukrepih. Navedeni znesek je navedel MzI kot načrtovan za zmanjševanje energetske revščine v okviru kohezijskih sredstev na *Nacionalni okrogli mizi o naložbah v trajnostno energijo v Sloveniji* v Ljubljani 24. maja 2022). [↑](#footnote-ref-25)
26. <https://www.eu-skladi.si/sl/dokumenti/kljucni-dokumenti/program-ekp-2021-27_si_sfc-razlicica-1-2.pdf>. [↑](#footnote-ref-26)
27. Uredba (EU) 2023/955 Evropskega parlamenta in Sveta z dne 10. maja 2023 o vzpostavitvi Socialnega sklada za podnebje in spremembi Uredbe (EU) 2021/1060, UL L130/1. [↑](#footnote-ref-27)
28. Gre za okvirno oceno. Ob pripravi socialnega načrta za podnebje je treba glede na trenutno stanje izvajanja ukrepov in nove okoliščine vrednost potrebnih sredstev za zmanjševanje energetske revščine iz Socialnega sklada za podnebje ponovno oceniti. [↑](#footnote-ref-28)
29. Upoštevana je delitev Slovenije na 12 statističnih regij z možnostjo povezovanja manjših/podobnih regij. Predvidena sta po dva zaposlena na regijo, pri čemer je smiselno upoštevati tudi velikost regije oziroma število njenih prebivalcev. [↑](#footnote-ref-29)